ފަތްގަނޑު ފުރޭތަ 15 – Esfiya\nހިތާމަ ބިރުވެރި އެހެނިހެން މަޖާ 38 seconds ago\n..” އަލަމް، ތަން ގުނޑޭ ވަރަށް ބާރަށް ހަޅޭއްލަވައިގަތެވެ. ކުޅި ބަލަން އިން ހަމްދީބޭ އަނެއްކާވެސް އަލަމްގެ ގާތުގައި ވީގޮތް ކިޔައިދޭން އެދުނެވެ.\n” ސާބަހޭ .. އަހަރެން ދިއައީ ސާމިއުގެ ގެއަށޭ .. އެކަމަކު ކުރުކޮށް ދާންވެގެން ސާމިއުމެންގެ ގޭ ފުރަގަހުގައި ހުރި ފަޅު އިމާރާތުގެ ތެރެއަށް ވަނީ .. އެހެން އެއްވެސް އަޑެއް އެއިރަކު ނީވޭ .. އެކަމަކު ދެމީހަކު ވާހަކަ ދައްކާ އަޑު އިވިގެން އަހަރެން ބަލައިލިއިރު ބިޔަބިޔަ މީހެއް .. ކުރިއަކުން އެހާ ބިޔަ މީހަކު ނުވެސް ފެނޭ ކަންނޭނގޭ އަހަންނަކަށް .. ދެން އަޑު އަހަންވެގެން އަވަހަށް ފަޅު އިމާރާތުގެ ފާރުގެ ނިވަލަށް ވަދެގެން ..”\nއަލަމް އޭނައަށް ދިމާވި ޙާދިސާ، އަކުރެއް، ފިއްޔެއް ވައްޓައި ނުލާ ކިޔާލަދިނެވެ.\n” އެހެންވީމާ އަހަންނަށް ލަފާ ކުރޭވޭ ގޮތުން ބިޔަ ދެމިހުންގެ ތެރެއިން އެންމެ ބިޔަވީ ފަލްކަން ރަސްގެފާނު ..ދެން ހާޖީ .” ހަމްދިބެއަށް ބުނެވުނީ އަލަމަށްވެސް ލަފާ ކުރެވުނު ގޮތަށެވެ. ” އޭއި .. ކާކު ފަލްކަން އަކީ؟؟ ބުނެބަ ކާކުތަ ހާޖީއަކީ؟؟”\nމިހާދަށް ސުވާލުކޮށްލެވުނެވެ. އެއާއިއެކު ހަމްދީބޭގެ ހަނދާނަށް އައީ މިހާދަށް އެކަންތައްތައް ނުކިޔައިދެވޭ ކަމެވެ. ” އަމްމްމް .. އޯކޭ .. މިއީ ސާމީއަށް ދިމާވި ކަންތައްތައް .. އެއްރެޔަކު ސާމީ ކޮޓަރިއަށް ވަންއިރު ކޮންމެވެސް ދެމީހަކު ކޮޓަރި ތެރޭގައި އުޅެނީ އިނގޭ .. ދެން ސަމިއު ހަޅޭއްލަވައިގަންނަން އުޅެނިކޮށް ސާމިއު އަނގަމަތީގައި މީހަކު އަތްއެޅީ .. ދެންހަމަ ވަރަށް ދަންވިފަހުން ސާމިއުއަށް ހޭލެވުނުއިރު ހަމަ އެދެމީހުން އުޅެނިއްޔޯ .. އެމީހުން އެދުނީ މީހަކު މަރައިލާށޯ …”\nއަލަމް ކިޔައިދެމުން ދިޔައިރު މިހާދު އިނީ އަޑުއަހާށެވެ. ނިންމާލަމުން އަލަމް ބުނެލީ މިހެންނެވެ. ” ދެން ހަމްދިބޭގެ ގާތުން އިނގުނީ އެއީ އެދެފުރޭތަ ކަން .. އޭގެ ފަހުން ސާމިއު އެފުރޭތައަށް ފާރަލާފަދައިން އެ ފުރޭތަވެސް ސާމިއުއަށް ފާރަލާން ފެށީ ..”\n” ހާދަ ކްރީޕީއޭ .. އެއީތަ ވީގޮތަކީ .. އަހަންނަށް ކުޅަދާނަ ނަމަ، މިރަށުން އެރިގެން ހިނގައިގަތީމުސް …” މިހާދަށް ކިތަންމެ ހިތްވަރެއް ލައިގެން ހުރިކަމުގައިވިއަސް ދެރަވިއެވެ. އެކުވެރިއާގެ ހާލާއިމެދު ހިތާމަކުރެވުނެވެ. ނަމަވެސް ކޮންމެ ގޮތެއް ހަދައިގެން ވިޔަސް އިންސާފޭ އެކިޔާ ބަސް ސާމިއުގެ ބައްޕަގެ ބޮލަށް ޖަހާލަން އޭނަ އަޒުމް ކަނޑައެޅިއެވެ.\n” އެހެންވިއްޔާ ސާމިއު އޮތްތަން ބަލަންވެއްޖެއެއްނު .. ހަމްދީބޭ!! “.މިހާދު އަހާލިއެވެ. އަލަމްވެސް ހަމްދީބޭގެ މޫނަށް ބަލައިލީ ޖަވާބު އެނގެން ބޭނުންވެފައި ހުރެއެވެ.\n” އާން! އެކަމަކު ސާމިއު މިވަގުތު ދޫކޮށްލައިފިއްޔާ އެންމެ ރަނގަޅުވާނީ .. އެއީ ސާމިއުގެ ފުރާނަ ސަލާމަތް ކުރުމަށްވުރެ އެހެން އިންސާނުންގެ ފުރާނަ މުހިއްމުވީތީ .. އެންމެ ފުރާނައަކަށްޓަކައި އެތައް މީހުންނެއް ނުރައްކަލުގެ ތެރެއަށް ވައްޓައިލުމަކީ ކުރެވޭނެ އެންމެ މޮޔަ ކަންތައް!!”\nހަމްދީބޭގެ ނަސޭހަތުން މިހާދަށް އެދިމާލަށް ބަލައިލެވުނެވެ. ” ކީކޭ؟؟ ..” އަލަމް އެއްސެވެ. ” އާން! ސާމިއުވީ ވަލުގެ ކޮންމެވެސް ހިސާބެއްގައި ފޮރުވައިފައި .. އެހިސާބަށް ވާސިލުވެވޭނެ އެއްވެސް ގޮތެއް ނޯންނާނެ!! އެއީ އެންމެ އެތެރެ ކަމަށްވީތީ … އެކަމަކު އަނެއްގޮތުން ބަލައިލާއިރު ދެވިދާނެ! ހަމައެކަނި ފުރޭތަ އެތަނުގައި ފޯރިމަރަން ނުހުންނަންޏާ”. ހަމްދީބޭއަށް ބުނެވުނީވެސް ވަރަށް އުނދަގުލުންނެވެ.\n” ބޭބެ ތިކިޔަނީ ސާމިއު ސަލާމަތެއް ނުވާނެއޭތަ؟؟ ނޫން! ވާނެ!! އަހަރެމެން އެންމެންގެ ބުރަ މަސައްކަތުން!! ..” އަލަމް އިތުރު ކޮށްލީ ރަނގަޅު ގޮތެކެވެ. ” ކޮން އެންމެންނެއް؟؟ އެންމެންނެއް؟؟ މިތަނުގަ އެންމެ ތިންމީހުން!” މިހާދުވެސް ފޯރީގައި ބުނެލިއެވެ. ހަމްދީބޭވެސް ހިނިތުންވެލުމުން އަލަމް، ޖަވާބު ނަގައިގަތެވެ. އުފަލުން އަލަމަށް ދުއްވައިގަނެވުނީ ކޮންބާރެއް ލިބިގެން ކަމެއްވެސް ނޭނގެއެވެ.\n“ވެއިޓް!! ތިބުނަނީ ފުރޭތަ ބަލިކުރަން ދާންވީއޭތަ؟ ކޮބާ ހަތިޔާރު؟؟ ނެތެއްނު ޕުލޭނެއްވެސް! …” ދޮރާއްޓާއި އަރާ ހަމަވެފައި ވަނިކޮށް، ފަހތުން މިހާދު ގޮވައިލިއެވެ. އަލަމަށް އެއަޑު އިވުމުން ހިތުގައި ރާވައިލިއެވެ.\n” ތެދެއް .. އަލަމް މަޑުކޮށްލާ .. ” ހަމްދީބޭ ވެސް މިހާދާއި އެއްބައިވެލިއެވެ.\n” ފުރަތަމަ ދާންވާނީ ސާމިއުގެ ގެއަށް .. އެކޮޓަރިން އެފަށާއި ފަތްފެނޭތޯ .. އެއީ އަހަންނަށް ސަމިއުގެ އަތުގައި އޭތި އޮތްހެން ހިޔެއްނުވޭ .. އޭތި އޮތްނަމަ ފުރޭތައަށް ސާމިއު ނުގެންދެވުނީސް ..” އަލަމް އިބްރަތުން ފުރިގެންވާ ވާހަކައެއް ބުނެލިއެވެ.\n” ދޭތި، އޮތް ވަލަކުން ނަގައިގެން ވަލަށް ދާންވީ .. ވަލަށް ނުދެވޭނަމަ، ފުރޭތަ ހުރި ތާކަށް! ކޮންމެވެސް ގޮތަކުން ފުރޭތަ މަރައިލާނެ މަޅިއެއް ހަދާނީ އެތާނގަ! އޭރުން އަހަރެމެނަށް ފުރޭތަ ނެތިކޮށް ސާމިއު ހޯދިދާނެ! މިގޮތް އެންމެ ރަނގަޅުތަ؟ ..”\nމިހާދާއި ހަމްދީބޭގެ ކުރިމަތީގައި އަލަމް ހަށަން ބަދެލިއެވެ. ” އާން!! ..” ދެމީހުންނަށް ވެސް ބުނެވުނީ އެއް އަޑަކުންނެވެ.\nސާމިއުގެ ގެއާއިއަރާ ހަމަވީ އެގާރަ ޖަހަން އުޅެނިކޮށެވެ.\nއުޖާލާވެގެންދިޔަ ޙަޔާތް (6)\nހިތާމަ ލޯބި June 1, 2018\nހިތާމަ އެހެނިހެން December 29, 2015\nބިރުވެރި December 4, 2016


Retirement affahu komme aharegge ves baeh heydhakuraanee amilla rashugai: Raees - One Online\nމަސައްކަތުން ރިޓަޔާ ކުރެއްވުމަށްފަހު ކޮންމެ އަހަރެއްގެ އެއްބައި ހޭދަކުރައްވާނީ އަމިއްލަ ރަށް (ޅ.ހިންނަވަރު) ގައި ކަމަށް ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު ވިދާޅުވެއްޖެއެވެ.\nއެކަނިކުފާނު މިހެން ވިދާޅުވީ، ދިވެހިރާއްޖޭގެ އަޑުގެ އަހަރީ ދުވަހުގެ މުނާސަބަތުގައި، އަޑުން މިއަދު ހެނދުނު ފޮނުވި "ބާއްޖަވެރި ހެނދުނެއް"ގެ ހާއްސަ ޕްރޮގްރާމްގައި އެހުންތެރިޔަކު ދެންނެވި ސުވާލަކަށް ޖަވާބު ދެއްވަމުންނެވެ.\nއެހުންތެރިޔާ ސުވާލު ކުރެއްވީ، ބައެއް މީހުން މާލޭގައި ވަޒަންވެރިވުމަށްފަހު އަމިއްލަ ރަށާއި އާއިލާއާއި، އަދި ރަށުގައި އެކީގައި އުޅުނު އެކުވެރިންނާއި އެއްބަނޑު ތިމާގެ މީހުންނާ ދޭތެރޭ އޮތް ގާތްކަން ހީނަރުވާތީ، އެމަނިކުފާނާއި އަނބިކަނބަލުންނާއި ބޭފުޅުން އަމިއްލަފުޅު ރަށަށް ވަޑަިއގެން ޗުއްޓީ ހޭދަކުރައްވަންތޯއެވެ.\nޖަވާބު ދެއްވަމުން ރައީސް ވިދާޅުވީ އެމަނިކުފާނާއި އެމަނިކުފާނުގެ އާއިލާ އާއި ރަށުގައި ތިބި ރައްޓެހިންނާ އަބަދުވެސް ގުޅުން އޮން ކަމަށެވެ. އަދި މީގެކުރިން އަހަރަކު ދެފަހަރު ނުވަތަ ތިންފަހަރު ރަށަށް ވަޑައިގަންނަވާކަމަށްވެސް ވިދާޅުވިއެވެ.\nއޭގެ އިތުރުން ރިޓަޔާމަންޓަށްފަހު ކޮންމެވެސް ދުވަސްވަރެއް އަބަދުވެސް ރަށުގައި ހޭދަކުރެއްވުމަކީ އަބަދުވެސް އޮންނަ ވިސްނުންފުޅެއްކަމަށްވެސް ވިދާޅުވިއެވެ.\n"އަޅުގަނޑުގެ ވިސްނުމެއް، އަބަދުވެސް ހިތުގައި އޮންނަކަމެއް، އަޅުގަނޑު ރިޓަޔާކުރާދުވަހު، ރިޓަޔާމަންޓަށް ދާނެ ކޮންމެ މީހަކުވެސް، އެހިސާބުން އަޅުގަނޑުގެ ކޮންމެވެސް ދުވަސްވަރެއް ރަށުގައި ހޭދަކުރުން،" ރައީސް ވިދާާޅުވިއެވެ.\nއެމަނިކުފާނު ވިދާޅުވީ، ރަށުގައި އަމިއްލަ ގޯއްޗެއްވެސް އޮންނަ ކަމަށެވެ. ނަމަވެސް އެއީ ހަދައިފައި އޮތް ތަނެއްނޫން ކަމަށާއި، ނަމަވެސް އެހިސާބަށް ދާއިރު ގޯތި ކޮންމެވެސް ވަރަކަށް ހައްދަވާނެ ކަމަށްވެސް ވިދާޅުވިއެވެ.\n"އަޅުގަނޑުގެ އޮވޭ ރަށުގައި ގޯއްޗެއް، އެކަމަކު އަދި ނުވެއް ހެދޭ، އެކަމަކުވެސް ރިޓަޔާމަންޓަށް ދާއިރަށް އިރާދަކުރެއްވިއްޔާ ކޮންމެވެސް ވަރަަކަށް ހަދާނަން، ރިޓަޔާމަންޓަށްފަހު ކޮންމެ އަހަރެއްގެވެސް ބައެއް ރަށުގައި ހޭދަކުރާނަން،"\nރައީސް ސޯލިހު ވިދާޅުވީ، އެމަނިކުފާނާއި އަމިއްލަ ރަށާ އަބަދުވެސް ހާއްސަ ގުޅުމެއް އޮންނަ ކަމަށެވެ.\nގުޅޭ ޓެގު ރައީސް އިބްރާހިމް މުހައްމަދު ސޯލިހު ޕީއެސްއެމް ޅ. ހިންނަވަރު\nކުޅުދުއްފުށި ހޮސްޕިޓަލުގެ ގަވަނިން ބޯޑް އެކުލަވާލައިފި\nއަމާޒަކީ ރާއްޖޭގައި ދިރިއުޅޭ އެންމެންނަށް ކުރިއަށް އޮތް މަސްތަކުގެ ތެރޭގައި ހިލޭ ވެކްސިން ދިނުން: ރައީސް\nރައީސްގެ އިލްތިމާސް: ސިއްހީ މާހިރުންގެ އިރުޝާދާ އެއްގޮތަށް އަދިވެސް އަމަލުތައް ބަހައްޓަވައި ދެއްވާ!


Karantu Bill Boduvaa Massalaagai Stelco Ge MD Aai Bahdhalukuran Idhikolhun Edhijje - Vaguthu\nކަރަންޓް ބިލް ބޮޑުވާ މައްސަލާގައި ސްޓެލްކޯގެ އެމްޑީ އާއި ބައްދަލުކުރަން އިދިކޮޅުން އެދިއްޖެ\n8 މަސް ކުރިން ( ޖުލައި 2, 2020 )\nއެހެން މަސްތަކާ ހިލާފަށް މިދިޔަ މަހުގެ ކަރަންޓު ބިލު ބޮޑުވިކަމަށް ގިނަ ބަޔަކު ފާހަގަކުރާތީ، ސްޓެލްކޯގެ މެނޭޖިން ޑިރެކްޓަަރ ހަސަން މުޢުނީ އާއި ބައްދަލު ކުރަން އިދިކޮޅު ޕްރޮގްރެސިވް ކޯލިޝަނުން އެދިއްޖެެއެވެ.\nއެ ކޯލިޝަނުން ސްޓެލްކޯއަށް ފޮނުވި ސިޓީއެއްގައި ބުނެފައި ވަނީ، ފާއިތުވި ޖޫން މަހު ގޭބީސީތަކަށް ލިބުނު ބިލްތަކުގައި ވަރަށް ގިނަ މައްސަލަތައް ހުރިކަމަށް މައުލޫމާތު ލިބޭކަމަށެވެ.\nއެގޮތުން މާލެ އާއި އަތޮޅުތެރެއިންވެސް އެ ޝަކުވާ ލިބިފައިވާތީ އެ ކަމާއި މެދު ސްޓެލްކޯގެ އެމްޑީ އާއި ބައްދަލުކޮށް މަޝްވަރާކުރަން ބޭނުންވަނީ ކަމަށް އެ ސިޓިގައިވެއެވެ.\nއެ ފުރުސަތު ވީ އެންމެ އަވަހަކަށް ހަމަޖައްސުމަށް އެ ކޯލިޝަނުން ވަނީ އެދިފައެވެ.\nކޯލިޝަނުން ސްޓެލްކޯގެ އެމްޑީ އާއި ބައްދަލުކުރަން އެދިފައިވާ، މި މައްސަލަ މަޖިލީހުގެ ކަމާބެހޭ ކޮމެޓީތަކުން ބަލައިދިނުމަށް އެދި މަޖިލީހުގެ ރައީސް، ރައީސް މުހައްމަދު ނަޝީދަށް، ރައްޔިތުންގެ މަޖިލިހުގެ ގަލޮޅު ދެކުނު ދާއިރާގެ އެމްޑީޕީގެ މެންބަރު މީކާއީލް އަހުމަދު ނަސީމް ވަނީ ސިޓީއަކުން ދަންނަވާފައެވެ.\nމީކާއިލް ފޮނުއްވެވި ސިޓީގައި ވިދާޅުވެފައި ވަނީ، މާލޭގެ ގޭބިސީތަކުގެ މިމަހުގެ ކަރަންޓު ބިލު އެހެން މަސްމަހާއި ހިލާފަށް ބޮޑުވެފައިވާކަމުގެ ޝަކުވާތައް އޭނާ ތަމްސީލްކުރައްވާ ގަލޮޅު ދެކުނު ދާއިރާގެ ރައްޔިތުންގެ ފަރާތުން ލިބެމުން އަންނަ ކަމަށެވެ.\nއަދި އެ ބިލު ބޮޑުވެފައިވާ ކަމަށް ބެލެވެނީ މާލެ ފުރަބަންދުކުރުމާ ގުޅިގެން ދިން ސަބްސިޑީ ކަނޑާލުމާ ގުޅިގެން ކަމަށް ސްޓެލްކޯ އިން ބުނެފައިވީ ނަމަވެސް، ފުރަބަންދު އައުމުގެ ކުރީ މަސް މަހުގެ ބިލްތަކާއި އަޅައި ބަލާއިރު ވެސް ބިލު ދެ ގުނައަށް، ތިން ގުނައަށް އަދި ހަތަރު ގުނައަށް ވެސް ބޮޑުވެފައިވާ ކަން ފާހަގަ ކުރެވިފައިވާ ކަމަށް ސިޓީގައިވެއެވެ.\nއެހެން ކަމުން މިހާރު ފެތުރެމުން އަންނަ ކޮވިޑް-19 ގެ ސަބަބުން ރައްޔިތުންގެ އަތްމަތި ދަތިވެފައިވާ މި ދަނޑިވަޅުގައި، އާދަޔާ ހިލާފަށް ކަރަންޓު ބިލު ބޮޑުކޮށްފައިވާ ސަަބަބު މަޖިލީހުގެ ކަމާބެހޭ ކޮމެޓީން ބެލުމަށާއި ސްޓެލްކޯ ޖަވާބުދާރީ ކުރުވުމަށް މީކާއިލް އެދިވަޑައިގެންފައިވެއެވެ.\nކޮވިޑް-19 އާއި ގުޅިގެން ފުރަނަބްދުކޮށްފައި އޮތް ހާލަތުގައި ކަރަންޓު ބިލްތަކުން ވަނީ ބޮޑު ޑިސްކައުންޓެއް ދީފައެވެ. ސްޓެލްކޯ އިން ހާމަކޮށްފައިވާގޮތުގައި މިދިޔަ މަހުގެ ބިލް ބޮޑުވެފައި ވަނީ، ޑިސްކައުންޓު ކަނޑާލުމާ ގުޅިގެންނެވެ.\nޖުލައި 2, 2020 15:17\nބައްދަލްކުރިޔަސްވާނެކަމެއްހަރާން ސަރުކާރު ހަމަޔަކަށް ނޭޅިގެން އުޅޭއިރު ރައްޔިތުން ހަމަޔަކަށް އެޅޭތާ ހުސްވިމަހުގެ ބިލުން ވަނީ އެހީ ކަނޑާފަ ފިސާރީތި ގޮތަކަށް މިވެރިކަން ނިމިގެންދާނެ ފެނުނީންސުރެ ރައްޔިތުންނަށްޖެއްސުން ކުރުންނޫންކަމެއްނުކުރޭ މައުމޫނާއި ގާސިމު ހަމައަތްޖަހަނީ ރައްޔިތުންނޭ ވިސްނާތި ކެޔަސް ބުޔަސް ވިސްނާތި މިވެރިން ބޭރުކޮށްގެންނޫނީ ސަލާމަތެއްނެތް...\nޖުލައި 2, 2020 15:44\nމުޣުނީއަކީ ވަރަށް މީޑިއާ މީހެއް ތިޔާކަންތަކުގައި މިއަދު މުވައްޒަފުންނާވެސް ބައްދަލުކޮއްފި ދޭނެ ޖަވާބުވެސް ބުނެފި\nމިކަމުގައި ސަރުކާރުން ކަރަންޓުގެ އަގު ބަދަލު ނުކުރަނީސް ސްޓެލްކޯއިން ކުރެވޭނެ ކަމެއްނެތް\nސްޓެލްކޯއަށް ބެވުމަކީ ހައްލެއްނޫން ރައީސް އޮފީސްދޮށަށް އެއްވޭ ޖަވާބުދާރީ ކުރުވަން\nޖުލައި 2, 2020 15:49\nކޮ ބާހޭ ރައްޔިތުން ސަބްސިޑީ ހޯދަން 2014 ގައި ލި ފޯމުތައް ކުރިން އައީ ސަބްސިޑީ ލިބެމުންނޭ


Resort thakuge dhivehi nan gellijje!\nރާއްޖޭގެ ހިތް ގައިމު ރިސޯޓެއް ކަމަށްވާ އަލިދޫ: ބައެއް ރިސޯޓުތައް ހިންގާ ރަށްރަށް ކިޔާ ނަން ބޭނުމެއް ނުކުރޭ\nހުޅުމާލެއާ ޖެހިގެން އެ އޮތީ ފުލްމޫން ރިސޯޓެވެ. ދެން، މާލެއާ އެންމެ ކައިރިން އެ ފެންނަނީ ރާއްޖޭގައި ހުޅުވި ފުރަތަމަ ރިސޯޓު ކަމަށްވާ ކުރުނބާ މޯލްޑިވްސް އެވެ. ދެން އެ އޮތީ ޕެރަޑައިސް އައިލެންޑް ރިސޯޓު އެންޑް ސްޕާ އެވެ. ޓޫރިޒަމަށް 45 އަހަރު ވެގެންދާއިރު ރާއްޖޭގެ ގިނަ ރިސޯޓުތައް މަޝްހޫރުވެފައި އޮތީ ރިސޯޓު ހިންގަން ފެށުމަށް ފަހު ކިޔަން ފަށާ ނަމުންނެވެ. އެކަމަކު ކޮންމެ ރަށަކީ ވެސް ހާއްސަ ދިވެހި ރީތި ނަމެއް ކިޔާ ރަށެވެ. ނަމަވެސް ރިސޯޓު ހުޅުވުމާއެކު އެ ރަށް ނިސްބަތްވާ ރަށުގެ ނަން ދޫކޮށްލަ އެވެ. އެ ނަން ދެން އޮންނަނީ ހަމައެކަނި ކަރުދާހުގަ އެވެ. އެހެންވެ މިހާރު ފެންނަ މަންޒަރަކީ ރާއްޖޭގެ ގިނަ ރިސޯޓުތައް ހަދާފައިވާ ރަށްރަށުގެ އަސްލު ދިވެހިނަން "ގެއްލިގެން" ދާ މަންޒަވެ. ގިނަ މީހުންނަށް އެރަށްރަށަށް ކިޔާ ދިވެހި ނަމެއް މިހާރަކު ނޭނގެ އެވެ.\n"ރަށަށް ކިޔާ އަސްލު ނަން އެބަޖެހޭ އެނގެން. އެހެންނޫނީއްޔާ ހަގީގަތުގައި ރާއްޖެއަށް ޖިއޮގްރެފިކް ގޮތުން ވެސް ގެއްލުން ތަކެއްވެއޭ ބުނެވި ދާނެ،" ރާއްޖޭގެ އެންމެ ބޮޑު އެއް ޓްރެވަލް ކުންފުނި ކަމަށްވާ ކެޕިޓަލް ކުންފުނީގެ ވެރިޔާ ޔޫސުފު ރިފްއަތު ވިދާޅުވި އެވެ.\n"ލެއްގި" ގިނަ ނަންތައް މިހާރު މާފަރި ތަ!\nރާއްޖޭގައި މިހާރު 140 ރިސޯޓެއް ހިންގަމުންދެ އެވެ. މި ރިސޯޓުތައް ހިންގާ ގިނަ ރަށްތަކަށް ދިވެހިން ކުރިންސުރެ ރީތި ނަން ތަކެއް ކިޔަ އެވެ. އެ ނަންތައް ދީފައި ހުންނަނީ ވެސް އެ ރަށުގެ ސިފަތަކާ ވެސް ގުޅުވައިގެންނެވެ. މިސާލެއްގެ ގޮތުން ލަންކަންފިނޮޅު (ޕެރަޑައިސް އައިލެންޑް) އެވެ. ވިހަމަނާފުށި (ކުރުނބާ މޯލްޑިވްސް) ފުނަމައުއްޑު އާ (ރޮބިންސަން ކްލަބް) ދެވަނަ ފުށި (ޖުމެއިރާ) ފުރަނަ ފުށި (ފުލް މޫން)، އަކިރިފުށި (އޯ ބްލޫ ސިލެކްޓް އެޓް ސަންގެލި ރިސޯޓް) އަލުވި ފުށި (ސަން އަކުއާ އިރު ވެލި) ފަދަ ގިނަ ރަށް ތަކެއް ހިމެނެ އެވެ. ސުވާލަކީ ދިވެހިން މި ރަށްތަކަށް ކިޔައި އުޅުނު ރީތި ނަންތަން ހުއްޓައި އެހެން ނަން ތަކެއް ކިއުމުން މައްސަލަ އަކަށް ވަނީ ކީއްވެގެން ހެއްޔެވެ ؟\nރިސޯޓުތައް ހިންގާ ރަށްރަށުގައި ބޭނުންކުރާ ދިވެހި ނަންތައް ނުކިޔާ މައްސަލައިގައި ސޯޝަލް މީޑިއާގައި ވެސް މީގެ ކުރިން ބަހުސްތަކެއް ކުރި އެވެ. މި ބަހުސްގައި މިކަމުގެ ޒިންމާ ސަރުކާރުތަކުގެ ބޮލުގައި އެޅުވި އެވެ. އަނެއް ބަޔަކު އިނގިލި ދިއްކުރީ ރާއްޖޭގައި ޓޫރިޒަމް ފައްކާ ކުރުމުގައި އެންމެ އިސް ދައުރެއް އަދާ ކުރެއްވި ބޭފުޅުންނަށެވެ.\nމި މައްސަލާގައި ސޯޝަލް މީޑިއާގައި ހިޔާލު ފާޅުކުރި އަހުމަދު އައިމަން ބުނެފައިވާ ގޮތުގައި އިނގިރޭސި ބަހުން މި ރަށް ތަކަށް ނަން ކިއުމަކީ މުސްތަގުބަލަށް ބަލާއިރު ދިވެހި ވަންތަކަން ގެއްލުވާލުން ފަދަ ކަމެކެވެ.\n"ރާއްޖޭގެ ރިސޯޓުތަކަށް ނަން ކިއުމުގައި އެރަށުގެ އަސްލު ނަން އެ ރިސޯޓުގެ ނަމުގައި ހިމަނަން ލާޒިމް ކުރާތަން ދެކެން ބޭނުންވޭ. މި ފަދަ މަޖުބޫރު ކަމެއް ތައާރަފު ނުކޮށްފިނަމަ މީގެ އަހަރު ތަކެއް ފަހުން ބައްޕާ އެއޮތީ ކޮން ރަށެއްހޭ އަހައިފިނަމަ ދަރިފުޅާ އެއީ ކުންފުނަދޫ އޭ ބުނާކަށް ބައްޕަ އަށް ވެސް ނޭނގޭނެ،" އައިމަން ހިޔާލު ފާޅުކުރި އެވެ.\nދިވެހި ނަމުން ޝައުގުވެރި ކުރުވި ދާނެ!\nރާއްޖެ ބޭރު މީހުންގެ މެދުގައި ހާއްސަވާ އެއް ސަބަބަކީ އެކި ސަރަހައްދުތަކުގައި ހުރި ހާއްސަ ސިފަ ތަކެވެ. ހާއްސަކޮށް ވަކިވަކި ރަށްރަށުގެ ހާއްސަ ސިފަތަކުންނެވެ. ބައެއް ރަށްރަށް އުފެދިފައިވާ ގޮތާއި އެ ރަށުގައި ހުންނަ ސިފަތަކެއްގެ މައްޗަށް ބަލައި އެ ރަށަކަށް ނަން ވެސް ދީފައި ހުރެ އެވެ. އެހެންވެ، ރިސޯޓުތަކުގެ ނަންތައް ބޭނުން ކުރުމުގައި ވެސް ދިވެހިން ނަންތަކުގެ ބޭނުން ކުރުން މުހިންމު ވަނީ މިހެންވެ އެވެ.\nދިވެހި ބަހުގެ އެކަޑަމީގެ ރައީސް އަޝްރަފު އަލީ ވިދާޅުވި ގޮތުގައި ރިސޯޓު ތަކަށް ނަން ކިއުމުގައި ދިވެހިން ކުރިންސުރެ ރަށަށް ކިޔާ ނަން ބޭނުން ކުރުމަކީ ވަރަށް މުހިންމު ކަމެކެވެ. އަދި ރާއްޖޭގެ މުސްތަގުބަލަށް ބަލާއިރު ވެސް މިއީ މުހިންމު ކަމެއް ކަމަށް އޭނާ ދެކެ ވަޑައިގަންނަވަ އެވެ.\n"ރާއްޖޭގެ ރަށްތަކުގެ ހާއްސަކަން ގުޅިގެން މި އަންނަނީ އެ ރަށުގެ ނަންތަކާ. އެހެންވެ ރިސޯޓު ހަދާއިރު ވެސް ހުންނަން ޖެހޭ އެ ރަށަށް ކިޔާ އަސްލު ނަން ފެންނާނެހެން ބޯޑުގައި ލިޔެފައި. ވަރަށް މުހިންމު ކަމެއް އެ ނަންތައް ކިއުމަކީ،" އަޝްރަފު ވިދާޅުވި އެވެ.\nހާއްސަކޮށް ރާއްޖޭގެ ޓޫރިޒަމް އިޝްތިހާރު ކުރުމުގައި ދިވެހި ނަންތައް ބޭނުން ކުރުމަކީ ދިވެހި ވަންތަ ސިފަތައް ބޭރަށް ދައްކާލަން ލިބޭނެ ފުރުސަތަކަށްވާނެ އެވެ. އެހެންވެ މި ކަމަކީ ރިސޯޓު ހަދަން ދޭއިރު މިހާރު ލާޒިމް ކުރަން ޖެހިފައިވާ ކަމެކެވެ. ނަމަވެސް ރާއްޖޭގެ ޓޫރިޒަމް ފުޅާ ވެގެން ދާއިރު ފެންނަނީ ގިނަ ރަށްރަށުގެ ދިވެހިނަން ދޫކޮށްލާ ތަނެވެ.\nދިވެހި ޓްރެވަލް ކުންފުންޏެއް ކަމަށްވާ ޓްރެވަލް ކަނެކްޝަން މޯލްޑިވްސްގެ މެނޭޖިން ޑިރެކްޓަރު މިރުޝާދު މުހައްމަދު ވިދާޅުވި ގޮތުގައި ރިސޯޓުތަކުގެ ދިވެހި ނަން ބޭނުން ކުރުމަކީ އިޝްތިހާރު ކުރަން ވެސް މުހިންމު ކަމެކެވެ.\n"ބޭރުގެ ބައެއް ބްރޭންޑް ތަކުން ހިންގާ ރިސޯޓުތަކުންވެސް ރިސޯޓު ހިންގާ ރަށުގެ ނަން ބޭނުން ކުރޭ. މިއީ ވަރަށް މުހިންމު ކަމެއް. އެހެންނޫނީ ރާއްޖެ އިން މުހިންމު ބައެއް އެ، ގެއްލިގެން ދަނީ. އެހެންވީމަ، އެބަޖެހޭ ދިވެހިން ރަށަށް ކިޔާ ނަން ބޭނުން ކުރަން ފުރުސަތު ދޭން ވެސް،" މިރުޝާދު ވިދާޅުވި އެވެ.\nރިސޯޓުތައް ދިވެހި ވަންތަކޮށް ފަރުމާއަކަށް ހެދިއަސް އަދި ކަމަކު ނުދެ އެވެ. މީގެ ބަދަލުގައި ރިސޯޓު ދުނިޔެއަށް އިޝްތިހާރު ކުރާއިރު އެ ރަށުގެ އަސްލު ނަން ވެސް ބޭނުން ކުރަން ޖެހެ އެވެ.


Champions League: City balivi iru Napoli ah dhevana buruge furusathu gellijje Raajje.mv | Connecting the dots...\nޗެމްޕިއަންސް ލީގު: ސިޓީ ބަލިވިއިރު ނަޕޯލީއަށް ދެވަނަ ބުރުގެ ފުރުސަތު ގެއްލިއްޖެ\nޝަކްތަރު ޑޮނޭޓްސްކްއާއި ދެކޮޅަށް ކުޅުނު މެޗުން ސިޓީ ބަލިވީ 2-1 ގެ ނަތީޖާއަކުން\nފެޔަނޫދްވަނީ 2-1 ގެ ނަތީޖާއަކުން އިޓަލީގެ ނަޕޯލީ ބަލިކޮށްފަ\nމި ގްރޫޕުން ދެވަނަ ބުރަށް ކޮލިފައިވީ ސިޓީގެ އިތުރުން ޝަކްތަރް\nކ. މާލެ | އަހްމަދު ސާއިފް ޝިޔާދް |7ޑިސެންބަރު 2017 | ބުރާސްފަތި 03:49 | @Saaif80 | ކުޅިވަރު | 3,081\nސިޓީއާއި ޝަކްތަރު ކުޅުނު މެޗުގެ ތެރެއިން -- ފޮޓޯ:ގެޓީ އިމޭޖާސް\nމި ސީޒަނުގެ ޔުއެފާ ޗެމްޕިއަންސް ލީގުގައި ފުރަތަމަ ފަހަރަށް މެންޗެސްޓާ ސިޓީ މެޗަކުން ބަލިވިއިރު ނަޕޯލީއަށް ދެވަނަ ބުރުގެ ފުރުސަތު ގެއްލިއްޖެއެވެ.\nޗެމްޕިއަންސް ލީގުގެ ގްރޫޕް 'އެފް' ގައި ރަށުން ބޭރުގައި ޔޫކްރެއިންގެ ޝަކްތަރު ޑޮނޭޓްސްކްއާއި ދެކޮޅަށް ކުޅުނު މެޗުން ސިޓީ ބަލިވީ 2-1 ގެ ނަތީޖާއަކުންނެވެ. މި މެޗާއި ކުރިމަތިލިއިރު އެ ޓީމު މި ސީޒަނުގެ ޗެމްޕިއަންސް ލީގުގައި ކުޅުނު އެއްވެސް މެޗަކުން ބަލިވެފައެއް ނުވެއެވެ. މި މެޗުން ބަލިވުމާއެކު ސިޓީގެ ސައްތައިން ސައްތަ ރެކޯޑު ވަނީ ނިމުމަކަށް އައިސްފައެވެ.\nސިޓީގެ ޓީމުން ގިނަ ބަދަލުތަކެއް ފެނިގެންދިޔަ މި މެޗުގައި ދެ ޓީމުގެ ފަރާތުންވެސް ވަނީ ވާދަވެރި ބަލާހިތްވާ ޒާތުގެ ކުޅުމެއް ފެނިގެން ގޮސްފައެވެ. މި މެޗުގެ ފުރަތަމަ ލަނޑު ޖަހާ ލީޑު ނެގީ ޝަކްތަރްއިންނެވެ. އެގޮތުން މެޗުގެ 26 ވަނަ މިނެޓުގައި މާލޯސްގެ އެހީތެރިކަމާއެކު އެ ޓީމަށް މި ލަނޑު ޖަހައިދިނީ ބްރެޒިލްގެ މިޑްފީލްޑަރު ބަނާޑްއެވެ. އޭގެ ހަ މިނެޓު ފަހުން ޝަކްތަރުގެ ލީޑު އިތުރަށް ފުޅާކޮށްދިނީ އިސްމައިލީއެވެ.\nދެ ލަނޑުގެ ލީޑެއްގައި އޮވެ ޝަކްތަރްއިން ފުރަތަމަ ހާފު ނިންމާލިއިރު ސިޓީއިން ވަނީ ދެވަނަ ހާފުގައި އެ ޓީމުގެ ކުޅުން އިތުރަށް ވަރުގަދަކޮށްފައެވެ. ޝަކްތަރުގެ ފަރާތުން މޮޅު ޑިފެންސިވް ގޭމެއް ފެނިގެންދިޔަ މި ހާފުގައި ސިޓީއިން ވަނީ ޝަކްތަރުގެ ގޯލަށް ނުރައްކާތެރި ހަމަލާތަކެއް ފޮނުވާލާފައެވެ. ނަތީޖާއެއްގެ ގޮތުން މެޗުގެ އެންމެ ފަހު މިނެޓުގައި ސާޖިއޯ އަގުއޭރޯ ވަނީ ލަނޑެއް ޖަހައިދީ ސިޓީއަށް ނަތީޖާގެ ފަރަގު ކުޑަކޮށްދީފައެވެ.\nމި ގްރޫޕުގެ ދެވަނަ މެޗުގައި ނެދަލޭންޑްސްގެ ފެޔަނޫދްވަނީ 2-1 ގެ ނަތީޖާއަކުން އިޓަލީގެ ނަޕޯލީ ބަލިކޮށްފައެވެ. މި މެޗުން ބަލިވުމާއި ވިދިގެން ނަޕޯލީއަށް ވަނީ މި ސީޒަނުގެ ޗެމްޕިއަންސް ލީގުން ވަކިވާން ޖެހިފައެވެ.\nފޯރިގަދަ ކުޅުމެއް ފެނިގެންދިޔަ މި މެޗުގެ ފުރަތަމަ ލަނޑުޖަހާ ލީޑު ނަގާފައިވަނީ ނަޕޯލީއިންނެވެ. އެގޮތުން މެޗުގެ ދެވަނަ މިނެޓުގައި ފެޔަނޫދްގެ ސަޕޯޓަރުންގެ އަޑު މަޑުވެގެން ދިޔައީ ޕިއެޓްރް ޒިލެންސްކީ ނަޕޯލީއަށް ޖަހައިދިން ލަނޑުންނެވެ. އެހެން ނަމަވެސް ފުރަތަމަ ހާފުގެ 33 ވަނަ މިނެޓުގައި ނިކޮލައި ޖޯޔެންސެން ވަނީ ލަނޑެއް ޖަހައިދީ ފެޔަނޫދްއަށް ނަތީޖާ ހަމަހަމަކޮށްދީފައެވެ.\nދެ ޓީމު އެއްވަރުވެއޮވެ ފުރަތަމަ ހާފު ނިމިގެންދިޔައިރު ދެވަނަ ހާފުގައި ފެޔަނޫދްގެ ޓޯނީ ވިލޭނާއަށް ވަނީ ސީދާ ރަތް ކާޑު ދައްކައި ދަނޑުން ފޮނުވާލާފައެވެ. 10 ކުޅުންތެރިންނާއެކު ކުޅެމުންދިޔަ ފެޔަނޫދްއަށް މެޗުން ތިން ޕޮއިންޓް ލިބިގެންދިޔައީ މެޗުގެ އެންމެ ފަހު މިނެޓުގައި ޖެރީ ޖަސްޓޭ ޖަހައިދިން ލަނޑުންނެވެ.\nމި ގްރޫޕުން ދެވަނަ ބުރަށް ކޮލިފައިވީ ސިޓީގެ އިތުރުން ޝަކްތަރްއެވެ. ސިޓީއަށް ގްރޫޕުގެ އެއްވަނަ 15 ޕޮއިންޓާއެކު ލިބޭއިރު 12 ޕޮއިންޓާއެކު ގްރޫޕުގެ ދެވަނަ ލިބެނީ ޝަކްތަރްއަށެވެ. ކުޅުނު ހަ މެޗުން ހަތް ޕޮއިންޓް ލިބުނު ނަޕޯލީ ދެން ފެނިގެންދާނީ ޔުއެފާ ޔުރޮޕާ ލީގުގެ ނޮކްއައުޓް ބުރުންނެވެ. މި ގްރޫޕުގެ ފުލަށް އެންމެ ޕޮއިންޓަކާއެކު ދިޔައީ ފެޔަނޫދްއެވެ.


Raees Yameen Kafaalaathuge dhashun dhookurumaa medhu Maadhamaa gotheh nimmanee – adduLIVE\nOct 04, 2021, 13:59 އަބްދުﷲ ޔާމީން\nމިއަދުގެ ޝަރީއަތުގެ މަޖިލީހުގައި ކުރީގެ ރައީސް އަބްދުالله ޔާމީން--\nކުރީގެ ރައީސް އަބްދުﷲ ޔާމީން ކަފާލާތުގެ ދަށުން ދޫކޮށް ހުކުމް ތަންފީޒު ކުރުން ފަސްކުރުމަށް އެދި ހުށަހަޅާފައިވާ ހުށަހެޅުމާމެދު މާދަމާ ގޮތެއް ނިންމާނެއެވެ.\nރައީސް ޔާމީންގެ އިސްތިއުނާފު މައްސަލައިގައި ސުޕްރީމް ކޯޓުގައި މިއަދު ބޭއްވި އަޑުއެހުމުގައި ވަނީ އެމަނިކުފާނުގެ ފަރާތުން އަލަށް ހުށަހަޅާ ހެކީގެ އިތުރުން ކަފާލާތުގެ ދަށުން ދޫކުރުމާއި ހުކުމް ތަންފިޒުކުރުން ފަސްކުރުމަށް އެދި ހުށަހަޅާފައިވާ ކަންކަމާ ގުޅޭގޮތުން ވާހަކަ ދައްކާފައެވެ.\nއެގޮތުން ރައިސް ޔާމީންގެ ވަކީލް ޑރ. މުހައްމަދު ޖަމީލް އަހުމަދު ވާހަކަ ދައްކަވަމުން ވަނީ ކަފާލާތުގެ ހައްޤާއި އިސްތިއުނާފުގެ ހައްޤުވަނީ ވަރަށް ގިނަ ޤައުމުތަކުގައި ގުޅިފައިކަމަށް ވިދާޅުވެފައެވެ. އަދި ހުރިހާ މަރުހަލާއެއްގައި ވެސް ކަފާލާތުގެ ހައްޤު ކަށަވަރު ކޮށްދޭންޖެހޭކަމަށާއި، ރާއްޖޭގައި ކަފާލާތުގެ ދަށުން ދޫކުރުމުގެ ތަފްސީލީ ޤާނޫނެއް ނެތުމަކީ އެ ހައްޤު ނުލިބެންޖެހޭ ސަބަބެއް ނޫންކަމަށްވެސް ޑރ. ޖަމީލް ވިދާޅުވިއެވެ.\nމީގެއިތުރުން ޑރ. ޖަމީލް ވަނީ ކަފާލާތަކީ ހުކުމެއް އިއްވާފައިވާ މީހަކަށްވެސް ލިބިގެންވާ ހައްޤެއްކަން ފާހަގަކުރުމަށް އިންޑިއާގެ ސުޕްރީމް ކޯޓުގެ ގަޒިއްޔާތަކެއް ހުށަހަޅުއްވާފައެވެ. އަދި މީގެ ކުރިން ހައިކޯޓުންނާއި ސުޕްރީމް ކޯޓުންވެސް ކަފާލާތުގެ ދަށުން މީގެކުރިން އެކި ފަރާތްތައް ދޫކޮށްފައިވާކަމަށާއި، އެގޮތުން ރައީސް މުހައްމަދު ނަޝީދު، ރައީސް މައުމޫން އަބްދުލްގައްޔޫމް، އަހުމަދު ފާރިސް މައުމޫން އަދި ޤާސިމް އިބްރާހިމްގެ މައްސަލަ ފާހަގަކުރެއްވިއެވެ.\nމީގެއިތުރުން ރައީސް ޔާމީނަށް އިއްވާފައިވާ ހުކުމް ފަސްކުރުމާ ގުޅޭގޮތުން ވާހަކަ ދައްކަވަމުން އެމަނިކުފާނުގެ ވަކީލް ޝިޔާޒް ވިދާޅުވީ ރައީސް ޔާމީނަށް އިއްވާފައިވާ ޖަލު ހުކުމުގައި ބޮޑެތި ގޯސްތަކެއް ހަދާފައިވާކަމަށާއި، ހެކިތަކަށް ރިއާޔަތްކޮށްފައިނުވާކަމަށެވެ. އަދި ހުކުމް ތަންފީޒު ކުރުން ފަސްކުރުމުގެ އަމުރަކަށް އެެދިފައިވަނިކޮށް ސިވިލް ކޯޓަށް ހުށަހަޅައިގެން ހުކުމުގައިވާ ޖުރިމަނާ ފައިސާ ނެގުމަށް މަސައްކަތްތަކެއް ކުރަމުން އަންކަން ވެސް ފާހަގަކުރެއްވިއެވެ.\nޕީޖީ ވަކީލް އަހުމަދު ނައުފަލް ޝަރީއަތުގައި ވާހަކަ ދައްކަވަނީ–\nމިވާހަކަތަކަށް ރައްދުދެމުން ޕީޖީގެ ވަކީލް އަހުމަދު ނައުފަލް ވިދާޅުވީ، ޖިނާއީ އިޖުރާއަތުގެ ޤާނޫނުގައި ކަފާލާތުގެ އުސޫލުތައް ބަޔާން ކޮށްފައިވާކަމަށާއި، ކުށް ސާބިތުވެފައިވާކަމަށް ކަފާލާތު ދިނުން ރާއްޖޭގެ ޤާނޫނުތައް ނުދަންނަކަމަށެވެ. އަދި އިސްތިއުނާފަށް މައްސަލަ ހުށަހެޅުމަކީ ހުކުމް އޭގެ ޒާތުގައި ފަސްކުރަން ޖެހޭ ސަބަބެއް ނޫން ކަމަށާއި، އެކަން ގާނޫނެއްގައި ވެސް ބަޔާންކޮށްފައި ނެތް ކަމަށެވެ.\nޕީޖީ ވަކީލް ނައުފަލް ވިދާޅުވީ އިސްތިއުނާފުގެ ހުރިހާ މަރުހަލާއެއް ނުނިމެނީސް ހުކުމް ތަންފީޒު ނުވުމަކީ ހަމަޖެހޭކަމެއް ނޫންކަމަށެވެ. އަދި އިސްތިއުނާފީ ހުރިހާ މަރުހަލާއެއް ނުނިމެނީސް ހުކުމް ތަންޒީރު ނުކުރެވޭނީ އިސްލާމީ ޝަރީއަތުގައި ކަނޑައަޅާފައިވާ ހައްދުގެ އަދަބުތައް ތަންފީޒުކުރުމުގައި ކަމަށާއި، އެފަަދަ އަދަބުތައް ތަންފީޒު ކުރެވޭނީ އިސްތިއުނާފީ މަރުހަލާތައް ނިމި, ނިހާއީ ހުކުމަކާ ހަމައަށް ވާސިލުވުމުންކަމަށެވެ.\nމިއަދުގެ ޝަރީއަތް ނިންމާލަމުން މައްސަލަ ބައްލަވާ ފަނޑިޔާރުންގެ ބެންޗުގެ ރިޔާސަތުގައި އިންނެވި ފަނޑިޔާރު މަހާޒް އަލީ ޒާހިރު ވިދާޅުވީ މާދަމާ މި މައްސަލައިގައި އަޑުއެހުމެއް ބާއްވަވާނެކަމަށާއި، އެ އަޑުއެހުމުގައި އަލަށް ހުށަހަޅާފައިވާ ހެއްކާއި ގުޅޭގޮތުންނާއި، ކަފާލާތުގެ ދަށުން މިނިވަންކުރުމާއި ހުކުމް ތަންފީޒު ކުރުން ފަސްކުރުމުގެ އަމުރާ ގުޅޭގޮތުން ގޮތެއް ނިންމަވާނެކަމަށެވެ. އަދި މާދަމާގެ އަޑުއެހުމުގައި ހުލާސާ ބަޔާން އިއްވުމަށް ދެ ފަރާތަށް ފުރުސަތު ދޭނެކަމަށް ވިދާޅުވިއެވެ.


ދަރިން ތަރުބިއްޔަތު ކުރުމަކީ މައިންބަފައިންގެ ޒިންމާއެކެވެ. – Ilm\nދަރިން ތަރުބިއްޔަތު ކުރުމަކީ މައިންބަފައިންގެ ޒިންމާއެކެވެ.\nމުޖްތަމައުން ފެންނަމުންދާ އެކި އެކި މަންޒަރުތަކުގެ ތެރެއިން އަހަރެންގެ ނަޒަރު ހުއްޓިގެން ދިޔައީ ދެމަފިރިއެއްގެ ދިރިއުޅުމަށެވެ. އެދެމަފިރިންވެސް އެދެމަފިރިންގެ ދަރިފުޅު ދެކެ އިންތިހާއަށް ލޯބިވާކަން ހާމަވެއެވެ.\nކޮންމެ ދުވަހަކުވެސް އެ ދަރިފުޅު އިސްކޫލަށް ގޮވައިގެންދަނީ އެދަރިފުޅުގެ ބައްޕައެވެ. އެ ދަރިފުޅު ތަރުބިއްޔަތުކުރުމުގެ މަރުހަލާގައި ދެމަފިރިންވެސް ހަމަހަމަކޮށް ޝާމިލްވެއެވެ. ގެއަށް އައިސް ފިރިހެން ދަރިފުޅަށް ލުއި ކާއެއްޗެއްދީފައި އެދަރިފުޅު ފެންވަރުވާފަ ބައްޕަ އާއި އެކު މިސްކިތަށް ދާން ރީތި ކޮށްދެނީ ކުއްޖާގެ މަންމައެވެ. އަންހެންމީހާ ނަމާދު ކޮށްލައިގެން ބަދިގެ ދޮށަށް ދިޔުމުން ފިރިމީހާވެސް އަނބިމީހާ އަށް އަވަސްކޮށްދިނުމަށް މެންދުރުގެ ކެއުމަށް ސުފުރާމަތި ސުޕޮންޖުކޮޅަކުން ސާފުކޮށްލިއެވެ.އަނބިމީހާއާ، ދަރިފުޅާއިއެކު ކެއުމަށްފަހު ދަރިފުޅު ގޮވައިގެން ސިންކު ދޮށަށްގޮސް ފިރިހެނުންވެސް ތަށި ދޮންނަންވާނެޔޭ، ރަސޫލާވެސް އަނބިންނަށް އެހީތެރިވެދިނޭ އަހަރެމެން އުޅެންވާނީ އެކަލޭގެފާނު އެންގެވިގޮތަށޭ ބައްޕަ ބުނެލިއެވެ.ދެމަފިރިންވެސް ދަރިފުޅު ލައްވާ ފިލާވަޅުތައް ހަދުވައި، ދަރިފުޅަށް ފިލާވަލުތައް ދަސްކޮށްދިނެވެ. އަދި މަންމައާއި އެކު ދަރިފުޅު ޤުރުއާން ކުލާހަށްދިޔައެވެ. ރަށުގައި ހުރިނަމަ ބައްޕައާއި އެކު ދަރިފުޅު މިސްކިތަށް ދެއެވެ. އަދި ފިރިމީހާ ރަށުގައި ނެތްނަމަ އަނބިމީހާ ދަރިފުޅު ގޮވައިގެން މިސްކިތަށް ގެންގޮސްދީ ހަދައެވެ. ރޭގަނޑުވުމުން ދަރިފުޅާއި އެކު މަންމަ އަދި ބައްޕަވެސް ޤުރުއާންކިޔަވައެވެ. އަދި އެކުގައި ހީސަމާސާކޮށް ހަދައެވެ. އަދި އަންހެނުން ބަލިވެ އުޅެންޏާ ގޭގަ ކައްކަނީ ފިރިމީހާއެވެ. ދަރިފުޅަށާއި އަނބިމީހާއަށް ކާންހަދައިދެނީ ފިރިމީހާއެވެ. ފިރިމީހާ ބަލިވީމަ އަނބިމީހާ ކަންތައް ކޮށްދޭ ފަދައިން އެއްވެސް ޝަކުވާއެއް ނެތިއެވެ. އެއްޗެހި ދޮވެ ކޮޓަރި ސާފުވެސް ކޮށްދެއެވެ. ދިރިއުޅުމުގެ އެކި އެކި ކަންކަމުގައި ފިރިމީހާގެ އެހީތެރިކަން ލިބޭތީވެ އަނބިމީހާ އާއި ދަރިފުޅު ހުންނަނީ ވަރަށް އުފަލުންނެވެ.\nމި ދެމަފިރިން އެމީހުންގެ ދަރިފުޅު ޝާންގެ އިސްކޫލުގައި އާއިލީ ހަވީރެއް ބާއްވާތީ ތައްޔާރުވެގެން ދަރިފުޅު ގޮވައިގެން އިސްކޫލަށް ދިޔައެވެ. ދެމަ ފިރިން ދަރިފުޅު ޝާންއާއެކު ފޮޓޯއެެއް ނެގިއެވެ. އެ ދެމަފިރިން ޝާންއާއެކު ފޮޓޯނަގަން ހުރި މަންޒަރު ބަލަން ފެންކަޅިވެފައި ހުރީ ކުޑަ ކުޑަ މައުސޫމް އަލްޔާ އެވެ. އަލްޔާ އޭނާގެ މަންމަ ކައރީގައި ބުންޏެވެ. މަންމާއެވެ. މި އަދު އަޅުގަނޑުގެ ބައްޕަ އަޅުގަނޑު ކައިރީގައި ނެތީމައި ވަަރަށް ދެރަވޭ. އެ ކީއްވެތަ އަޅުގަނޑުގެ އެއްވެސް ކަމެއްގައި ބައްޕަ އަޅާ ނުލަނީ. އަހަރެންނަށް މިއަދު ޔަތީމަކު ކުރާ ކަހަލަ އިހްސާސް ތަކެއް ކުރެވިއްޖެ. އަހަރެންގެ ބައްޕަ އަހަރެން ދެކެ ލޯބި ނުވަނީތަ މަންމާ.\nލޮބުވެތި އަޚުން މިއީ ބައްޕަގެ ލޯބި ނުލިބޭ އަލްޔާގެ އިހްސާސްތަކެވެ. އަލްޔާ މި އަދު އެ ޝަކުވާ ކުރަމުން އެދަނީ އެ ދަރިފުޅުގެ ކަންކަމުގައި އޭނާގެ ބައްޕަ އިހްމާލް ވެފައިވާތީއެވެ.\nލޮބުވެތި އަޚުން ކާންބޯން މަސައްކަތްކުރަމުންވެސް ރަށުގައި ހުރި ނަމަ، އަނބިމީހާއަށާއި ދަރިފުޅަށް ތިބާގެ ވަގުތު ދޭށެވެ. ދަރިފުޅަށް އަބަދުވެސް އެދަރިފުޅުގެ ބައްޕަގެ ލޯބި، އަޅާލުން، ދަރިފުޅުގެ ކިޔެވުމުގެ ކަންކަމުގައި ބައްޕަވެސް ކަންބޮޑުވާކަމާ، އެދަރިފުޅު މޮޅުވާން ބައްޕަވެސް އެދޭކަން ހާމަކޮށްދޭން ޖެހޭނެއެވެ. ސަބަބަކީ އެ ލޯބި ދަރިފުޅަކީ ދެމަފިރިންގެވެސް ދަރިއަކަށް ވާތީއެވެ. އަދި ފިރިހެނުންނަކީވެސް އިސްކޫލުތަކުގައި ބާއްވާ އެކި އެކި ބައްދަލްވުންތަކާއި ދަރިފުޅާ ގުޅުންހުރި ކޮންމެ ކަމެއްގައި ޝާމިލްވާންޖެހޭނެ ބައެކެވެ. ލޮބުވެތި އަޚުން ތިބާއަށް ވީ ވަރަކުން ތިބާ އަނބިދަރިންނަށް ވަގުތުދޭށެވެ. ދަރިއަކު ތަރުބިއްޔަތު ކުރުމުގެ ޒިންމާ އަކީ ހަމައެކަނި ދަރިފުޅުގެ މަންމަ އަދާ ކުރަން ޖެހޭ ޒިންމާއެއް ނޫނެވެ. އެއީ ތިބާގެވެސް ދަރިއެކެވެ. ހަމައެކަނި ދަރިންނަށް ޚަރަދު ކުރެވުމުން އެއީ ތިބާގެ ޒިންމާ އަދާކުރެވުނީ ކަމުގައި ނިންމާ ނުލާށެވެ. އިސްލާމްދީނާ އެއްގޮތަށް ދަރިޔަކު ތަރުބިއްޔަތު ކުރުމަކީ އެހާ ފަސޭހަކަމަކަށް ނުވާނެއެވެ. އަދި އެދަރިން ތަރުބިއްޔަތު ކުރި ގޮތާމެދު ތިބާ އާއި ސުވާލުކުރެވޭ ދުވަހެއް އެބައާދެއެވެ. ޒިންމާ ފުރިހަމަ ގޮތުގައި އަދާކުރާށެވެ.


Enme biruveri dhivehi film akee koba? | Mihaaru\n"4426" ގެ މަންޒަރެއް.\n02 އެޕްރީލް 2020 - 08:22 16 comments\nރާއްޖޭގައި މިހާތަނަށް ވަރަށް ގިނަ ބިރުވެރި ފިލްމުތަކެއް ހަދައިފި އެވެ. މީގެ ތެރެއިން ބައެއް ފިލްމުތަކަކީ އަދިވެސް ބެލުންތެރިންގެ ސިކުނޑީގައި ހަރުލާފައި ހުރި ފިލްމުތަކެވެ. އަދި ބިރުވެރި ފިލްމުތަކޭ ކިޔާފައި ބެލުންތެރިންނަށް ޖޯކަށްވާ ކަހަލަ ބިރުވެރި ބައެއް ފިލްމުތައް ވެސް ފެނިފައި އެބަހުއްޓެވެ.\nއެހެންވެ މިއީ މިހާތަނަށް ބެލުންތެރިންނަށް އެންމެ ކަމުދިޔަ ކަމަށް ބެލެވުނު ބިރުވެރި ފަސް ފިލްމެވެ.\nފަހަރުގައި މި ލިސްޓާ އެންމެންނަކަށް އެއްބަހެއް ނުވެވިދާނެ އެވެ. ލިސްޓް މިއޮތީ ތަރުތީބަކުންނެއް ވެސް ނޫނެވެ.\nމަޝްހޫރު ވާހަކަ ލިޔުންތެރިޔާ ބިންމާ އިބްރާހީމް ވަހީދު "ހަވީރު" ނޫހުގައި ޝާއިއުކޮށްގެން ވާހަކަ އަށް ލިބުނު މަގުބޫލުކަމާ އެކު "ފަތިސްހަނދުވަރު" އަކީ 1997 ގައި ސިނަމާ އަށް އައި ފިލްމެކެވެ.\nކުރީގެ ޑައިރެކްޓަރު އީސާ ޝަރީފު ހެދި މި ފިލްމަކީ ރާއްޖޭގެ ބިރުވެރި ފިލްމުތަކަށް އިންގިލާބެއް ގެނައި، އެ ޖޯންރާގެ ފިލްމުތަކުގެ މަގުބޫލުކަން އެންމެ ބޮޑަށް ގެނެސްދިން ފިލްމެވެ. ފިރިހެން ޖިންނިއަކާއި ޒުވާން އަންހެނަކާ ދެމެދު ހިނގާ ލޯބީގެ ގުޅުންތަކެއްގެ ސަބަބުން ކުރިމަތިވާ ކަންތައްގަނޑެއް ދައްކުވައިދޭ "ފަތިސްހަނދުވަރު" އަކީ އެތައް ގޮތަކުން ބެލުންތެރިންނަށް ވަރަށް ކަމުދިޔަ ފިލްމެކެވެ.\nއޭގެ ތެރޭގައި ފިލްމުގެ ވާހަކަ އާއި ޑައިލޮގްތަކާއި ޓެކްލޮނޮޖީގެ މާ ބޮޑު އުކުޅުތަކެއް ނެތް ޒަމާނެއްގައި ފިލްމު ގެނެސްދީފައި އޮތް ފެންވަރާއި ތަރިންގެ އެކްޓިން އެވެ. "ފަތިސްހަނދުވަރު" ގެ ލީޑް ރޯލް ކުޅުނީ ރީކޯ މޫސާ މަނިކާއި ނިއުމާ މުހައްމަދެވެ.\nމި ފިލްމަކީ ހަމަ ޔަގީނުން ވެސް ގިނަ ބެލުންތެރިން އަދިވެސް އެންމެ ހަނދާން ހުންނާނެ ބިރުވެރި އެއް ފިލްމެވެ. މިހާރު "ފަތިސްހަނދުވަރު" ބަލައިލަން ބޭނުން ނަމަ ބައިސްކޯފް އެޕަށް ވަދެލާށެވެ.\nއަސްލަމް ރަޝީދުގެ ސްލޭމް ސްޓޫޑިއޯ އިން ގެނެސްދިން ފިލްމުގެ ބޮޑު ކާމިޔާބީ އަށް ފަހު، އަހަރުތަކެއް ފަހުން 2013 ގައި "ފަތިސްހަނދުވަރުގެ ފެށުން 3ޑީ" ގެ ނަމުގައި ޑާކް ރެއިން އެންޓަޓައިންމަންޓުން ފިލްމެއް ގެނެސް ދީފައިވެ އެވެ. އެކަމަކު ހަމަ ބިންމާގެ ވާހަކައަކަށް ގެނެސްދިން އެ ފިލްމަކީ ބެލުންތެރިންނަށް އެއްގޮތަކަށް ވެސް ކަމުދިޔަ ފިލްމެއް ނޫނެވެ. "ފަތިސްހަނދުވަރުގެ ފެށުން" އަކީ "ފަތިސްހަނދުވަރުގެ" ޕްރިކްއެލްއެކެވެ.\nއަހުމަދު ނިމާލު 2000 ވަނަ އަހަރު ގެނެސްދިން "ޒަލްޒަލާ" އަކީ ބިރުވެރި ފިލްމުތަކުގެ ތެރެއިން ބެލުންތެރިންނަށް ވަރަށް ކަމުދިޔަ ފިލްމެކެވެ.\nސްލޭމް ސްޓޫޑިއޯގެ ތައްގަނޑުގައި ގެނެސްދިން ފިލްމުގެ މުހިއްމު ރޯލްތައް ކުޅެފައި ވަނީ އައިޝަތު ޝިރާނީ އާއި ނިއުމާ މުހައްމަދާއި އިބްރާހިމް ވިސާން (ކަނޑި) އާއި އަލީ ޝަމީލެވެ. "ޒަލްޒަލާ" ގައި ކިޔައި ދެނީ ނަފުސާނީ މައްސަލަތަކެއް ހުރި ކަމަށް ބެލެވުނު ފިރިހެނަކަށް ޖިންނި އަވަލާފައި ހުރިކަން އެނގުމުން ދިމާވާ ހާދިސާތަކަތެކެވެ.\nމި ފިލްމު ކާމިޔާބީ އަށް ފަހު ނިމާލް ވަނީ މުޅިން ތަފާތު ކާސްޓަކާ އެކު 2010 ގައި "ޒަލްޒަލާ އެނބުރި އައުން" ގެ ނަމުގައި ވެސް ފިލްމެއް ގެނެސްދީފަ އެވެ. އެކަމަކު ދެވަނަ ބަޔަކީ އެހާ ހިނގި ފިލްމެއް ނޫނެވެ.\nމި ދެ ފިލްމު ވެސް އެބައޮތެވެ.\n"ސަނދުރަވިރޭ" އަކީ ބިރުވެރި ވާހަކަތައް ލިޔެގެން ކިޔުންތެރިންގެ މަގުބޫލުކަން ހޯދި މޫސާ ސާއިދުގެ ވާހަކައަކަށް އަމްޖަދު އިބްރާހީމް (އަމްޖޭ) ޑައިރެކްޓްކުރި ފިލްމެކެވެ.\nޑޭޝް ސްޓޫޑިއޯ އިން 2002 ގައި ގެނެސްދިން ފިލްމުގެ މުހިއްމު ރޯލްތައް ކުޅެފައި ވަނީ ޔޫސުފް ޝަފީއު (ޔޫއްޕެ) އާއި މަރިޔަމް ނިޝާ އެވެ. "ސަނދުރަވިރޭ" އަކީ ދިވެހި ސިނަމާގައި އެންމެ ހިނގި ބިރުވެރު ފިލްމުތަކުގެ ތެރެއިން އެއް ފިލްމެވެ.\nމީގެ ކާމިޔާބީ އަށް ފަހު 2004 ގައި "ސަނދުރަވިރޭ 2" ވެސް ގެނެސްދިނެވެ. އެކަމަކު އެ ފިލްމަކީ ކުރީ ފިލްމަށް ލިބުނު ވަރުގެ ތަރުހީބެއް ލިބުނު ފިލްމެއް ނޫނެވެ.\nދެހާސް ނުވައެއްގައި ގެނެސްދިން "އުދަބާނި" އަކީ ރާއްޖޭގައި މިހާތަނަށް އެންމެ ބޮޑު އާމްދަނީއެއް ހޯދި ފިލްމުތަކުގެ ތެރެއިން ފިލްމެކެވެ. ހާމިދު އަލީ ޕްރޮޑިއުސްކޮށް، އަމްޖޭ ޑައިރެކްޓްކުރި މި ފިލްމަކީ ރާއްޖޭގެ ހުރިހާ ރަށަކަށްހެން ޕްރޮޑިއުސަރު ދަތުރުކޮށްގެން ދެއްކި ފިލްމެކެވެ.\n"އުދަބާނި" އަކީ ހަމަ އެ ނަމުގައި ވާހަކަ ލިޔުންތެރިޔާ މުހައްމަދު ގާސިމް ގެނެސްދިން ވާހަކައަކަށް ހެދި ފިލްމެކެވެ.\nމީގެ މުހިއްމު ރޯލްތައް ކުޅެފައި ވަނީ ޔޫއްޕެ އާއި ކުރީގެ ބަތަލާ އާމިރާ އިސްމާއީލްގެ އިތުރުން ހާމިދެވެ.\nދެހާސް ސޯޅައިގައި ގެނެސްދިން "4426" އަކީ އާންމުކޮށް ލޯބީގެ އަސަރު ގަދަ މެލޮޑްރާމާތައް ގެނެސްދީގެން މަގުބޫލުކަން ހޯދި ފާތުމަތު ނަހުލާ ގެނެސްދިން ފުރަތަމަ ބިރުވެރި ފިލްމެވެ.\nއާންމުކޮށް ދިވެހި ސިނަމާ އިން ފެންނަ ބިރުވެރި ފިލްމުތަކާ މުޅިން ތަފާތުކޮށް ގެނެސްދިން މި ފިލްމަކީ މި ފަހުން ސިނަމާތަކަށް އައި ބިރުވެރި ފިލްމުތަކުގެ ތެރެއިން ބެލުންތެރިންގެ ތަރުހީބު އެންމެ ބޮޑަށް ލިބުނު ފިލްމެވެ.\nނަހުލާ އާއި މުޅިން އަލަށް ޑައިރެކްޝަނަށް ނުކުތް އަހުމަދު ޝިނާން ގުޅިގެން ގެނެސްދިން "4426" އަކީ ފަޅު ގެއެއްގެ ތެރޭގައި ތާށިވާ ބަޔަކަށް ދިމާވާ ބިރުވެރި ކަންތައްތަކެއް ދައްކުވައިދޭ ފިލްމެވެ.\nބޮޑު ކާސްޓެއް ވެސް ހިމެނުނު ފިލްމުގައި ޔޫއްޕެ، މަރިޔަމް އައްޒަ، ޝީލާ ނަޖީބު، އިބްރާހީމް ޖިހާދު (ޖިމީ)، މުހައްމަދު ފައިސަލް އަދި ޖުމައްޔިލް ނިމާލު (ޖުމަލް) ފަދަ އެކްޓަރުންގެ މޮޅު އެކްޓިންއެއް ފެނިގެން ގޮސްފައިވެ އެވެ.\nމި ފިލްމުތަކުގެ އިތުރަށް ދިވެހި ސިނަމާ އަށް އައި ފާހަގަކޮށްލެވޭ އިތުރު ބިރުވެރި ފިލްމުތަކުގެ ތެރޭގައި "ދައުވަތު"، "ދޮންކަމަނަ"، "ހަނދުކޭތަ"، "14 ވިލޭރޭ"، "ޖިންނި"، "އޭނާ" އަދި "އަރާމަގު ދޮންކަމަނަ" ހިމެނެ އެވެ.\nސިނަމާ އަށް އަންނަން ހުރި ބިރުވެރި ފިލްމުތަކުގެ ތެރޭގައި ޑާކް ރެއިންގެ "ބަޅިނދު" އާއި ނިއުމާ މުހައްމަދުގެ "ކަޅަކި" ހިމެނެ އެވެ.\nއިތުރު ލިޔުންތައް ފާތިމަތު ނަހުލާ ފައްތާހު އަލީ ސީޒަން ދިވެހި ފިލްމް އިންޑަސްޓްރީ ނިއުމާ މުހައްމަދު ޑައިރެކްޓަރު އަހުމަދު ނިމާލް ދިވެހި ފިލްމް ޔޫސުފު ޝަފީއު (ޔޫއްޕެ) އަމްޖަދު އިބްރާހިމް (އަމްޖޭ) އެކްޓްރެސް މަރިޔަމް އައްޒަ


Zameel Ah Dhauvaa Kuran Fonuvee Majileehu Ge Hurumathaai Gadharu Hifahahtan - Vaguthu\nޑިފެންސް މިނިސްޓަރުގެ ނައިބު ހަސަން ޒަމީލްގެ މައްޗަށް ދައުވާ ކޮށްދިނުމަށް އެދި ޕްރޮސެކިއުޓަރ ޖެނެރަަލްގެ އޮފީހުގައި ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދު އެދުނީ މަޖިލީހުގެ ހުރުމަތާއި ގަދަރު ހިފެހެއްޓުމުގެ ގޮތުން ކަމަށް މަޖިލީހުން ވިދާޅުވެއްޖެއެވެ.\nޒަމީލްގެ މައްޗަށް ޖިނާއީ ދައުވާ ކުރުމަށް ޕީޖީ އޮފީހަށް ފޮނުވާފައިވަނީ ރައީސް ނަޝީދު އަވަހާރަކޮށްލަން ދިން ނިރުބަވެރި ހަމަލާއާއި ގުޅިގެން އެމަނިކުފާނުގެ ސެކިއުރިޓީ ބްރީޗްވި ގޮތާއި ގުޅޭގޮތުން މަޖިލީހުގެ ސަލާމަތީ ހިދުމަތްތަކާ ބެހޭ ކޮމިޓީން ހިންގާ އިންކުއަރީ އަށް ވަކިވަކި ސިފައިން ހާޒިރު ނުކުރެވޭނެ ކަމަށް ބުނެ މަޖިލީހަށް ފޮނުވި ސިޓީއާ ގުޅިގެންނެވެ.\nމަޖިލީހުން މިއަދު ނެރެފައިވާ ބަޔާނެއްގައި ވިދާޅުވެފައި ވަނީ، ރާއްޖޭގެ ޖުމްހޫރިއްޔާގެ ޤާނޫނު އަސާސީގެ 99 ވަނަ މާއްދާއާއި ޤާނޫނު ނަންބަރު 5/2013 ގެ 17 ވަނަ މާއްދާގެ (ހ) އާއި (ށ) އާއި ރައްޔިތުންގެ މަޖިލީހުގެ ގަވާއިދުގެ 34 ވަނަ ބާބުގެ ދަށުން، ރައްޔިތުންގެ މަޖިލީހަށް ނުވަތަ އެ މަޖިލީހުގެ ކޮމިޓީއަކަށް ހާޒިރުވުމަށް ވަކި މީހަކަށް ނުވަތަ ވަކި މުއައްސަސާއަކަށް އެންގުމުގެ ބާރު އެމަޖިލީހަށް ނުވަތަ ކޮމިޓީއަކަށް ލިބިގެންވާ ކަމަށެވެ.\nއެހެންކަމުން ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދަށް ދިން ނިރުބަވެރި ހަމަލާއާއި ގުޅިގެން ރައްޔިތުންގެ މަޖިލީހުގެ ސަލާމަތީ ހިދުމަތްތަކާބެހޭ ކޮމިޓީން ހިންގާ އިންކުއަރީއަށް ހާޒިރުވުމަށް، އެމްއެންޑީއެފްގެ އެކިއެކި އޮފިސަރުންނަށް އެ އިދާރާއިން އަންގާފައިވާ ކަމަށް ބަޔާނުގައި ވަނީ ވިދާޅުވެފައެވެ.\nނަމަވެސް ސިފައިންގެ ފަރާތުން ޖަވާބުދާރީ ވާނީ ސިފައިންގެ ލަފާދޭ މަޖިލީހުން ޗީފް އޮފް ޑިފެންސް ފޯސްއަށް ދެއްވާފައިވާ ލަފާގައިވާ ގޮތުގެ މަތިން ގައުމީ ދިފާއީ ބާރުން ކަމަށް އަންގައި ޒާމިލް ސޮއިކުރައްވައި ޑިފެންސް މިނިސްޓްރީން ވަނީ މަޖިލީހަށް ސިޓީއެއް ފޮނުވާފައިވާ ކަމަށް އެ ބަޔާނުގައި ވިދާޅުވެފައި ވެއެވެ.\n"އެކަމަކީ ގާނޫނުއަސާސީ އާއި ރައްޔިތުންގެ މަޖިލީހުގެ އިމްތިޔާޒުތަކާއި ބާރުތަކުގެ ގާނޫނާއި ރައްޔިތުންގެ މަޖިލީހުގެ ގަވާއިދާއި ސުޕްރީމް ކޯޓުގެ ލަފަޔާ ކަނޑައެޅިގެން ހިލާފު، ރައްޔިތުންގެ މަޖިލީހުގެ އިމްތިޔާޒާއި ހުރުމަތާއި ގަދަރަށް އުނިކަން އަންނާނެކަމެއް. ގާނޫނުއަސާސީއިން ރައްޔިތުންގެ މަޖިލީހަށް ލިބިދީފައިވާ އިމްތިޔާޒުތަކާއި ބާރުތައް ނެގެހެއްޓުމަކީ އެމަޖިލީހުގެ ރައީސްގެ ޒިންމާއެއް. އެހެންކަމުން ހަސަން ޒަމީލްގެ މައްޗަށް ޖިނާއީ ދައުވާކޮށްދެއްވުމަށް އެދި މަޖިލީހުގެ ރައީސް ވަނީ ޕްރޮސިކިއުޓާ ޖެނެރަލްއަށް މައްސަލަ ފޮނުއްވާފައި" އެ ބަޔާނުގައިވެއެވެ.\nބަޔާނުގައި ވިދާޅުވެފައި ވަނީ އެ މައްސަލައަކީ މަޖިލީހުގެ އިމްތިޔާޒާ ގުޅޭ މައްސަލައެއްކަމުން، އެކަން ބެލުމަށްޓަކައި މަޖިލީހުގެ އިމްތިޔާޒާއި ސުލޫކު ކޮމިޓީއަށް ވެސް މަޖިލީހުގެ ރައީސް ފޮނުއްވާފައިވާ ކަމަށެވެ.\nޖޫން 6, 2021 20:46\nހުރުމަތާ ގަދަރަކީވެސް ގާނޫނުން ދިން މިންވަރަކަށް ލިބޭއެއްޗެއް.. މަޖްލިހުގެ މެންބަރުންގެ ތެރެއިން ބައެއް މީހުންގެ އަމަލުތަކަކީ މިހާރު އެމީހުންގެ އަމިއްލަގޭގަ ކަންކުރާގޮތަށް މަޖްލިހުގައި ހިތުހުރިގޮތަކަށް ކަންކުރުން ކަމުގައިމިވަނީ ވެފައި. ޤާނޫނު އަސާސީގަ އޮތް ގާނޫނު ހެދުމުގެ ބާރުނޫން ބާރެއް ނުނެގޭނެ... ނަގައިފިނަމަ ޤާނޫނު އަސާސީއަށް ފައިން ތިއެރެނީ.. ގާނޫނު އަސާސީގެ މަތީގަކޮޅަށް ތި ތިބެވެނީ.. ޤާނޫނު އަސާސީއާއި ދިވެހި ރައްޔިތުނގެ ހުރުމަތް ތި ކަނޑަނީ.\nޖޫން 6, 2021 20:49\nމަޖްލިހަކީ، ނަޝީދު ގޭގެ ބަދިގެއެއްނޫން. ނަޝީދަކީވެސް މާ މަތީ މީހެއްނޫން. ނަޝީދު މަޖްލީހުގައި ތިއިންނަނީ އަމިއްލަ އެޖެންޑާއެއް ތަންފީޒު ކުރަންކަމަށްވަނީނަމަ ތިއީ ކޮރަޕްޓް މީހެއް. ގާނޫނު ހަދާ މަޖްލިހަކީ އެއްވެސް އިންކްއަރީއެއްވެސް އެއްވެސް ތަހުގީގެއްވެސް ކުރެވޭނެ ބައެއްނޫން. ގާނޫނު އަސާސީއާ ގާނޫނު ތަކުން ކަންކަން ތަރުތީބުކޮށްފަ ހުއްޓަ އެއިން ބޭރުން އެލެކްސްވެގެން މާމައްޗަށް އަރުންވަން ނުހައްދަވާ... ވެއްޓޭއިރު މާތިއަށް ވެއްޓުމަކީ ވަރަށް ގާތްކަމެއް.\nޖޫން 6, 2021 20:53\nމަޖްލިހަކީ މިހާރު ބަތްކައްކާ ކުޅޭތަނެއް؟ އަހަރެމެންނަށްވެސް އެނގޭ ތިތާ ތިބީ ގައުމަށްޓަކައި ކަމެއް ކޮށްދޭން އައިސްތިބި ބަޔަކަށްވުރެ ގިނައިން ބަދަލުހިފުމާއި އަމިއްލަ އަންބޮނޑި ބޮޑުކުރުމުގެ "ކަރާމަތާއި ހުރުމަތް" ހިފެހެއްޓުމަށް އައިސްތިބި މީހުންކަން. އެކަމަކު ތިތަނަށް ވަނީމަ ގާނޫނު އަސާސީގެ6ވަނަ ބާބުގައި އެބުނާ، ގާނޫނު ހެދުމުގެ ބާރުގެ އިހްތިސާސް އެނގެންވެއްޖެއެއްނު!! މިއިން ބޭރުވެ ބޮލަށް ފިތާލާފަ ތިބި ތާވަޅަ ތަކެއްހެން ނަޝީދު ޖަހާހާ ބެރަކަށް ނަށަން ފެށީމަ ދެން އެޖެހުނީ މަޖްލިސް އުވާލަން. އެސް.އޯ.އީ ހިންގައި އަވަހަށް ތި މަޖްލިސްް އުވާލާ. އެހެންނޫނީ ދެން ނަގާނީ ރައީސުލްޖުމްހޫރިއްޔާގެ އިތުބާރު ނެތްކަމުގެ ވޯޓް.\nޖޫން 6, 2021 20:56\nތި މާއްދާތަކުގެ ދަށުން މީހަކު ހާޟިރުވުމަށް އެންގިދާނެ. ހާޟިރު ނުވީމަ، އެކަން ތަހްގީޤުކޮށް ދިނުމަށް އެދެންޖެހޭނީ. ދިވެހި ފުލުހުންގެ އިދާރާގަ.. އެއިދާރާއިން ކުރާ ތަހްގީގުން ކުށެއް ކުރިކަމާ ދައުވާ ކުރެވޭވަރުގެ ހެކި ހުރިނަމަ ދެން ފޮނުވަނީ ޕީޖީއަށް. މަޖްލިހުން ބުރާންތި ވެފަތިބި ބަޔަކު ކަންކުރާ ގޮތަށް ގާނޫނު ދަންނަ އެކަކުވެސް ނެތް ތަނެއްކަން ރައްޔިތުންނަށް ދޭހަވާގޮތަށް ކަންކުރީމަ ތި މެންބަރުން ހޮވި ދާއިރާތަކުގެ ރައްޔިތުންނަށްވެސް ހުތުރު ދޯ!!! ލަދެއް ހުރިނަމަ މެންބަރުކަމުން ވަކިވެ ދެން ތިބޭނީ މަސްކަށްކަން.\nޖޫން 6, 2021 20:58\nމަޖްލިހަށް ހާޟިރު ނުވީމަ އެވީ ޖިނާއީ ކުށަކަށްތަ؟ ޖިނާއީ ކުށަކަށް ވުމުގެ ފުރަތަމަ ޝަރުޠު "ޕްރިންސިޕަލް އޮފް ލީގަލިޓީ" ފުރިހަމަވުން. މާނައަކީ، ޤާނޫނުގައި ޖިނާއީ ކުށެއްކަމަށް ކަނޑައަޅާފައިވާންޖެހޭނެކަން... މަޖްލިސް މެންބަރުންނަކީ ބުއްދިއެއްނެތް ބައެއްތަ؟ ތަނެއްދޮރެއް ނޭނގޭތަ؟ އެލެކްސް އަހްމަދު ބުނެފިއްޔާ ބަރަހަނާގަވެސް އުޅެންވީތަ؟ ލަދުވެސް ދެން ނުގަންނާތީ މަ ހައިރާންވަނީ!!!\nޖޫން 6, 2021 21:01\nރައީސުލްޖުމްހޫރިއްޔާއަށް މިގޮވާލަނީ ރައްޔިތުންގެ މަޖްލިހުގެ މެންބަރުން ދިވެހިރާއްޖޭގެ ޤާނޫނު އަަސާސިގެ ގަދަރާ ހުރުމަތް ކަނޑާ ގާނޫނު އަސާސީގެ ހުދޫދުގެ ތެރެއިން ރައްޔިތުންގެ މަޖްލިހަށް ދީފައިވާ ބާރުގެ ބޭރުން އަމިއްލަ ވަކި މަގްސަދެއް ހާސިލްކުރުމަށް މަސައްކަތްކޮށްފައިވަތީ، މިހާރު އޮތް ރައްޔިތުންގެ މަޖްލިސް ވަގުތުން އުވާލާ2އަހަރުދުވަހު އެސް.އޯ.އީ ހިންގާ ދިވެހިރާއްޖޭގެ ވެރިކަން ކުރުމަށް. އެހެންނޫންނަމަ، ދެންފެންނާނީ، ރައީސުލްޖުމްހޫރިއްޔާ މަގަމުން ވަކިކުރުމަށް ފައިވިއްދާލާތަންކަމާ މެދު ޝައްކެއްނެތް.\nޖޫން 6, 2021 21:02\nގާނޫނު އަަސާސީއަށް ފައިންއަރާ ހިތުހުރިގޮތެއް ހަދަމުން މިދަނީ މި އެލެކްސް އަހުމަދުގެ އެންގުމަށްތަ؟؟؟ މީނަ މިއީ ހަމަ ބޮޑު ކޮރަޕްޓް ގޮލައެއް. މަގާމުގެ ނުފޫޒުން މަޖްލީސް ކިލަނބުކޮށްފި.\nޖޫން 6, 2021 21:04\nބަލަގަ މިތިބަ މެންބަރުންނޭ ކިޔައިގެން ތިބި ތާވަޅަތަކާ!!! ރައްޔިތުންގެ މަޖްލިހަކީ ޖިނާއީ ތަހުގީގު ކުރުމުގެ އިހްތިސާސް އޮތް ތަނެއްތަ؟ ގާނޫނު އަސާސީ ކިޔާބަލަ. ލިޔަން ކިޔަން ނޭނގެންޏާ މީހަކަށް އަގުދީގެން އެ ކިޔުއްވަބަލަ. ބަލަ ކަލޭމެނަކަށް ޕީޖީއަކަށް މައްސަލައެއް ނުފޮނުވޭނެއޭ... ތި މަޖްލިހަކީ މޑޕ ގެ އައްޑާއެއްނޫނޭ!!!\nތީ އަގެއް ޤަދަ ރެއް އޮތް ތަނެއްތަ. މަޖިލިސްގެ އަގާ ޤަދަ ރު އޮތްވަ ރު އިނގޭނީ ޖަލްސާ ތަކާ ބައްދަލު ވުންތައް އަހާ ލީމަ. ބުއްދި ސަލާމަތުން ހު ރެތޯ ތިޔަ ކަހަލަ ވާހަކަ ދައްކަނީ\nޖޫން 6, 2021 21:12\nޤާނޫނު އަސާސީގެ3ވަނަ ބާބުގެ އެއްވެސް ތަނެއްގައި ޖިނާއީ ތަހްގީގު ކުރެވޭނެކަމަށް ބުނެފަ އެބައޮތްތަ؟ 99 ވަަނަ މާއްދާގައި ބުނެފައިވަނީ ފަރުދުން މަޖްލިހަށް ހާޟިރުވާން އެންގިދާނެކަމަށް. ހާޟިރު ނުވެއްޖެނަމަ ދެން ކަންކުރަންޖެހޭނެ ގޮތެއް ނެތް. ސުޕްރީމް ކޯޓުގެ ލަފާ ހޯދާފަ ކޯޓު އަމުރެއްގެ ދަށުން ހާޟިރު ކުރެވިދާނެ. އެކަމަކު މަޖްލިހަކީ ފަހަރެއްގައިވެސް ޖިނާއީ ތަހްގީގު ކުރެވޭނެ ތަނެއްނޫން.3ބާރު އެއްކޮށްލުމަކީ ޑިމޮކްރަސީ މުގުރާލުން. މަޖްލިހުން ތިއުޅެނީ، ޔޫއެންޗާރޓަރއާއި ދިވެހިރާއްޖޭގެ ޤާނޫނު އަސާސީއާވެސް ހިލާފަށް.\nޗުޕް ކޭ ޗުޕްކޭ\nޖޫން 6, 2021 21:53\nކޮބާ ރ ކަނި މަސް ކެވިއްޖެއެއް ނޫން ދޯ@\nޖޫން 6, 2021 22:14\nމަޖިލީހުގެ ގަދަރު ހިފަހައްޓަން އަނެއްމީހާގެ ގަދަރާއި އިއްޒަތް ވެއްޔާއި މޮޑެލުން އެއީ ވަރަށް ދެރަވަރު ކަމެއް..\nޖޫން 6, 2021 22:15\nއާނ ނޫނޭ ތިޔައީ ޤަދަރު އޮތްތަނެއްތަ.\nކީރިތި ޤުރުއާނުގެ އާޔަތްތައް ކިޔެވުން މަނާތަނެއް ޤަދަރުވެރިވީ ގޮތެއް ވެސް ނޭނގުނު. ﷲއަށް ޒިކުރު ނުކުރެވޭ މަޖްލީހެއް މަޖްލީހަކަށް ނުވާނެ. ހެޔޮވާހަކަ ދައްކަބަލަ. އެކަކު އަނެކަކަށް އެއްޗެހިނުކިޔާބަލަ. މުސްލިމުން ވާކަން ކަށަވަރީ އަޚުންތަކެއް ކަމުގައި އަންގަވާފައި ވޭނު. އެކަމަކު ތިޔާތާ ނުކިޔާ ހަޑިހުތުރެއް އޮވޭތޭ. ރައްޔިތުން ފޮނި އުއްމީދުގައި ވޯޓް ދީގެން ހޮވީމަ ބައެއް މެމްބަރުން މަޖްލީހަށް މިދަނީ ޕެޑްޖަހާ މީހުންނާއި ނުޖަހާ މީހުން ބަލަން. ވ. ލަދު ހަޔާތް ކުޑަ މެމްބަރުންވެސް ތިބޭތަނެއް. ބަސްމަގު އެހާ ހުތުރު. ބޮޑު މުސާރަ ނަގައިގެން ވަކި ބަޔަކު ދިފާއުކުރުން. ރައްޔިތުން ނަށް ކުރަން ކިތައް ކަންތައް ހުއްޓާ ވަގުތު ބޭކާރު ކުރާބައެއް. މެޖޯރިޓީ ލިބުނީމަ ކަންކަން ރަނގަޅު ކޮށްބަލަ ދަރިންނޭ. ޖަވާބު ދާރީ ވާންޖެހޭ ދުވަހަށް ތައްޔާރުވެބަލަ.\nޖޫން 6, 2021 23:03\nމަޖްލިހުގެ ހުރުމަތާ ގަދަރު އެންމެ ބޮޑަށް ހިފެހެއްޓޭނީ، ގައުމުގައި ހުޅުޖެހި މީހުން، ޔައުނީ މޑޕ މީހުން މަޖްލިހުން ނުކުމެގެން ދިއުމުން. ގައުމުގެ ގާނޫނު ހަދާ މަޖްލިހެއްގެ ތިބެން ކުފޫ ހަމަވާނެތަ، ގައުމު ސުންނާފަތި ކުރި ބައިގަނޑު.\nރައީސުލްޖުމްހޫރިއްޔާ މަގާމުން ވަކިކުރުމަށް ތެޅިގަންނާނީ ކޮންއިރަކުން ބާއޭ ހީވޭ.\nޖޫން 6, 2021 23:43\nގާނޫނު އަސާސީގައި މީހަކު ހާޒިރު ކުރަން އެންގޭނޭ އޮތުމުގެ މާނައަކީ އެމީހެއްގެ މައްޗަށް ޖިނާއީ ދައުވާއެއް އުފުލުންތަ؟ މިމީހުންގެ ބުއްދި ކޮންތަނެއްގަތަ އޮތީ؟ މަގާމަށް ކުފޫ ހަމަނުވަނީ؟ މީހަކު ބުނީމަ ކަމެއް ކުރަންޖެހޭކަމަށް ދެކޭނަމަ ކަލޭމެންވާނީ މީހެއްގެ ގުނބޯލުންތަކަކަށް.. އެއްޗަކަށް އަޅާފަ ތަޅުވާލީމަ އެނބުރިއެނބުރިތިބެނީ!!!!\nޖޫން 6, 2021 23:45\nމަޖްލީހުގެ ގަދަރާއި ހުރުމަތެއްނެތެއްނު.. ގާނުނު އަސާސީގަ ލިޔެފަ އޮތްއެއްޗެއް ފަހުމުވާގޮތަށް ކިޔާލަންވެސް ނޭނގޭބަޔަކު ތިތިބީ މަޖްލިހަށްވަދެ، ރައްޔިތުންގެ ހައްގުގައި ގާނޫނު ހަދަންށޭ ކިޔައިގެން. އެކަމަކު ކުރާކަމަކީ، ބަދަލު ހިފުން. ދެން މިހާރު ތިއުޅެނީ، ވެރިކަމަށް ވަކި މީހަކު ގެންނަން. މިހާރު ހުރި ސްލޯލިހު ބޭރުކުރުމަށް ވޯޓު ނަގާ ސައްލާ މިހާރު ކުރަމުންނުދޭބާއޭ ހީވޭ..\nޖޫން 6, 2021 23:47\nމިސްރާބު މިޖަހަނީ ކޮންދިމާއަކަށް؟؟ ވެރިކަމަކީވެސް މަޖްލިހުގެ ތިބޭ މެންބަރުން ބެހެއްޓީމަ ހުރެވެ އެއްޗެއްކަން ދައްކަން، މިވެރިން ގާނޫނަށް ފައިން އަރައިގެން ތިބެ ހިތުހުރި ގޮތެއް ހަދަލަނީ... ހިނގާ ބަލަމާ ވެރިމީހާއާ ދިމާއަށް އަންނާނީ ކޮންއިރަކުންތޯ\nޖޫން 6, 2021 23:56\nކޮންގަދަރެއް އޮތް ތަނެއް. މިކަމަުންވެސް އިތުރަށްބޭލޭނީ ސ؛ޯޓު\nޖޫން 7, 2021 00:48\nހުރުމަތެއް އޮތް ތަނެއްނަމައެއް ނުން ހުރުމަތް ހިފަހައްޓާނީ. ލަދެއްނުގަނޭ\nބަނޑޭރި ޙަސަން މަނިކު\nޖޫން 7, 2021 03:25\nއަޅުގަނޑަށް ހީވަނީ ދެން އެމް.އެން.ޑީ.އެފް އަދި ޕޮލިސް ގެ ބޭނުމެއް ނެތް ކަންނޭގެ.. ރައްޔިތުންގެ މަޖުލިހޭކިޔަ ތަނަކުން ޤާނީނު އަސާސީ ކަނޑައަޅަފައިވަ ތަހުޤީޤީ އިދާރާތައް ހުއްޓާ ހުރިހާ ތަނަކަށް ފޫގަޅަ ބަޔަކަށް މިމީހުން ވެއްޖެއް އެހެން ވީމާ، ޤާނޫނު އަސާސީ އިސްލާހުކޮށް، ސަރުކާރުގެ ހުރިހާ ތަހުޤީޤީ އިދާރާގެ ހުރިހާ ތަހުޤީޤެއް ކުރާނީ ރައްޔިތުގެ ފޫގަޅާ މަޖުލިސް ކަމަށް ކަނޑަަޅަން އަޅިގަނޑަފެނޭ.\nޖޫން 7, 2021 06:23\nއަތަށްގޮވީމަ ދުފާއެއްޗިއްސޭނުކިޔާ !ތިބަކަރިކޮށިމިނިވަންތަނަކަށް ހަދާބަލަ! ވަކިމީހެއްގެފަހަތުން އަޅައިގަނެގެންނޫޅެ ތިޔަބަކަރިކޮށީގެގަދަރުހިފަހައްޓާ އިއްޒަތްތެރިމަޖިލީހަލަށްހަދަންބޭނުންނަމަ ނަމުންއިއްޒަތްތެރި މެމްބަރުކަމަށް ތައުލީމީކޮފިކޭޝަނެއް ކަނޑައަޅާ ވަކަރުގޭ ކުދިންތައްބޭރުކޮށްބަލަ! ކެރޭނެތަ؟\nޖޫން 7, 2021 08:17\nތެދެއް. ޙުރުމަތާ ޤަދަރު ހޯސްލާފަ ބޯކޮށް އޮހި އޮހި އޮންނަ ތަނެއް އެއީ.


އާދޭސް – Esfiya – Dhivehi Vaahaka Site\nބިރުވެރި / ކުރުވާހަކަ / މުބާރާތް\n- by Sham - 46- January 5, 2019\nހަނދުވަރު ދޭ ރީތި ރެއެކެވެ. މެންދަމުގެ ވަގުތު ކަމަށް ވާތީވެ މުޅި ފަޒާތެރޭގައި ވަނީ ތެތްފިނިކަމާއި ހަމަހިމޭންކަމުގެ ރަސްކަމެވެ. ނިދިފައި އޮއްވާ އަހަންނަށް ހޭލެވުނީ ފެންބޮވައިގަނެގެންނެވެ. ކައިރީގައި ހުރި މިނީބަރ ހުޅުވާ ބަލާލިއިރު ފެންފުޅި އޮތީ ހުސްވެފައެވެ. ނިދިބަރުކަމާއި ކަންނެއްކަން އިންތިހާގައި އޮއްވާ ބަދިގެއަށް ދާންޖެހުމުން ފެން ނުބޮއި ވާނެކަމަށް އެނދުގައި އޮށޯތީމެވެ. ނަމަވެސް ނިދިއަންނަ ގޮތް ނުވުމުން ވީ ފޫއްސާއި އައި ރުޅިން، އެނދުމަތިން ތެދުވެ ފެން ބަލާ ނިކުތީމެވެ.\nކޮޓަރިން ނިކުމެ ގޭތެރެއަށް ވަދެގެން އައި އިރު މެދުގޭތެރޭގައި ދިއްލާފައި ހުރި ބޮކީގެ ފަނޑުއަލިކަން ފިޔަވާ އެހެން އެއްވެސް އެއްޗެއް ނެތެވެ.ބިތް ބިތުގައި ކޭއްތެމުން ކަހަލަ ގޮތަކަށް ގޮސް ބަދިގެތެރެއަށް ވަނުމަށް ފަހު އައިސްއަލަމާރި ހުޅުވާލާފައި ފެންފުޅިއެއް ނެގީމެވެ.އަހަރެން ގެނައި ފުޅިއަށް ފެން އެޅުމަށްޓަކައި ފުޅީގެ މަތިގަނޑުގައި އަތްލެވޭތޯ އުޅުނީމެވެ. ނަމަވެސް އެ ފުޅީގެ މަތިގަނޑު އަހަރެންގެ އަތުގައި ޖެހުނު ކަމަކަށް ނުވިއެވެ. ދެލޯ ރަނގަޅަށް އުނގުޅާލުމަށް ފަހު އަތުގައި އޮތް ފުޅިއަށް ބަލާލި ވަގުތު އަހަރެންގެ ދެލޯ ބޮޑުވެގެން ދިޔައެވެ. މުޅިމީހާ ގަނޑުވިއެވެ.އިސާހިތަކު ގައިން އޮށްދާ ހިއްލައިގަތެވެ. އަތުގައި އޮތީކީ ފެންފުޅިއެއް ނޫނެވެ.ދިރި ދިރި އޮތް އިންސާނެއްގެ އަތެވެ. އެ އަތުގެ އިނގިލިތަށް ހަރަކާތްކުރަމުން ދެއެވެ.އަހަރެންގެ އަތުން ދެމިގަންނަންވެގެން އެ އަތުން ކުއްލިއެއް ޖަހާލިތަނާ އަހަރެންގެ ހިތް ތެޅިގަތީ އެއެއް މިއެއް ބަލާފައެއް ނޫނެވެ. އަޑަށް ލެވުނުހާ ބާރެއްލާފައި ހަޅޭއްލަވައިގަންނަން ހުޅުވި އަނގަމަތީ އެއަތް އައިސް ތަތްވިއެވެ.މާތްކަލާކޯއެވެ.އަހަރެންގެ ހިތް ދެންމެ ދެންމެ މޭފަޅާލާފައި ނިކުމެގެން ހިނގައިދާނެހާ ބާރަށް ތެޅެންފަށައިފިއެވެ.އެ އަތުގެ ކިބައިން ސަލާމަތް ވުމަށްޓަކައި އަހަންނަށް ކުރެވުނުހާ ކަމެއް ކުރަން ބާރުލީމެވެ. ނަމަވެސް އެ އަތުގެ ބާރުގައި އަހަރެންގެ ހަށިގަނޑު ފަހަތަށް ދެމެން ފެށިއެވެ. ބިރުންގޮސް ތުރު ތުރުލާ ހާލު އަހަންނަށް ގިސްލަގިސްލާފައި ރޮވެންފެށުނެވެ. ހަދާނެގޮތް ހުސްވެގެން މާތް ރަސްކަލާންގެ ހަޟްރަތަށް ދެންނެވުނުހާ ދުޢާއަކާއި ކިޔުނުހައި ހެޔޮއެއްޗެހި ކިޔަމުން ދަނިކޮށް ކުރިމަތީ ހުރި ކޮޓަރީގެ ދޮރު ހުޅުވާފައި ބޭރަށް ނިކުތް މަންމަ އަހަންނަށް ފެނުނެވެ.މަންމަ ފެނުމުން އަހަރެންގެ ހިތަށް ހަމަޖެހުން ލިބުނެއްކަމަކު އަހަރެން މި ގައިދުވެފައިވާ ބިރުވެރިކަމުން ސަލާމަތްކޮށްދޭތޯ މަންމައަށް ގޮވާނީ ކިހިނެއް ހެއްޔެވެ؟ އެ ވަގުތު ކައިރީ ހުރި މޭޒު މަތީގައި އިން މާ ޖަހާ ވާސް އަހަންނަށް ފެނުނެވެ. ތެޅިގަތުމަށްފަހު ވަރަށް ހާލުން ވާހުގައި އަތް ލީމެވެ. ނަމަވެސް ދެވަނަ ސިކުންތުގައި އެހެންއަތެއް އައިސް އަހަރެންގެ އަތުން ވާސް އަތުލިއެވެ. އަދި ގޭގެ ދޮރު ހުޅުވާ އަހަރެން ބޭރަށް ގެންދިޔައެވެ.އަޖާއިބެކެވެ. ތިންހަތަރުއަތް އަހަރެންގެ ގާތުގައި ހަރަކާތްތެރިވަމުންދާއިރު އަހަންނަށް އެ އަތްތަކުގެ ވެރި މީހާ ނުފެންނަންވީ ކީއްވެ ހެއްޔެވެ؟އެމީހާގެ އަޑު އަހަރެންގެ ކަންފަތަށް ނީވެންވީ ކީއްވެހެއްޔެވެ. މާތް ރަސްކަލާކޯއެވެ. މިއޮއް ކަޅުފޮއެ އަނދިރި ރޭގައި އަހަރެންގެ އިވުމުގެ ހިއްސުން މަހުރޫމުކުރެއްވީހެއްޔެވެ؟އަހަރެންގެ ފެނުމުގެ ހިއްސު ގެންދެވީހެއްޔެވެ؟ އަހަރެންގެ ހިތް ފަޅައިގެންދާން އުޅޭކަހަލަ އިހުސާސެއް ވާން ފެށިއިރު އެ މީހަކު އަހަރެން ގެއިން ނެރެ މަގުމައްޗައްވެސް ނެރެފިއެވެ.އެ ދެ އަތުގެ ބާރުގައި އޮތް އަހަރެންގެ ހަށިގަނޑުން އެ ދެއަތް ކުއްލިއަކަށް ދޫވެއްޖެއެވެ. ރޮވި ގިސްލެވި މާނޭވާ ލެވެމުންދާ ހާލުގައި، ގައި ހުރި ބާރެއްލާފައި އަހަރެން ދުއްވައިގަތް އިރު ދެވޭ ނުދެވޭ ދިމާލެއްވެސް އަހަންނަކަށް ނޭންގެއެވެ. ބާރަށް ދުވެފައި އައި ވަގުތ ުއެއްޗެއްގައި އަޅައިގެންފައި އަނގަވަތަށް ވެއްޓުނީ ދިވެހި ރުކެއް ކަނޑާ ވައްޓާލާ ފަދަ ބާރުމިނެއްގައެވެ. ވެއްޓި ޖެހުން އެތީގައި ދުވަންފެށި ވަހުން ނޯއްދަމާލަން ނުކެރި އޯކާ ދެމި ދެމި ހުއްޓާ ކަންފަތް ކައިރީ ވަރަށް ސިއްރުން މީހަކު އަހަރެންގެ ނަން ކިޔާލިއެވެ. ލިބުނު ކުއްލި ސިހުމުގައި އަޑުގެ ނެތްތަނަށް ހަޅޭއްލަވައިގަތުމަށްފަހު އަނިއްކާވެސް ތެދުވެ އަމިއްލަ ސަލާމަތަށްޓަކައި ދުއްވައިގަންނަން ފައި ނަގަ ނަގާ ހުއްޓާ އެއްކަލަ ދެއަތް އައިސް އަހަރެންގެ ކަރުގައި ވަށާލާ ބާރުކޮށްލީ އަހަންނަށް ނެވާލާނެ ފުރުސަތެއްވެސް ނުދީއެވެ. އަހަންނަށް އެހެން ނުހެދުމަށް ކުރި އާދޭސް ވީ ދޮން ދަގަނޑުމައްޗައް އެޅި ފެނަށެވެ. ހަށިގަނޑު ފުރާނައާއި ވަކިވެގެން ދާން އުޅޭ ކަމުގެ އިހުސާސް ވާންފެށީ ގައިން ވާގި ދޫވާން ފެށީމައެވެ. އެ ހިނދު އަހަންނަށް އަޑުއިވިގެންދިޔައީ މީގެ ދެ އަހަރު ކުރިން އެ ކުއްޖަކާ ދޭތެރޭ އަހަރެން އިހާނެތިވި ކުއްޖާގެ ވޭނުން ފުރިގެންވީ އާދޭހުގެ އަޑެވެ.އަހަރެން މީގެ ދެއަހަރު ކުރިން ވަރަށް އަނިޔާވެރި ގޮތަކަށް މަރާލި އަންހެން ދަރިފުޅެވެ. ދުނިޔޭގެ ލަދުން ސަލާމަތް ވުމަށްޓަކައި އަހަރެންގެ ދެ އަތުގެ ބާރުން އެ ކުއްޖާގެ ނޭވާތަށް ބަންދުކޮއްލި އަހަރެންގެ ހަށިގަނޑުން ދިރުން ލިބުނު ކުޑަ ކުޑަ ފުރާނައެވެ. އެ ވޭނުން ފުރިގެންވި އަޑު އަހަރެން ގާތުގައި ބުނާކަހަލައެވެ.މަންމާއެވެ. އަހަރެންގެ ކުށަކަށްވީ ބޭނުން ނުވި ވަގުތު މަންމަގެ ބަނޑުތެރޭގައި އަށަގަތުން ހެއްޔެވެ؟ސިއްރުން ކުރަމުން ދިޔަ ފާފަ ފަޅާ އަރާފާނެ ކަމުގެ އިންޒާރު އަހަރެންގެ ފަރާތުން ލިބުނީމަހެއްޔެވެ؟ ނޫނީ އަހަރެންގެ ކުށަކީ ބާރެއް ނެތި ތި މަންމަގެ އަތުން މަރުވުން ހެއްޔެވެ؟ ނޫނެކެވެ. ހުރިހާވެސް ކުށެއްގެ ޒިންމާ ނަގަން ޖެހޭނީ މަންމައެވެ. އަހަރެން މަންމަ ބޭނުންވާކަމަށް ބުނެ އާދޭސް ކޮށް ކޮށް ހުއްޓާ އަހަރެން ތި ލޯބި މަންމައާއި ދުރު ކުރުވީމައެވެ. މަންމަގެ ފަރާތުން ލިބެން އޮތް ލޯތްބާއި ކުލުނުން އަހަރެން މަހުރޫމް ކުރީތީއެވެ. އެ ލޯބިވެތި ފިރުމުންތަކުގެ އުފާ އަހަރެންގެ އަތުން ޖަހައިގަތީތީއެވެ. އަހަރެން މަރުވީ ތި އަނިޔާވެރި މީހާގެ އަތްދަށުގައެވެ.އަހަރެންގެ އަތްދަށުން މިއަދު ކަލޭ މަރުވާށެވެ.\n(ނިމުނީ) އެކި ކަހަލަ ފާފަތައް ކުރުމަށްފަހު ޅަފަތުގައި މައުސޫމު ދަރިން މެރުން މިއަދު މި ވަނީ އިންތިހާ ދަރަޖައަށް އާންމުވެފައެވެ. ލޯބިވެތި މައުސޫމު އެ ތުއްތު ކުދިންގެ އެއްވެސް ކުށަކާ ނުލާ އެ ކުދިންގެ ގުނަވަންތަށް ރަނގަޅަށް ނުއުފެދެނީސް ކުއްޖާ ވައްޓާލާ މައިން މި ވަނީ ގިނަވެފައެވެ.އަޅުގަނޑުގެ ދުޢާ އަކީ މި ވާހަކައިގެ ސަބަބުން މާތް ރަސްކަލާންގެ އެ ފަދަ މައިން ބަފައިންނަށް ހެޔޮ ވިސްނުން ދެއްވާ އެފަދަ ފާފަތަކާ ދުރުހެލިވުމަށް ތައުފީޤް ދެއްވުމެވެ. އާމީން.\nNewly started.. Will accept every feedback because your feedbacks are my improvement. 18\nV iburaiteri..keep itup\nThank you lam <3\nyes v reethi adhi\nV reethi adhi v iburaitheri\nehen v ma hurihaa kudhin ves faafa akah arai gathumuge kurygai vrangalhah visnaathi…mi haa ehvanaige vaahaka eh\nThank you zoe <3 That meansalot. Mi Waahaka liyumuge kurin abortion aa adhi miscarriage ge warah baiwaru real life kan kan balaalin. And faafa eh nukoh dhariaku libiekujja abort kohliyasekurewenii warah bodu kusheh.\nThank you Aika <3\nThank you for your comment sooohaaaa. If you don’t like the story, please tell me the mistakes, Inshallah i will try my best to improve.\nwow. varan iburai theri vaahaka en. mi zamaanaa varan gulhey\nDheem. Thank you <3\nvvv reethi… keep itup\nThank yuh adhla ❤\nWoow ❤ keep it up\nAan mihaaru engijje amana kan.. Thank yuh loabi ❤


Bis Beyruvaa Dhuvas Dhenegahnaany Kihinei?\nމާރޗް 20, 2018 556 0\nބިސް ބޭރުވާ ދުވަސްވަރު ދެނެގަންނާނީ ކިހިނެތް؟\nބިސްބޭރުވާ ދުވަސްވަރު ދެނެގަތުމަށް މައްސަރުކަންތައް (ޕީރިއަޑް) ދިމާވާނެ ދުވަސް ލަފާކޮށް ފާހަގަ ކުރާށެވެ. އެއަށްފަހު އޭގެ ފަހަތަށް 12-16 ދުވަސް ފާހަގަ ކުރާށެވެ. މިއީ އާއްމުގޮތެއްގައި ބިސްބޭރުވާނެ ދުވަހެވެ. މިސާލަކަށް މައްސަރުކަންތައް ދިމާވާނެ ކަމަށް ލަފާ ކުރެވެނީ މަހުގެ 30 ވަނަ ދުވަހުގައި ނަމަ ބިސްބޭރުވާނީ އެމަހުގެ 14-18ވަނަ ދުވަހުއެވެ. ކޮންމެ 28 ދުވަހަކުން މައްސަރުކަންތައް ދިމާވާ މީހަކު ނަމަ ބިސްބޭރުވާނީ ޖެހިގެންއަންނަ މަހު މައްސަރުކަންތައް ދިމާވުމުގެ ބަރާބަރު 14 ދުވަސް ކުރިންނެވެ. ނަމަވެސް މިގޮތަށް ދުވަސް ބަލަން އެނގޭނީ ވަކިއިންތިޒާމަކުން ގަވައިދުން މައްސަރުކަންތައް ދިމާވާ މީހުންނަށެވެ.\nބިސްބޭރުވާ ދުވަސް ބެލުމަށްޓަކައި އެންމެ ރަނގަޅުގޮތަކީ ހަށިގަނޑަށް އަންނަ ބަދަލުތައް ދެނެގަތުމެވެ. އަދި ޖިސްމާނީގޮތުން އަންނަ ބަދަލުތަކާއި އަލާމާތްތައް ފާހަގަ ކުރުމެވެ. ތިރީގައި އެވަނީ މިގޮތުން ފާހަގަ ކުރަންވީ ހަށިގަނޑަށް އަންނަ ބައެއް ބަދަލުތަކެވެ.\n– ރަހިމުގެ ކަރުން ނުވަތަ ކުރިމަތި ފަރާތުން އަންނަ ދިޔާއެއްޗިއްސަށް ބަދަލު އައުން: އަންހެނުންގެ މައްސަރުކަންތަކުގެ ބުރު ފުރިހަމަވަމުންދާ ވަރަކަށް ނުވަތަ ބިސްރަވައިގައިވާ ބިސް ބޮޑުވަމުންދާވަރަކަށް ކުރިމަތި ފަރާތުން އަންނަ ދިޔާއެއްޗެތީގެ މިންވަރާއި ސިފައަށް ބަދަލު އަންނަމުންދެއެވެ. މިހެންވަނީ ހަށިގަނޑުގައި އެސްތްރޯޖަން ހޯމޯން އިތުރުވަމުން ދިއުމުގެ ސަބަބުންނެވެ. ބިސްބޭރުވުން ގާތްވާވަރަކަށް ނުވަތަ ބަލިވެއިނުމުގެ ފުރުޞަތު އެންމެ ބޮޑުވާއިރު ކުރިމަތި ފަރާތުން އަންނަ ދިޔާއެއްޗެތީގެ ކުލަ ސާފުވެ، ތެއުކަން ގަދަވެ، ތުނިވެ އޮމާންވާނެއެވެ. އަދި މިދިޔާއެއްޗެތީގެ ސިފަ އެންމެ ވައްތަރުވާނީ ރޯބިހެއްގެ ހުދުކެންޏާއެވެ.\nއާއްމުގޮތެއްގައި ކުރިމަތި ފަރާތުން އަންނަ ދިޔާއެއްޗިއްސަކީ ޖަރާސީމުންނާއި ތަފާތުވައްތަރުގެ ފަނިފަކުސާއިން ނަސްލީ ނިޒާމު ހިމާޔަތްކުރުމަށް އުފެދޭ އެއްޗެކެވެ. ވުމާއެކު މިދިޔާއެއްޗެތި ހުރަސްކޮށް ރަހިމުގެ ތެރެއަށް ދިއުމަށް ދަރިފަންޏަށްވެސް އުދަގޫތަކަކީ ހުރަސްތަކަކާއި ދިމާވެއެވެ. ނަމަވެސް ބިސްބޭރުވާއިރު މިދިޔާއެއްޗިއްސަށް އަންނަ ބަދަލާއި އެކު ދަރިފަންޏަށް މިހުރަސް ގިރާކޮށް ރަހިމުގެ ކަރުން ރަހިމުން އަދި ބިސްހޮޅިންގޮސް ބިހާއި ބައްދަލު ކުރުމުގައި އެހީތެރިވެދެއެވެ.\n– ހަށިގަނޑުގެ ހޫނުމިން މައްޗަށް ދިއުން: ބިސްބެރުވުމާއެކު ހަށިގަނޑުގެ ހޫނުމިން އާއްމުކޮށް ހުންނަ ވަރަށްވުރެ 0.4-0.1 ޑިގުރީވަރު މައްޗަށް ދާނެއެވެ. އާއްމުގޮތެއްގައި މިހެން މައްޗަށް ދިޔަސް އަމިއްލައަށް މިކަން އިހުސާސް ކުރެވޭ ވަރެއް ނުވާނެއެވެ. މިކަން ދެނެގަނެވޭނީ ތަމޯމީޓަރ އެއް ބޭނުން ކޮށްގެންނެވެ. ހަށިގަނޑުގެ ހޫނުމިން މައްޗަށްދަނީ ބިސްބޭރުވުމުގެ ސަބަބުން ހަށިގަނޑުގައި ޕްރޮޖެސްޓްރޯން ހޯމޯން އިތުރުވާތީއެވެ. މިހޯމޯންއަކީ ހޫނޫމިން މަތިކުރާ ހޯމޯނެކެވެ.\nއާއްމުގިތެއްގައި ބަލިވެއިނުމުގެ ފުރުޞަތު އެންމެ ބޮޑުވާނީ ހޫނުމިން މައްޗަށް ދިއުމުގެ އެއްދުވަސް ނުވަތަ ދެދުވަސް ކުރިން ޖިމާއުވުމުން (ޖިންސީ ގުޅުން ހިންގުމުން) ނެވެ. ނަމަވެސް ހޫނުމިން މައްޗަށް ދިއުމަށްފަހުވެސް 12-24 ގަޑިއިރު ބަލިވެއިނުމަށްތަކައި ޖިމާއުވާން ރަނގަޅުވާނެއެވެ. މިއަށްވުރެ ފަހުން ޖިންސީ ގުޅުން ހިންގުމަކީ ބަލިވެއިނުމުގެ ފުރުޞަތު ވަރަށް ކުޑަވާނެ ކަމެކެވެ. އެއީ ބިސްބޭރުވާތާ 12-24 ގަޑިއިރުތެރޭ ދަރިފަނި ބައްދަލު ނުވެއްޖެނަމަ މަރުވާނެއެވެ. އަދި ޖިންސީ ގުޅުން ހިންގުމަށްފަހުވެސް ދަރިފަނި ބިހައި ހަމައަށް ދިއުމަށް އެތައް ވަގުތެއް ނަގައެވެ. ވީމާ ރަނގަޅީ ބިސްބޭރުވުމުގެ ކުރިން ރޭކުރުމެވެ. ބިސްބޭރުވުމަށްފަހު ޖިމާއުވުމުން ފަހަރުގައި ބިސްމަރުވާއިރުވެސް ދަރިފަންޏަށް ބިހާއި ހަމައަށް ނުދެވުމަކީ އެކަށީގެންވާ ކަމެކެވެ.\nއަދި އާއްމުގޮތެއްގައި ބިސްބޭރުވުމަށްފަހު ޕްރޮޖެސްޓްރޯން ހޯމޯން އިތުރުވެ ހަށިގަނޑުގެ ހޫނުމިން މައްޗަށް ދިއުމަށް ބައެއްފަހަރު އެއްދުވަސް ނުވަތަ ދެދުވަސްވަރު ނަގައެވެ. ވުމާއެކު ހޫނުމިން މަތިވުމުން ޖިންސީ ގުޅުން ހިންގާއިރު އޮންނާނީ ބައެއް ފަހަރު ވަގުތު ފާއިތުވެފައެވެ. އެއީ ބިސްބޭރުވާތާ 12-24 ގަޑިއިރު ތެރޭ ބިސް މަރުވާތީއެވެ. ރަނގަޅު ގޮތަކީ ހޫނުމިން ކޮންމެ ދުވަހަކުވެސް ހެނދުނު ފަތިހާ ބަލަމުން ދިއުމެވެ. އަދި މިގޮތަށް އެތައް މަހަކު ގަވައިދުން ބެލުމުން ހޫނުމިން އެއްމެ މައްޗަށް ދާދުވަހާއި ބިސް ބޭރުވާ ދުވަސް ފާހަގަ ކުރަނ ފަސޭހަ ވާނެއެވެ. އަދި އެދުވަހެއް ފާހަގަ ކޮށް އޭގެ އެއްދުވަސް ނުވަތަ ދެދުވަސް ކުރިން ޖިންސީ ގުޅުން ހިންގަން ރަނގަޅުވާނެއެވެ.\n– ދަށްބަނޑަށް އުދަގޫވުން: މިއީ ކޮންމެ ފަސްއަންހެނުންގެ ތެރެއިން އެއް އަންހެނަކަށް މިދުވަސްވަރު ދިމާވާ ކަމެކެވެ. މިގޮތުން ވާއުދަގޫ ތަކުގެތެރޭގައި ބައެއް މީހުންނަށް ކުޑަކޮށް ތަދުވުމާއި އަދި ބައެއް މީހުންނަށް ވަރަށް ބޮޑަށް ރިއްސުން ވެސް ހިމެނެއެވެ. މިހެންވާއިރު ހިދުކޮޅަކަށް ވެފައި ރަނގަޅުވެދާނެއެވެ. އަދި ބައެއް މީހުންނަށް އެތައްގަޑިއެއްވަންދެން ވުމަކީވެސް އެކަށީގެންވާ ކަމެކެވެ.


SunOnline: Hiyaa Flat Thakuge Fahuge Masahkai\nހިޔާ ފްލެޓްތަކުގެ ފަހުގެ މަސައްކަތް\nޖޫން 24، 2020: ހުޅުމާލެ ދެވަނަ ފިޔަވަހީގައި ތަރައްގީކުރާ ހިޔާ މަޝްރޫއުގެ ފްލެޓުތައް. މި ފްލެޓުތަކުގެ 90 ޕަސެންޓް މަސައްކަތް ނިމިފައވާ ކަމަށް އެޗްޑީސީ އިން ބުނޭ. ފްލެޓުތައް ހައްގުވެރިންނާ ހަވާލު ކުރާއިރު ފިނިޝިންގެ މަސައްކަތް ނިންމާފައެއް ނުހުންނާނެ. ތަށިމުށި ޖަހައި ބޮކި ފަންކާ ހަރުކުރުމުގެ މަސައްކަތް ކުރަންޖެހޭނީ އަމިއްލަ އަށް. މި ފްލެޓުތަކުގެ ބޮޑުމިނަކީ 570 އަކަފޫޓު. 7000 ފްލެޓުގެ ތެރެއިން މީހުން ދިރިއުޅެން ހާއްސަ ކުރާނީ 6720 ފްލެޓު. ބާކީ ހާއްސަކުރާނީ ކޮމަޝާލް މަސައްކަތްތަކަށް. 25 ބުރީގެ މި އިމާރާތްތަކުގެ ކޮންމެ ފްލޯއަކު 20 އެޕާޓްމެންޓް، ކޮންމެ އިމާރާތަކަށް އަފާ ފޭބުމަށް4ލިފްޓު ހުރޭ. މި މަސައްކަތަށް 434 މިލިއަން ޑޮލަރު ހޭދަކުރޭ -- ސަން ފޮޓޯ/ ފަޔާޒު މޫސާ


Filmuthakun nufennanee dhari balan jeheythee: Chandrachur\nފިލްމުން ނުފެންނަނީ ދަރި ބަލަން ޖެހޭތީ: ޗަންދުރަޗޫރް\nއިންޑީޔާގެ އެކި ރަށްތަކުން ގިނަ އަދަދެއްގެ މީހުން އެކްޓަރުންނަށް ވާހިތުން މުމްބާއީއަށް ހިޖުރަކުރެ އެވެ. ޗަންދުރަޗޫރް ސިންގަކީ އެގޮތަށް މުމްބާއިއަށް ހިޖުރަކުރި އަދި ހިންދީ ފިލްމު އިންޑަސްޓްރީން ރަނގަޅު ފުރުސަތުތަކެއް ވެސް ލިބުނު އެކްޓަރެކެވެ.\nފިލްމު "މާޗިސް" އިން 1996 ގައި ބޮލީވުޑަށް ތައާރަފް ވުމާއެކު ޗަންދުރަޗޫރަށް ގިނަ ބައެއްގެ ލޯތްބާއި ތާއީދު ލިބުނެވެ. އަދި އިސާހިތަކު އޭނާގެ މަގްބޫލުކަން އެތައް ގުނަޔަކަށް އިތުރުވެގެން ދިޔަ އެވެ. އޭގެ ފަހުން "ދިލް ކިޔާ ކަރޭ"، "ޖޯޝް"، "ކިޔާ ކެހްނާ" އަދި "އާމްދަނީ އަތައްނީ ކަރްޗާ ރުޕައްޔާ" ކާމިޔާބުވެ ގިނަ ޒަމާންތަކަކަށް ބޮލީވުޑްގައި ފިޔަޖަހާނެ އެކްޓަރަކަށް އޭނާ ވާނެކަމަށް ގިނަ ބަޔަކު އުންމީދުކުރި އެވެ. ނަމަވެސް ކުއްލިއަކަށް އޭނާ ފިލްމީ ދުނިޔެއިން ގެއްލުނީ އެވެ. އޭނާގެ ފިލްމީ ދަތުރަށް ހުއްޓުމެއް އައީ އެކްސިޑެންޓެއްގެ ސަބަބުންނެވެ.\nވަރަށް ކުރިން ހިންދުސްތާން ޓައިމްސް އަށް ދީފައިވާ އިންޓަވިއު އެއްގައި ޗަންދުރަޗޫރް ބުނެފައިވަނީ ގޯއާގައި ޖެޓް ސްކީ ކުރަން އުޅެނިކޮށް ހިނގި އެކްސިޑެންޓެއްގައި ކޮނޑުހުޅާއި އަތަށް ވަރަށް އަނިޔާވެ ބޮޑެތި ސާޖަރީތަކެއް ހެދި ކަމަށެވެ.\n"ޝޫޓިންގަށް ދިޔަޔަސް އަތުގައި ރިއްސަން ފެށީމަ ކެތް ނުވެގެން ވަކި ހިސާބަކުން ޝޫޓިންދޫކޮށްލާފައި ދާން ޖެހެނީ. އަތަށް ތަދުވާ ވަރުން ކަސްރަތު ނުކުރެވި މަ ބޮޑަށް ބަރުދަން ވެސް އިތުރުވީ. އެހެންވެ ފިލްމުތައް ގަބޫލުނުކުރަން ފެށުމުން ކެރިއަރަށް ހުއްޓުން އައީ،" ޗަނަދުރަޗޫރް ބުނެފައި ވެއެވެ.\nއެ ދުވަސްވަރު އަވަންތިކާ މަންކޮޓިއާ ކިޔާ މީހަކާ ޗަންދުރަޗޫރް ކައިވެނިކުރި އެވެ. އަދި ޝާރަނާޖައި ސިންގް ކިޔާ ފިރިހެން ކުއްޖެއް އެމީހުންނަށް ލިބިފައި ވެއެވެ.\nޗަންދުރަޗޫރް ބުނާ ގޮތުގައި އޭނާއަކީ މިހާރު ސިންގަލް ޕޭރެންޓެކެވެ. އަންހެނުން ވަރިކުރިތަ ކިތަންމެ ދުވަހެއް ވެއްޖެ ކަމަށާއި ފިލްމު ތަކުން ނުފެންނަނީ ދަރިފުޅުބެލުމުގެ ޒިންމާ އަދާކުރަނީ އޭނާއަށް ވާތީ ކަމަށް ވެސް ޗަންދުރަޗޫރް ބުންޏެވެ.\nއީޓައިމްސް އަށް ދިން އިންޓަވިއުއެއްގައި ޗަންދުރަޗުރް ބުނީ ސޯޝަލް މީޑިއާގައި ވެސް އެކްޓިވްކޮށް ނޫޅޭތާ އެތައް އަހަރެއް ވެއްޖެ ކަމަށެވެ. ދަރި ބެލުމުގެ ޒިންމާ އަދާކުރަމުން އެހެންކަމަކާ ވިސްނާނެ ވަގުތު ނުވާ ކަމަށް އޭނާ ބުންޏެވެ.\n"އަހަރެން އެހާ ސޯޝަލް މީޑިއާ އަށް ފަރިތައެއް ނޫން. އަހަރެންގެ ދަރިފުޅު ވެސް އަހަންނަށް ވުރެ އެކަމަށް މާ މޮޅު. އޭނަ ކައިރިން އަހަރެން ވެސް ދަސްކުރަން ޖެހެނީ،" ޗަންދުރަޗޫރް ބުންޏެވެ.\nދަރިފުޅު ތަންކޮޅެއް ބޮޑުވުމުން އަނެއްކާވެސް ފިލްމީ މަސައްކަތް ޗަންދުރަޗޫރް ވަނީ ފަށާފަ އެވެ. ވެބް ސީރީޒް "އާރްޔާ"ގައި ސުޝްމިތާ ސެން އާއެކު ޗަންދުރަޗޫރް ބައިވެރިވެ ވަރަށް މޮޅު އެކްޓިން އެްއ ދައްކާފައި ވެއެވެ. އަދި އޭނާގެ ރޯލަށް ކްރިޓިކްސް އާއި ބެލުންތެރިން ވަރަށް ބޮޑަށް ތައުރީފުކޮށްފައި ވެސް ވެއެވެ.


Gaumee Payment System ah Consultant eh hoadhanee\nޕޭމަންޓް ސިސްޓަމަށް ކޮންސަލްޓަންޓަކު ހޯދަނީ\nރާއްޖޭގެ މަރުކަޒީ ބޭންކް، ގައުމީ ޕޭމަންޓް ސިސްޓަމް މި އަހަރު ތައާރަފު ކުރަން ސަރުކާރުން ދަނީ މަސައްކަތް ކުރަމުން -- އަހުމަދު އަޝްހާދު އަބްދުﷲ | އަވަސް\nގައުމީ ޕޭމަންޓް ސިސްޓަމް މަޝްރޫއަށް ޓެކްނިކަލް ކޮންސަލްޓަންޓެއް ހޯދަން ފަށައިފި އެވެ.\nރާއްޖޭގެ މާލީ ނިޒާމަށް ބޮޑު ބަދަލެއް އަންނާނެ ބޮޑު މަސައްކަތަށް ޓެކްނިކަލް ކޮންސެލްޓަންޓަކު ހޯދުމާ ބެހޭ ގޮތުން، މޯލްޑިވްސް މަނިޓަރީ އޮތޯރިޓީ (އެމްއެމްއޭ) އިން ބުނީ "މޯލްޑިވްސް ޕޭމެންޓް ސިސްޓަމްސް ޑިވެލޮޕްމެންޓް ޕްރޮޖެކްޓް" ދަށުން ތައްޔާރުކުރާ ޕޭމެންޓް ޕްލެޓްފޯމް ގެ އިންޕްލިމެންޓޭޝަންގެ މަސައްކަތަށް ޓެކްނިކަލް ކޮންސަލްޓަންޓެއް ބޭނުންވާ ކަމަށެވެ.\nމި މަސައްކަތް ކޮށްދިނުމަށް ޝައުޤުވެރިވާ ފަރާތްތަކުން ޝައުގުވެރިކަން ފާޅު ކުރަން ޖެހެނީ އަންނަ މަހުގެ އެއްވަނަ ދުވަހުގެ ކުރިންނެވެ.\nރާއްޖޭގައި ކުރެވޭ މާލީ މުއާމަލާތްތަކުގެ ނިޒާމް ހަރުދަނާ ކުރުމަށް ގާއިމުކުރެވޭ ޕޭމަންޓް ސިސްޓަމް މި އަހަރު ތައާރަފު ކުރަން އެމްްއެމްއޭއިން ދަނީ މަސައްކަތް ކުރަންނެވެ. މި މަސައްކަތް ހަވާލުކޮށްފައިވާ ދުނިޔޭގައި މިފަދަ ބިޔަ މަސައްކަތްތައް ކުރާ ދުނިޔޭގައި މަޝްހޫރު "ޓިއޭޓޯ އެވްރީ" ގެ ސަބްސިޑަރީއެއް ކަމުގައިވާ ޓިއޭޓޯ ލެޓްވިއާ އެސްއައިއޭ އާއެވެ. މިއީ ފިންލެންޑުގެ ކުންފުންޏެކެވެ. މި ސިސްޓަމް ގާއިމު ކުރުމުގެ މަސައްކަތް ހަވާލުކުރި ފަޓިއޭޓޯ އެވްރީ އަކީ 1968 ވަނަ އަހަރު އުފެއްދި ކުންފުންޏެވެ.\nގައުމީ ޕޭމަންޓް ސިސްޓަމް ގާއިމް ކުރުމުގެ ގޮތުން އެކަމަށް ހާއްސަކޮށް ގާނޫނެއް ވަނީ ހަދާފަ އެވެ. މި ގާނޫނުގެ މައިގަނޑު މަގުސަދުތަކުގެ ތެރޭގައި ގައުމީ ޕޭމަންޓް ސިސްޓަމްގެ ހަމަޖެހުން ދެމެހެއްޓުމާއި، ރައްކާތެރި އަދި އެކަށީގެންވާ ގޮތެއްގައި ގައުމީ ޕޭމަންޓް ސިސްޓަމް ކުރިއަރުވައި، ރެގިއުލޭޓްކޮށް އޯވަރސީކުރުން ހިމެނެ އެވެ. ޕޭމަންޓް ސިސްޓަމްތައް ކްލިއަރިން ސިސްޓަމްތައް، ސެޓްލްމަންޓް ސިސްޓަމްތަކުގެ އަދި ޕޭމަންޓް ހިދުމަތްދޭ ފަރާތްތަކުގެ އިންޓާއޮޕެރަބިލިޓީ ގާއިމުކުރުމާއެކު ޕޭމަންޓް ހިދުމަތް ފޯރުކޮށްދޭ ފަރާތްތަކުގެ މެދުގައި ވާދަވެރި ނިޒާމެއް ޤާއިމުކުރުމަކީވެސް މި ގާނޫނުގެ މަގްސަދުތަކުގެ ތެރޭގައި ހިމެނިގެންވާ ކަންކަމެވެ.\nއެމްއެމްއޭ އިގްތިސޯދު އަލީ ހާޝިމް + ޕޭމަންޓް ސިސްޓަމް\nޒަމާނީ ޕޭމަންޓް ސިސްޓަމެއް ބޭނުންވަނީ ކީއްވެ؟\nމަޝްރޫއުތައް ފަށާއިރު ބޭރު ފައިސާ ޔަގީންކުރަން ލަފާ ދީފި\nމިހާތަނަށް 521 މިލިއަން ޑޮލަރު ދޫކޮށްފި


ރައްޓެހިން ހޯދާއިރު މިކަންކަމަށް ސަމާލުކަންދީ! |\nރައްޓެހިން ހޯދާއިރު މިކަންކަމަށް ސަމާލުކަންދީ!\nތިމާ މީހާ ޕޮސިޓިވްކޮށް ހުރުމަށް އަބަދުވެސް ކައިރީގައި އުޅޭމީހުން (ރައްޓެހިން) ވަރަށް ބަލައިގެން އިހުތިޔާރުކުރަން ޖެހެއެވެ. ކައިރީގައި އުޅޭ މީހުންގެ އަހުލާގާއި މިޒާޖުގެ ގޮތުން ބައެއްފަހަރު ތިމާގެ ދިރިއުޅުމަށްވެސް އޭގެ އަސަރުކުރާނެއެވެ.\nރަނގަޅު މީހުނާއި ނުބައި މީހުން ފާހަގަކުރަނީ މުއްސަނދި ކަމާއި ފަގީރުކަމަށް ބަލައިގެނެއް ނޫނެވެ. ރަނގަޅު މީހުންނަކީ އަބަދުވެސް ތިމާއާއެކުގައި ހުންނަ މީހާއެވެ. ނަމަވެސް ބައެއް މީހުންނަކީ އަބަދުވެސް ތިމާ ބޭކާރުކޮށްލާ އެއްވެސް ގަދަރެއް ނުކުރާނެއެވެ. މިފަދަ މީހުންނަކީ ވިސްނުންތެރިކަމާއެކު ތިމާގެ ދިރިއުޅުމުން ބޭރުކުރަންޖެހޭނެ މީހުންނެވެ.\nމިއީ ވަރަށް ހޯދަން އުނދަގޫ ބައެކެވެ. އެހެންމީހެއްގެ ހަޔާތުގައި ހިނގާކަމެއްބަލައި ހިޔާލު ދީ ހަދާ އުޅޭނީ މަދު މީހެކެވެ. ގިނައީ މިހާރު އަމިއްލަ އެދުމަށްޓަކައި އުޅޭމީހުންނެވެ.\nއެފަދަ މީހުންނަކީ އަބަދުވެސް ހަޔާތުގައި ދިމާވާ ކަންތަކުގައި ރަނގަޅުގޮތް އިހްތިޔާރުކުރުމަށް ބާރުއަޅާމީހުންނެވެ. އެހެންމީހުން ތިމާއާ މެދު ދައްކާ ވާހަކަތައްވެސް އެފަދަމީހަކު ޤަބޫލެއްނުކުރާނެ އެވެ.\nދުނިޔޭގައި އެކިގޮތްގޮތަށް ތިމާއާ މެދު ދެކޭ މީހުންގެ އުޅޭނެއެވެ. އޭގެ ތެރެއިން ތިމާއަށް އެހީތެރިވެދީ އަޅާލާ ހަދާމީހުން ފާހަގަކުރާށެވެ.\nތިމާގެ ކާމިޔާބީއާމެދު އުފާކުރާމީހުން\nއާއިލާގެ މީހުންގެ އިތުރުން ތިމާއަށް ލިބޭ ކާމިޔާބީ އާމެދު އެންމެ އުފާވާ އަދި މަރުހަބާކިޔާ އަދި ތިމާއަށް ދެރައެއް ލިބުނަސް ބައިވެރިވާ މީހަކީ އެއްވެސް ހާލަތެއްގައި ދުވަހަކުވެސް ދެރަގޮތެއް ނުދާނެ މީހެކެވެ. ދިރިއުޅުމުގައި ތިމާގެ ކައިރީގައި އަބަދުވެސް މިފަދަ މީހުން ހިމަނާށެވެ.


Amilla Massakkai Kuraa Faraaithakah SDFC In Dhookuraa SME Loan Ah Kurimathileveyne - Fayyaz - Vaguthu\nއަމިއްލަ މަސައްކަތް ކުރާ ފަރާތްތަކަށް އެސްޑީއެފްސީން ދޫކުރާ އެސްއެމްއީ ލޯނަށް ކުރިމަތިލެވޭނެ - ފައްޔާޒް\nއަމިއްލަ މަސައްކަތް ކުރާ ފަރާތްތަކަށް އެސްއެމްއީ ފައިނޭންސް ޑިވެލޮޕްމެންޓް ކޯޕަރޭޝަން (އެސްޑީއެފްސީ) އިން ދޫކުރާ އެސްއެމްއީ ލޯނަށް ކުރިމަތިލެވޭނެކަމަށް އިކޮނޮމިކް މިނިސްޓަރ ފައްޔާޒް އިސްމާއީލް ވިދާޅުވެއްޖެއެވެ.\nފައްޔާޒް މިހެން ވިދާޅުވީ، މިއަދު މެންދުރު ކުރެއްވި ޓްވީޓެއްގައެވެ.\nފައްޔާޒް ވިދާޅުވީ، އިކޮނޮމިކް މިނިސްޓްރީން ވަރަށް އަވަހަށް ޖޮބް ސެންޓަރު ޕޯޓަލް އަމިއްލަ މަސައްކަތް ކުރާ މީހުންނަށް ކުރިމަތިލެވޭ ގޮތަށް އިސްލާހު ކުރާނެ ކަމަށެވެ.\n"އެސްޑީއެފްސީން ކުރެވޭ ކަންކަން މިވަގުތު ވަނީ ލިމިޓް ވެފައި، ވީހާވެސް ގިނަބަޔަކަަށް ފުރުސަތު ދޭނަން. އެސްޑީއެފްސީން އިންޓްރެސްޓް ކެޕިޓަލައިޒްއެއް ނުކުރާނެ". ފައްޔާޒް ވިދާޅުވިއެވެ.\nއެސްޑީއެފްސީއަކީ މި ސަރުކާރުން ވަނީ ކުދި އަދި މެދުފަންތީގެ ވިޔަފާރިތަށް އިތުރަށް ފުޅާކޮށް ކުރިއެރުވުމުގެ ގޮތުން ލޯނު ދޫކުރުމަށް ގާއިމްކޮށްފައިވާ ބޭންކެކެވެ.\nއެސްޑީއެފްސީން ވަނީ ކޮވިޑް-19 އާ ގުޅިގެން އެ ބޭންކުން ދޫކޮށްފައިވާ ލޯނުތަކާއި އޭގެ އިންޓްރެސްޓް އަނބުރާ ދެއްކުން6މަސްދުވަހަށް ފަސްކުރަން ނިންމާފައެވެ.\nއެ ބޭންކުން ވަނީ ފުރަތަމަ އަހަރުގެ ތެރޭގައި 450 މިލިއަން ރުފިޔާގެ ލޯނު ދޫކޮށްފައެވެ.\nމާޗް 27, 2020 16:16\nއެސްޑީއެފްސީ އިން ކޮންބަޔަކައް ތިލޯން ދެނީ ތިޔަ ލޯން ހޯދަން ކާކައް ސަނާ ކިޔަން ޖެހެނީ މިހެން މިބުނީ ދެފަހަރަ ތިޔަ ބުނާ އެސްއެމްއީ ލޯން ހޯދަން ހުށހަޅައިފިން ހުރިހާ ށަރުތެއް ފުރިހަމަވޭ ކަލޭމެން ނައަންނާތި މަގޭކާރިޔައް ވޯޓް ހޯދަން ކުޅި ދައްކާލާނަން . ހާއްސަކޮށް ރިޔާސީ އިންތިހާބުގަ ނައަންނާތި\nމާޗް 27, 2020 16:22\nތިޔައީ މަޖިލީސް މެންބަރުންނާއި ޕާޓީގެ ބޮޑުން ބުނާ ބަޔަކައް ބަހާ ލޯނެއް ދޯ. މަވެސް އެސްއެމްއީ ލޯނައް އެދި ހުށަހެޅިން\nމާޗް 27, 2020 16:25\nފައްޔާޒް ތި ލޯން ކަލޭމެން ތި ދެނީ އަމާބުނީތީ ފަރައް ދާ އުސޫލުން\nމާޗް 27, 2020 18:47\nލޯނުހޯދަން ދާންޖެހެނީ ފަޔާޒު ގެއައްތޯ\nމާޗް 27, 2020 18:51\nތީ ހުސަ ވަލުދޮރާށިން ދޭ ލޯނެއް.. ތިޔައީ އަހަރެމެން ނުދަންނަ ލޯނެއްނޫން.. އެހީވާށޭ ކިޔާފަ ޕާލިމަންޓު މެމްބަރުންނާއި މިނިސްޓަރުންގެ ފައިދާއައް ވަލުދޮރާށިން ލޯނު އެޕްރޫވު ކުރަނީ. މި ސަދޫމުގަ ރަނގަޅައް ކަމެއްކުރާ ސަރުކާރެއް އޮވޭތަ.\nމާޗް 28, 2020 07:36\nތި ލޯނު ކައިބަލަ.. އަހަރުމެން މިއުޅެނީ އަދިވެސް ކުރާނެ ކަންތައް ނެތިގެންވިއްޔާ\nމާޗް 28, 2020 09:09\nމިސަރުކާރުން އެކަނިތަ؟؟ ޏިމިދިޔަ ސަރުކާރުންވެސް ކަން ކުރީ ހަމަ ތިޔަ ހުނާހެން.... ނިމިދިޔަ ސަރުކާރުގަ މެޑަމް ރުހުންދޭ މީހަކަށް ކަންކަންވެފަ ހުރީ.... އަދި ތިޔަ ބުނާ ސަނާ އަކާ ދެންވެސް ހުރި އެއްޗެއް ކިޔަިގެން ބަޔަކަށް ކަމެއް ވެފަހުރީ... ވ ވެދުން


Hiya flat thakaa gulhigen Minister Athifaa majlis ah haaziru kuranee\nހިޔާ ފްލެޓުތަކާ ގުޅިގެން އާތިފާ މަޖިލީހަށް ހާޒިރު ކުރަނީ\nހައުސިން އެންޑް އާބަން ޑިވަލޮޕްމަންޓް މިނިސްޓަރު އާތިފާ ޝަކޫރު -- ފޮޓޯ | އަހުމަދު ޝުރާއު\nބޯހިޔާވެހިކަން ފޯރުކޮށްދިނުމަށް ކުރީގެ ސަރުކާރުން ފެއްޓެވި "ހިޔާ" މަޝްރޫއާ ގުޅޭ ގޮތުން ސުވާލު ކުރުމަށް ހައުސިން އެންޑް އާބަން ޑިވަލޮޕްމަންޓް މިނިސްޓަރު އާތިފާ ޝަކޫރު ރައްޔިތުންގެ މަޖިލީހަށް ހާޒިރު ކުރުމަށް ނޯޓިސް ފޮނުވައިފި އެވެ.\nހިޔާ ފްލެޓުތަކުގެ މައުލޫމާތު އޮޅުން ފިލުވުމަށް މިނިސްޓަރު އާތިފާ މަޖިލީހަށް ހާޒިރުކޮށް އޭނާއާ ސުވާލު ކުރުމަށް އެދިފައި ވަނީ ޕީޕީއެމްއަށް ނިސްބަތްވާ މާފަންނު ދެކުނު ދާއިރާގެ މެންބަރު އަބްދުﷲ ރިފާއު (ބޮޗޭ) އެވެ. ވަޒީރުންނާ ސުވާލު ކުރުމުގެ ގާނޫނުގެ ދަށުން ރައްޔިތުން މަޖިލީހުގެ ތަޅުމަށް ކޮންމެ ވުޒާރާއެއްގެ ވަޒީރަކު ވެސް ހާޒިރުކޮށް މެންބަރުން ބޭނުންވާ ސުވާލުތައް ކުރެވޭނެ އެވެ.\nރިފާއު ކުރެއްވި ޓްވީޓު\nރިފާއު، އާތިފާ ހާޒިރު ކުރަނީ ހިޔާގެ 7000 ފްލެޓުތަކުގެ ތެރެއިން ދެ ކޮޓަރީގެ ފްލެޓާއި މަސައްކަތް ފަށާފައި ނުވާ 2500 ފްލެޓުގެ ތެރެއިން ދެ ކޮޓަރީގެ ފްލެޓުތަކަށް ބަދަލުތަކެއް ގެންނަން ކަމަށް ހައުސިން ޑިވަލޮޕްމަންޓް ކޯޕަރޭޝަން (އެޗްޑީސީ) އިން ބުނެފައިވާތީ އޭގެ ހަގީގަތަކީ ކޮބައިކަން ސާފު ކުރުމަށެވެ. އަދި ސަރުކަރުން ގެޒެޓުކޮށްފައިވާ ފްލެޓުތަކުގެ ހައްގުވެރިންނަށް ވާނީ ކިހިނެތްކަން ވެސް ސާފު ކުރުމަށް ރިފާއު ވަނީ ހުށަހަޅައިފަ އެވެ.\nހުޅުމާލޭ ދެވަނަ ފިޔަވަހީގައި އަޅާފައިވާ ހިޔާ ފްލެޓުތައް ބެހި ގޮތާ މެދު ސުވާލު އުފެދޭ އެތަށް ކަމެއް ހުރި މައްސަލަތަކެއް ފެންމަތިވި އެވެ. އެހެންކަމުން ރައީސް އިބްރާހިމް މުހައްމަދު ސޯލިހު ވެރިކަމަށް ވަޑައިގަތުމަށް ފަހު އެ މައްސަލަތައް ބެލުމަށް ހާއްސަ ކޮމިޓީއެއް ނަގާ ފްލެޓުތަކުގެ މައްސަލަތައް އަންނަނީ ބަލަމުންނެވެ.\nއެ ފްލެޓުތަކާ ގުޅޭ ގޮތުން ރައީސް ސޯލިހު ވިދާޅުވެފައި ވަނީ ފްލެޓުތައް ހުރީ މީހުންނަށް ދިރިއުޅެވޭ ހާލަތުގައި ނޫން ކަމަށެވެ. އަދި ގެންނަން ޖެހޭ ބަދަލުތައް ގެންނާނެ ކަމަށް އެމަނިކުފާނު ވިދާޅުވި އެވެ.\nރައްޔިތުންގެ މަޖިލިސް ހައުސިން މިނިސްޓްރީ ހިޔާ މަޝްރޫއު\n1450 ހައުސިން ޔުނިޓު ނުނިމި ވީރާނާ ވަނީ\nމަޖިލީހުގައި އާތިފާއާ ސުވާލު ކުރަނީ


Benzema ah aniya ve El Clasico match gai nukulheveyne - AO News\nބެންޒެމާއަށް އަނިޔާވެ އެލް ކްލެސިކޯ މެޗުގައި ނުކުޅެވޭނެ\nރެއާލް މެޑްރިޑްގެ އިތުބާރު ފޯވާޑް ކަރީމް ބެންޒެމާއަށް އަނިޔާގެ މައްސަލަ ކުރިމަތިވެ އަންނަ އާދިއްތަ ދުވަހުގެ ރޭ ވާދަވެރި ބާސެލޯނާއާއި ދެކޮޅަށް ކުލޭ އެލްކްލެސިކޯ މެޗުގައި ނުކުޅެވޭނެ ކަމަށް ކުލަބުން ހާމަކޮށްފިއެވެ.\nވެންޒެމާއަށް މާދަމާރޭގެ މެޗު ނުކުޅެވޭނެ ކަން ޔަގީން ވެފައިވާއިރު، އޭނާއަށް އަނިޔާގެ މައްސަލަ ކުރިމަތިވީ އެންމެ ފަހުން ލީގުގައި މަލޯކާއާއި ދެކޮޅަށް ކުޅެ 0-3 ގެ ނަތީޖާއިން މޮޅުވި މެޗުގައެވެ. އެ މެޗުގައި އަނިޔާ ވެފައިވަނީ ބެންޒެމާގެ ކަނާތު ފައިގެ ކުޑަކަޅުވާ މަސްގަނަޑަށެވެ.\nމި އަނިޔާގެ ސަބަބުން އެންމެ ފަހުން ރެއާލުން ބޭއްވި ފަރިތަކުރުންތަކުގައި ވެސް ބެންޒެމާ ބައިވެރި ވެފައެއް ނުވެއެވެ. އުރުން 34 ހަތަރު އަހަރުގެ ބެންޒެމާ އަކީ މިވަގުތު ރެއާލް މެޑްރިޑުގެ ފޯވާޑް ލައިންގައި އެންމެ އިސްދައުރެއް އަދާކުރަމުން އަންނަ އެންމެ ފޯމުގައި ހުރި ކުޅުންތެރިއާ އެވެ.\nމި ފަހަރުގެ ސީޒަނުގައި މިހާތަނަށް އެންމެ ގިނަ ލަނޑުޖަހައިގެން ލަނޑު ލިސްޓުގެ އެއް ވަނާގައި އޮތީ ވެސް ބެންޒެމާއެވެ. އޭނާ ވަނީ މިހާތަނަށް 22 ގޯލު ޖަހައިދީ 11 އެސިސްޓް ހަދައިފައެވެ.


Vaahaka: Hageegaiy | Mihaaru\n08 މެއި 2019 - 08:30 10 comments\nވަކިނުވާން ވީ ވައުދުތަކާ އެކު ކުރެވުނު ކައިވެނީގެ ގޮށް މޮހުނީ އެވެ. ކޯޓުން ދެ މީހުން ވެސް ނިކުތީ އެ ނިންމުމާ ދޭތެރޭ ހިތްހަމަޖެހިގެންނެވެ. ކައިވެންޏަށް ލިބުނު އަންހެންދަރިފުޅުގެ ބެލެހެއްޓުމުގެ ޒިންމާ ހަވާލުވީ ނާއިލާއާ އެވެ. އަހަރެންގެ ޒިންމާއަކީ ޚަރަދު ދިނުމެވެ. އަދި ދެ މީހުންގެ މެދުގައި ވާހަކަދައްކައިގެން އެއްބަސްވާ ގަވާއިދެއްގެ ދަށުން ދަރިފުޅާ ބައްދަލުވުމުގެ އިޚުތިޔާރު އަހަންނަށް ލިބުނެވެ.\nސައިކަލު ނެރެގެން އައިއިރު ނާއިލާ މަގުގެ އަނެއްކޮޅަށް ބަލަހައްޓައިގެން ހުރީ ފޯނެއްގަ އެވެ. ބަލާ އަންނަން ކޮންމެވެސް މީހަކަށް ގުޅަނީ ކަމަށް ވެދާނެ އެވެ. ފަސްދީފައި ދިޔައިރު ލޯގަނޑުން އެ ސޫރަ ދުރުވަމުން ދިޔަތަން ފެނުނެވެ.\nއެނބުރި ގޮސް ދޮރު ހުޅުވާލުމާ އެކު ގެއިން މަރުހަބާ ކީ ހުސްކަމެވެ. ވަރިއަށް ފޯމު ލައިފައި އޮތަސް މިއަދާ ޖެހެންދެން ނާއިލާ އުޅުނީ އަހަރެންގެ ގޭގަ އެވެ. އެކަމަކު ދަރިފުޅުގެ ކޮޓަރީގަ އެވެ. ކައިވެންޏަށް ކުޑަ ދުވަސްކޮޅެއްގެ ތެރޭ އަހަރެމެންގެ މެދުގައި ލެވި އުސްވަމުންދިޔަ ފަދަ ފާރެއްގެ އަނެއްފަރާތުގަ އެވެ.\nފެންޑާ ހުރަސްކޮށްފައި ގޮސް ދަރިފުޅުގެ ކޮޓަރި ހުޅުވާލިއިރު އެތަނުން ވެސް މިއަދު ދިރުމުގެ އަސަރެއް ނުފެނުނެވެ. ހަމައެކަނި ހުރީ ފޮޓޯތަކެއްގެ ސިފައިގައި ފަހަތަށް ދޫކޮށްދިޔަ ހަނދާންތަކެކެވެ. ކޮޓަރީގެ އެއްބިތް ފުރާލާފައިވާ ބޮޑު ފޮޓޯގަނޑުގައި ނާއިލާ ހުރީ ތުއްތު ނީރާ އުރާލައިގެންނެވެ.\nނީރާގެ ހިނިތުންވުމަކީ ނާއިލާގެ ފަރާތުން ވާރުތަވެފައިވާ ސިފަ އެކެވެ. ހީލާއިރު ކޮލަށް އެޅޭ އަޑިކޮޅު ވެސް މެ އެވެ. އެއީ ދެ އަހަރު ކުރިން އަހަރެންގެ ހިތް ވަގަށް ނެގި ހިނިތުންވުމެވެ. ބަލަބަލާ ހުއްޓާ އަހަރެންގެ ލޯ ފެންކަޅިވި އެވެ. އެކަމަކު އެއީ ނާއިލާ އަހަންނާ ވަކިވެގެން ހިތުގައި އުފެދުނު ރިހުމެއްގެ ނަތީޖާއެއް ނޫނެވެ. ގެއްލިދިޔަ ވަގުތުތަކާ މެދު ކުރާ ހިތާމަ އެވެ. އެ ކައިވެނި ސަލާމަތްކުރަން މެދުކެނޑުމެއްނެތި އަހަރެން ކުރި މަސައްކަތުން ނުނެރެވުނު ނަތީޖާގެ ހިތި އަސަރެވެ.\nނާއިލާ އަހަންނަށް ފެނުނީ ރާއްޖެތެރެއަށް ކުރި ދަތުރެއްގެ ތެރެއިންނެވެ. ފުރަތަމަ ނަޒަރުން އަހަރެންގެ ސަމާލުކަން އޭނަ އަތުލި އެވެ. ކޮލަށް އެޅުނު އަޑިކޮޅާ ރަކިވެގެން އިސްޖަހައިލި ގޮތް ހިތުގައި ބިންވަޅު ނެގުނެވެ. އެކުވެރިޔަކާ އެއްކޮށް އަހަރެން ގޮސް އިންނަނީ އެ ގޭ ކުރިމަތީ އެލުވާފައިވާ ބޮޑު އުނދޯއްޔެއްގަ އެވެ. ނާއިލާ ހެނދުނު ކުނި ކަހަން ނިކުންނަ ގަޑި އާއި މެންދުރަށް ކައްކަން ވަޅުފެންބަލާ ދާ ގަޑި އަހަންނަށް ހިތު ދަސްވި އެވެ. ނާއިލާ ލައި އުޅޭ ހެދުންތަކުގެ ތެރެއިން އޭނަގެ ހަމާ އެންމެ ގުޅެނީ މަޑު ނޫކުލައެއްގެ ހެދުމެއްކަން ފާހަގަވި އެވެ.\nގާތްގަނޑަކަށް ހަފްތާއެއް ވަންދެން ދުރުން ބަލާލައިގެން އަހަރެން ހިތްހަމަޖައްސާލީމެވެ. މަގުގެ އަނެއްފަރާތުން އެގޭ ފާރު ކައިރިއަށް ޖެހިލީ ދެން ފެށުނު ހަފްތާގަ އެވެ. އެ ދުވަހު ހުސްފުޅި ހިފައިގެން ނިކުތްތަނާ އޭނަގެ ފަހަތުން ފެން ވަޅާ ހަމައަށް އަހަރެން ދިޔައީމެވެ. ނާއިލާގެ ފުށުން ލިބުނީ ހަމައެކަނި ހިނިތުންވުމެކެވެ. ދެވަނަ ދުވަހު އަތުގައި ހިފާފައި ރައްޓެހިވާން ބޭނުން ވާހަކަ ބުނުމުން ނާއިލާގެ ލޯ ބޮޑުވި އެވެ. އަހަރެންގެ އަތް ފޮޅުވާލައިފައި ދެން ވަދެ ގެއްލުނީ ގޯތިތެރެއަށެވެ. މާ އަވަސް އަރުވާލެވުނު ކަމަށް ޓަކައި އަމިއްލަ ނަފްސަށް އަޑުލެވުނެވެ.\nނާއިލާ އާއި އަހަރެން ރައްޓެހިވެގެން ހަފްތާއެއް ވަންދެން އުޅުނުއިރު އަހަންނަށް މުޅިން ވެސް ފެނުނީ ކަމުދިޔަ ސިފަތަކެވެ. އަހަރެން ބުނާ ކޮންމެ އެއްޗަކަށް އޭނަގެ ޖަވާބު އަންނަނީ އަބަދުވެސް ބޯ ޖަހައިލުމަކުންނެވެ. ލަދުން އަނގައިން ބުނާކަށް ނުކެރެ އެވެ. ބޮޑުވަރަކަށް ވެސް އޭނަ ޖަހައިލާނީ ލުއި ހިނިގަނޑެކެވެ.\nކައިވެންޏަށް ފަހު ވެސް ލަދުރަކިކަން ކެނޑޭނެބާވައޭ އޭރު ހިތަށް އެރި އެވެ. އެހާ ކިޔަމަންތެރިވެފައި އެހެން މީހުންގެ އިހްސާސްތަކާ މެދު ހިޔާލު ބަހައްޓަ އެވެ. އަބަދު ހުންނާނީ ކޮންމެވެސް މަސައްކަތެއް ކުރާ ހިތުން ހޯދައިހޯދައިލަ އެވެ.\nމީހުން ބުނެ އުޅެ އެވެ. މީހަކު ދަސްކުރަން ކިތަންމެ ދުވަހަކު އެކުގައި އުޅުނަސް ދަހެއް ނުވާނެ އެވެ. ފެންނާނީ އެ މީހަކު ދެއްކި ކުލައެކެވެ. ހަގީގަތް އޮންނާނީ ފޮރުވިފަ އެވެ. އެއީ ކިހާ ބޮޑު ތެދެއްކަން އަހަންނަށް ވިސްނެން ފެށީ ކައިވެނީގެ ފަހުންނެވެ. ފުރަތަމަ ޖެހެން ފެށީ ކުދި ކުދި މައްސަލަތަކެވެ. މީގެ ކުރިން އަހަރެން ބުނާ ކުރިން ފެނުނު ލަދުރަކި ކަމަކީ ނާއިލާ ނުވެސް ދަންނަ އެއްޗަކަށްވި އެވެ. އެހެން މީހުންގެ އިހްސާސްތަކަށް އިޚުތިރާމް ކުރުމަކީ ނާއިލާ ކުރާނެ ފަހު ކަންތަކެވެ. އެންމެ އިސް ވާނީ އޭނަގެ އަމިއްލަ ނަފްސެވެ. އަހަރެންގެ މަންމައާ ދިމާ އަށް ވެސް މޫނުމަތީ އެތިވަރު ގޮވާލަފާނެ އެވެ.\nކުރިން މަސަކަތް ކުރާ ހިތުން ހުއްޓު ނުހުންނަ ކުއްޖާ އަބަދު އޮންނަނީ އެނދަށްއަރައި ނިދައިފަ އެވެ. އަހަންނަށް ކާންދީ އަހަރެންގެ އެއްޗެހި ވެސް ދޮންނަން ޖެހުނީ މަންމައަށެވެ. ހީވަނީ އޭނަގެ ރަށުން އަހަންނާ ދިމާވި ނާއިލާއަކީ އެހެން މީހެއް ހެންނެވެ.\nއަހަރެންގެ މަންމައަކީ އަހަރެން ކުރާ ކަންކަމަށް ބާރު އަޅާ މީހެއް ނޫނެވެ. އެކަމަކު މަންމަ އަށް ވެސް ނާއިލާ އުޅޭގޮތުން އެއްޗެއް ނުބުނެއެއް ނުހުރެވުނެވެ. ވަގުތު އޮއްވާ ވަރިވާން މަންމަ ލަފާދިންއިރު މާ ލަސްވެއްޖެ އެވެ. ނާއިލާ ބަލިވެއިންކަން އެނގުމުން އަހަރެން އޭނަ ގޮވައިގެން ބަދަލުވީ ވަކި އެޕާޓްމެންޓަކަށެވެ.\nއެތާނގައި ނާއިލާ ބޭނުން ގޮތަކަށް އުޅުމުގެ ފުރުސަތު ދިނީމެވެ. ނޯކަރެއްހެން ހެސްކިޔާފައި މަސައްކަތް ކުރާކަށް އަހަރެން ބާރެއް ނާޅަމެވެ. އަބަދު ކޮޓަރިތެރެ އޮފްއަރައަރާ ހުންނާކަށް ވެސް ޝަރުތެއް ނުކުރަމެވެ. އަނބިމީހާ ފަދައިން ބައެއްފަހަރު ފިރިމީހާ ވެސް ކުދި ކުދި ކަންތައް ކުރަން ޖެހޭނެ ކަމުގައި ގަބޫލު ކުރީމެވެ. ގޭގެ މަސައްކަތް ކުރަން ބަންގާޅިއަކު ގެނެސްފައި ވީހާ ވެސް ބޮޑަށް ނާއިލާ އަށް ލުއި ދިނީމެވެ.\nދަރިފުޅު ލިބުނުތަނާ ނާއިލާ ވަރިއަށް އެދެން ފެށި އެވެ. އަހަރެން ގޮތް ހުސްވި އެވެ. ނަސޭހަތްދީގެން އޭނަ ގަބޫލެއް ނުކުރި އެވެ. ވަރިވާން އަހަރެން ނިންމީ ނާއިލާގެ އާ ލޯބިވެރިއެއް ހުންނަކަން ފަޅާއެރި ހިސާބުންނެވެ.\nނާއިލާގެ ދެވަނަ ކައިވެންޏަށް ދުވަސްކޮޅެއް ވީތަނާ އޭނަ ބޭރަށް ބަދަލުވި ޚަބަރު ލިބުނެވެ. އެކަން އަހަންނަށް އެންގީ ނޯޓަކުންނެވެ. ދަރިފުޅު ބޭނުން ނަމަ ހޯދަންދާން ބުނެފައި އޮތީ އޭނަގެ ރަށަށެވެ. ވަގުތުން ހުރިހާ އެއްޗެއް ދޫކޮށްލައިފައި އަހަރެން ފުރީ އެ ރަށަށެވެ. އަހަރެން އުންމީދު ކުރީ ދަރިފުޅު މަތަނުވެގެން ކަންބޮޑުވެފައި އޭނަގެ މާމަ އިންނާނެ ކަމަށެވެ. އެކަމަކު ގެއަށް ގޮސް ވަނުމުން ފެނުނީ ދަރިފުޅު އުރައިގެން ނާއިލާ އިންދަ އެވެ.\nއަހަރެން ފެނުމާ އެކު ނާއިލާ ސިއްސައިގެން ދިޔަ އެވެ. އެ ލޮލުން އަހަންނަށް ބެލީ ކައިވެނީގެ ކުރިން ބެލި ނަޒަރުންނެވެ. ދަރިފުޅު ގެނެސް އަހަރެންގެ އަތަށް ލައިދީފައި ނާއިލާ ވަދެ ގެއްލުނު ކޮޓަރިއާ ދިމާއަށް ބަލަން ހުރެވުނީ ހައިރާން ވެފަ އެވެ. ސުވާލު އުފެދިފަ އެވެ. އަހަންނަށް ހުރިހާ ކަމެއް އޮޅުންފިލުވައިދިނީ ނާއިލާގެ މަންމަ އެވެ.\nރަށުން އަހަންނަށް ފެނުނީ ނާއިލާއެއް ނޫނެވެ. ނާއިލާގެ އެއްމާބަނޑު ކޮއްކޮ ނާޔާ އެވެ. ނާޔާއަކީ އުފަންވީއިރު ކަންފަތަށް އަޑު އިވުމުން މަހުރޫމުވެފައިވާ ކުއްޖެކެވެ. ނާއިލާ އަށް އަހަރެން ފެނިގެން ނާޔާގެ މަގާމަށް އަންނަން ބޭނުންވީ އެވެ. އޭނަގެ ނުކުޅެދުންތެރިކަން އެނގިގެން އަހަރެން އޭނަ ދޫކޮށްލާނެ ކަމަށް ބުނެ ބިރުދެއްކި އެވެ. ނާޔާ އޭނަގެ ދައްތައަށް އަހަރެން ދޫކޮށްލީ އެ ސޫރައިން އަހަރެންނަށް ލޯބި ހޯދިދާނެ ކަމަށް ގަބޫލުކޮށްފަ އެވެ.\nނާޔާ އަށް ދެވަނަ ފުރުސަތެއް ދޭން ބޭނުންވިއަސް ނާއިލާގެ ސަބަބުން އެ ސޫރަ ދެކެ އަހަރެން ފޫހިވެއްޖެ އެވެ. ކޮންމެ ފަދަ ނިޔަތެއްގައި ވިއަސް ނާޔާ ވެސް އަހަންނަށް އޮޅުވައިލީ އެވެ. އަދި އެކަން އެ ސޫރަ ފެންނަ ކޮންމެފަހަރަކު އެކަން ހަނދާނަށް ނާންނާނެ ގޮތެއް ނުވާނެ އެވެ. ފަހު ވަގުތު އަހަރެން ބޭނުންވީ ހަމައެކަނި ދަރިފުޅެވެ. ނަސީބުގައި ލިޔެފައި ވަނީ ވިއްޔާ ކޮންމެވެސް ދުވަހަކުން އަދި އެހެން މީހަކު ދެކެ ލޯބިވެވިދާނެ އެވެ.


އެމް.ޑީ.ޕީ ޒުވާނުންގެ ހިތްވަރުގެ ރައީސް އައި.ވައި.ޑީ.ޔޫ ގެ ވައިސް ޗެއާރމަންގެ މަޤާމަށް ހޮވިވަޑައިގެންފި – Maldivian Democratic Party\nއެމް.ޑީ.ޕީ ޒުވާނުންގެ ހިތްވަރުގެ ރައީސް އައި.ވައި.ޑީ.ޔޫ ގެ ވައިސް ޗެއާރމަންގެ މަޤާމަށް ހޮވިވަޑައިގެންފި\nދިވެހި ރައްޔިތުންގެ ޑިމޮކްރެޓިކް ޕާޓީގެ ޒުވާނުންގެ ހިއްވަރުގެ ރައީސް މުޙައްމަދު އަޒުމީލް އިންޓަރނޭޝަނަލް ޔަންގ ޑިމޮކްރަޓް ޔޫނިއަންގެ ވައިސް ޗެއާރމަންގެ މަޤާމަށް ހޮވިވަޑައިގަތުމާ ގުޅިގެން ދިވެހިރައްޔިތުންގެ ޑިމޮކްރަޓިކް ޕާޓީގެ ފަރާތުން އަޒްމީލްއަށާއި އެމްޑީޕީގެ ޒުވާނުންގެ ހިއްވަރުގެ ހުރިހާ މެމްބަރުންނަށް މަރުޙަބާ ދަންނަވަމެވެ.\nމުޙައްމަދު އަޒުމީލް އައި.ވައި.ޑީ.ޔޫގެ ވައިސް ޗެއާރމަންއަށް ހޮވިވަޑައިގެންނެވިކަން އަންގާ އައި.ވައި.ޑީ.ޔޫގެ ޗެއާރމަން ޖޭސަން ފްރެޑްރިކް އެމޯޓް އަޒްމީލްއަށް ފޮނުއްވެވި ސިޓީގައި އަޒްމީލް އަށާއި އެމް.ޑީ.ޕީއަށް ވަނީ މަރުޙަބާ ދަންނަވާފައެވެ. އަދި މިހާތަނަށް ޑިމޮކްރަސީ ކުރިއެރުވުމަށް ދިވެހިރާއްޖޭގައާއި ރާއްޖޭން ބޭރުގައި ކުރެއްވި މަސައްކަތްތައް ވަނީ ފާހަގަ ކުރައްވާފައެވެ.\nއައި.ވައި.ޑީ.ޔޫގެ ވައިސް ޗެއާރމަންގެ ގޮތުގައި ދިވެހި ރާއްޖޭގެ ޑިމޮކްރަސީ ހަރުދަނާކުރުމަށާއި އިންސާނީ ޙައްޤުތައް ކުރިއެރުވުމަށް އިތުރު މަސައްކަތްކުރައްވައި ބައިނަލްއަޤްވާމީދުނިޔޭގައި ދިވެހިރާއްޖެ އަދި އެމް.ޑީ.ޕީގެ އިތުރުން އައި.ވައި.ޑީ.ޔޫ ތަމްސީލް ކުރެއްވުމަށް މި ސިޓީގައި އަޒްމީލްގެ އަރިހުން ވަނީ އެދިލައްވާފައެވެ. އަދި ސިޔާސީ މައިދާނުގައި ބައިނަލްއަޤްވާމީ ސިޔާސީ މަޝްރަޙަށް ޒުވާނުންނާއި ދިވެހިން އަހުލުވެރިކުރުމަށް މަަސައްކަތް ކުރެއްވުމަށް އައި.ވައި.ޑީ.ޔޫއިން އަޒްމީލް އަރިހުން އެދިވަޑައިގެންނެވިއެވެ.\nއަޒްމީލްއާއެކު ދުނިޔޭގެ ޒުވާން ސިޔާސީ ލީޑާރުން މަސައްކަތް ކުރައްވާނެކަމަށާއި ކުރިއަށް އޮތް އަހަރުތަކުގައި އަޒްމީލްއާއެކު މަސައްކަތް ކުރެއްވުމަށް ތައްޔާރަށް ތިއްބެވި ކަމުގައިވެސް އައި.ވައި.ޑީ.ޔޫގެ ޗެއާރމަން ޖޭސަން ފްރެޑްރިކް އެމޯޓް ވިދާޅުވިއެވެ.\nއައި.ވައި.ޑީ.ޔޫ އަކީ ދުނިޔޭގެ ކަނާތު ފިޔައިގެ ސިޔާސީ ޕާޓީތަކުގެ ޒުވާން ސިޔާސީ ލީޑަރުންގެ ކޯލީޝަނެވެ. 1981 ވަނަ އަހަރު އުފެދުނު މި ކޯލީޝަންގައި މިއަދު 81 ގައުމު ތަމްސީލުކުރެއެވެ. އައި.ވައި.ޑީ.ޔޫގެ ފަރާތުން އެމްޑީޕީގެ ޒުވާނުންގެ ހިއްވަރުގެ މެމްބަރުންނަށް ވަނީ ސިޔާސީ ކަންކަމާ ގުޅޭ ގޮތުން ތަމްރީނުތައް ފޯރުކޮށްދެއްވާފައެވެ. އައި.ވައި.ޑީ.ޔޫގެ ގިނަ ހަރަކާތްތަކުގައި އެމްޑީޕީގެ ޒުވާނުންގެ ހިއްވަރުގެ ފަރާތުން ބައިވެރިވާކަން ފާހަގަ ކުރަމެވެ.\nތާރީޚް:4 ޖަނަވަރީ 2016


2020ގެ ޓެކްސް ރިކޮންސިލިއޭޝަން ބަޔާން ހުށަހަޅާކަށް ނުޖެހޭ\nވިތުހޯލްޑިންގ ޓެކްސް ރިކޮންސިލިއޭޝަން ބަޔާން\nވީހާވެސް ގިނަ ފަރާތްތަކުން އޮންލައިން ހިދުމަތްތައް އިހްތިޔާރުކުރަން މިރާއިން އިލްތިމާސްކުރެ\nދާދިފަހުން މީރާއިން ވަނީ އެއިދާރާގެ ހިދުމަތްދޭ ގަޑިތަކަށް ބަދަލުގެނަސްފައި\nވިތުހޯލްޑިންގ ޓެކްސް ބަޔާނަށް ބަދަލުގެނަސް ބަޔާން ހުށަހެޅުމުގެ ސުންގަޑިން ފެށިގެން 12 މަސްދުވަހުގެ ތެރޭގައި އިސްލާޙުކޮށްފައިވާ ބަޔާން ހުށައެޅޭނެ\n23 ފެބްރުއަރީ 2021 | އަންގާރަ 21:03\nނިއު ނޯމަލްގައި މީރާއިން މަސައްކަތް ކުރަމުންދާ ގޮތް\nމިދިޔަ އަހަރަށް ވިތުހޯލްޑިންގ ޓެކްސް ރިކޮންސިލިއޭޝަން ބަޔާން ހުށަހަޅަން ނުޖެހޭނެކަމަށް މޯލްޑިވްސް އިންލޭންޑް ރެވެނިއު އޮތޯރިޓީ (މީރާ) އިން ބުނެފިއެވެ.\nމީރާއިން ވަނީ ކުންފުނިތަކުން އެއިދާރާއަށް ހުށަހަޅާފައިވާ މުވައްޒަފުންގެ ވިތުހޯލްޑިންގ ޓެކްސް ބަޔާނުގައި ބައިތަކެއް އުނިވެފައިވާކަމަށް ނުވަތަ ހިމަނާފައިވާ އަދަދުތަކަކީ ރަނގަޅުނޫން އަދަދުތަކެއްވާކަމަށް ގަބޫލުކުރެވޭނަމަ، އެ ޓެކްސް ބަޔާން ހުށަހެޅުމުގެ ސުންގަޑިން ފެށިގެން 12 މަސްދުވަހުގެ ތެރޭގައި އިސްލާޙުކޮށްފައިވާ ޓެކްސް ބަޔާނެއް ހުށަހެޅިދާނެ ކަމަށެވެ. އަދި މިކަމާ ގުޅޭގޮތުން އިތުރު މައުލޫމާތު ބޭނުންނަމަ، 1415 އަށް ގުޅުއްވުން ނުވަތައީމެއިލްކުރުމަށް މީރާއިން އެދެއެވެ.\nދާދިފަހުން މީރާއިން ވަނީ އެއިދާރާގެ ހިދުމަތްދޭ ގަޑިތަކަށް ބަދަލުގެނަސްފައެވެ. އެގޮތުން ޓެކްސްޕޭޔަރ ސަރވިސް ސެންޓަރާއި ހުޅުމާލެ ކަލެކްޝަން ސެންޓަރުން ޚިދުމަތްދޭ ގަޑިތަކަށް ވަނީ ބަދަލުގެނަސްފައެވެ. އަދި ހިދުމަތް ދިނުމަށް ނަންބަރު ދޫކުރާނީ ހެނދުނު 08:15ން މެންދުރުފަހު 12:00ށް ކަމަށް މީރާއިން ބުނެއެވެ. މިހާރު އަމަލު ކުރަމުންދާ ގޮތަށް މީރާގެ ސަރވިސް ސެންޓަރުތަކުން ޓޯކަން ނަންބަރު ދޫކުރުމުގެ ބަދަލުގައި ޓޯކަން ނަންބަރު ދޫކުރާނީ މީރާގެ މޯބައިލް އެޕްލިކޭޝަން އަދި ކިއު-ބީ އެޕްލިކޭޝަން މެދުވެރިކޮށެވެ.\nއެޕްލިކޭޝަން މެދުވެރިކޮށް އޮންލައިން ޓޯކަން ނެގެން ނެތްނަމަ 3020460 އާ ގުޅައިގެން އެޕޮައިންޓްމަންޓް ހެދޭނެ ކަމަށް ވެސް މީރާއިން ބުނެއެވެ.\nކޮވިޑް-19ގެ ޕޮޒިޓިވް ކޭސްތައް އިތުރުވަމުންދާ މި ދަނޑިވަޅުގައި މީރާގެ ހިދުމަތްތައް އޮންލައިންކޮށް ލިބޭނެ އިންތިޒާމު ހަމަޖެހިފައިވުމުން ވީހާވެސް ގިނަ ފަރާތްތަކުން އެމަގު އިހްތިޔާރުކުރަން މިރާއިން އިލްތިމާސްކުރެއެވެ. އަދި އެއްވެސް ފޯމެއް ހުށަހަޅާނަމަ އެފޯމުގައިވާ އީމެއިލް އެޑްރެހަށް މެއިލް ކުރުމަށާއި، މައުލޫމާތު ސާފުކުރަން ބޭނުންވާ ފަރާތްތަކުން މީރާގެ 1415 ނަމްބަރާ ގުޅައި ސާފުކުރެއްވުމަށް މީރާއިން ވަނީ އެދިފައެވެ.\nރާއްޖޭގައި އަނެއްކާވެސް ކޮވިޑް-19ގެ ކޭސްތައް އިތުރުވަމުންދާ ދަނޑިވަޅުގައި ސަރުކާރު އޮފީސްތަކުން އޮންލައިންކޮށް ހިދުމަތްދޭ ގޮތަށް ވަނީ ނިންމާފައެވެ.\nމޯލްޑިވްސް އިންލެންޑް ރެވެނިއު އޮތޯރިޓީ (މީރާ) ޓެކްސް


ހުޅުމާލެ މާސްޓާ ޕްލޭނަށް އެމެރިކާގެ އެވޯޑެއް ލިބިއްޖެއެވެ. ހުޅުމާލެ ޑިވޮލެޕްމެންޓް ކޯޕަރޭޝަން (އެޗްޑީސީ) އިން ބުނީ މާސްޓާ ޕްލޭނެއް އެކުލަވާލައިގެން ތަރައްގީކުރަމުން އަންނަ ހުޅުމާލޭގެ މަޝްރޫއުއަށް ބައިނަލްއަގުވާމީ ގޮތުން ގިނަ އިނާމްތަކެއް ލިބިފައިވާ ކަމަށެވެ. އެގޮތުން...\nމާލެ މަގުތަކަށް ކުނި ޖަމާކުރާ މައްސަލަ ބޮޑުވެއްޖެ


SunOnline: Thaareehee ''20th Century Fox'' ah nimumeh\nއަހުމަދު ޖައިޝަން 13 Aug 2020, 09:27\nޓްވެންޓިއެތު ސެންޗުއަރީ ފޮކްސް ވަނީ ޓްވެންޓިއެތު ސެންޗުއަރީ ސްޓޫޑިއޯއަށް ބަދަލުކޮށްފައި\nޑިޒްނިޢިން މީޑިއާގެ އެންމެ ނުފޫޒުގަދަ އެއް ފަރާތްކަމަށްވާ ރުޕާޓް މާޑޮކްގެ ފޮކްސް މީޑިއާގެ ތެރޭގައި ހިމެނޭ ތާރީހީ ޕްރޮޑަކްޝަން ލޭބަލް "ޓްވެންޓިއެތު ސެންޗުއަރީ ފޮކްސް" އަށް ނިމުމެއް ގެނެސްފި އެވެ.\nޑިޒްނީއިން އެފަދަ ތާރީހީ ބޮޑު ނިންމުމަކަށް އައިސްފައި ވަނީ ޓްވެންޓިއެތު ސެންޗުއަރީ ފޮކްސްގެ ރީބްރޭންޑުކޮށް އެކުންފުނީގެ ނަން ބަދަލުކުރުމަށްފަހު އެވެ. މިހާރު އެކުންފުންޏަށް ކިޔާނީ "ޓްވެންޓިއެތު ސެންޗުއަރީ ސްޓޫޑިއޯސް"އެވެ. މިއީ ތާރީހީ ނިންމުމެކެވެ. ސަބަބަކީ 85 އަހަރުގެ ބްރޭންޑަކުން ފޮކްސް ނެގުމެވެ.\nމާޑޮކްގެ ފޮކްސް މީޑިއާ އެސެޓްތައް ޑިޒްނީއިން ގަނެ މިދިޔަ އަހަރު ވަނީ އެ ޑީލް ފުރިހަމަކޮށްފަ އެވެ. ޑިޒްނީއިން ފޮކްސް މީޑިއާ އެއްކޮށް ގަނެފައިވަނީ 71.3 ބިލިއަން ޑޮލަރަށެވެ.\nފޮކްސް އެސެޓްގައި ހުރި އެހެން ކުންފުނީގެ ނަންތައް ވަނީ ޑިޒްނީއިން ބަދަލުކޮށްފައެވެ. އެކި ބައި ބަޔަށް ފޮކްސްގެ އެސެޓްތައް ގަނެފައިވާއިރު އެންމެ ބޮޑު އެސެޓްއަކީ ޓްވެންޓިއެތު ސެންޗުއަރީ ފޮކްސް އެވެ. އެެހެންކަމުން އެންމެ ފަހުން ރީބްރޭންޑުކުރެެވިފައިވަނީވެސް އެކުންފުންޏެވެ.\nޑިޒްނީއިން މީގެކުރީން ބަދަލުކޮށްފައިވާ ފޮކްސްގެ ކުންފުނިތަކަކީ "އޭބީސީ ސިގްނޭޗާ ސްޓޫޑިއޯ" އާއި "ފޮކްސް 21 ސްޓޫޑިއޯ" އެވެ. އެގޮތުން އޭބީސީ ސިގްނޭޗާ ސްޓޫޑިއޯ ރީބްރޭންޑްކޮށްފައިވަނީ "އޭބީސީ ސިގްނޭޗާ"އަށެވެ. އަދި ފޮކްސް 21 ސްޓޫޑިއޯ ރީބްރޭންޑްކޮށްފައިވަނީ "ޓަޗްސްޓޯން ޓެލެވިޝަން" އަށެވެ.\nޑިޒްނީއަކީ މިހާރު ދުނިޔޭގެ އެންމެ ވަރުގަދަ އެއް މީޑިއާ ޕްރޮޑަކްޝަން ކުންފުންޏެވެ. ޓެލެވިޝަން އާއި ސިނަމާތަކުގައި އެންމެ ކުރީގައި އުޅެމުންދާ ޑިޒްނީ ވަނީ ނެޓްފްލިކްސް ފަދަ ސްޓްރީމިން ސާވިސްތަކާ ވާދަކުރުމަށްވެސް ޕްލެޓްފޯމެއް ގާއިމުކޮށްފަ އެވެ. އެގޮތުން "ޑިޒްނީ ޕްލަސް"ގެ ނަމުގައި ޑިޒްނީއިން ވަނީ ސްޓްރީމިން ސާވިސް އެއް މިދިޔަ އަހަރުގެ ތެރޭގައި ލޯންޗުކޮށްފަ އެވެ.


The Sun Will Shine Again: Facebook Live Medhuverikoh Raajje Isthihaaru Kuran Bodu Event Eh - Vaguthu\nދަ ސަން ވިލް ޝައިން އެގެއިން:ފޭސްބުކް ލައިވް މެދުވެރިކޮށް ރާއްޖެ އިޝްތިހާރު ކުރަން ބޮޑު އިވެންޓެއް\nކޮވިޑް-19އާ ގުޅިގެން ފަތުރުވެރިކަމުގެ ދާއިރާއަށް ބޮޑު ލޮޅުމެއް އައިސްފައިވާ މި ދަނޑިވަޅުގައި ރާއްޖޭގެ ގުދުރަތީ ރީތިކަމުގެ ހަނދާންތައް ވައުޗުއަލްކޮށް ގެނެސްދިނުމަށްޓަކައި ފޭސްބުކް މެދުވެރިކޮށް "މޯލްޑިވްސް، ދަ ސަން ޝައިން އެގެއިން"ގެ ނަމުގައި ތިން ގަޑިއިރުގެ ލައިވް އިވެންޓެއް ކުރިއަށް ގެންދިޔުމަށް މޯލްޑިވްސް މާކެޓިން އެންޑް ޕަބްލިކް ރިލޭޝަންސް ކޯޕަރޭޝަން (އެމްއެމްޕީއާރްސީ) އިން ނިންމައިފި އެވެ.\nއެމްއެޕްޕީއާސްރީން މިއަދު ބުނީ، މި އިވެންޓް ކުރިއަށް ގެންދިޔުމަށް ހަމަޖެހިފައިވަނީ ޓުއަރިޒަމް މިނިސްޓްރީ އާއި މޮންދު ޕްރޮޑަކްޝަން، ޕަބްލިކް ސާވިސް މީޑިއާ (ޕީއެސްއެމް) އަދި އޯކާ މީޑިއާއި ގުޅިގެން ކަމަށެވެ.\nމި އިވެންޓް ކުރިއަށް ގެންދިޔުމަށް ހަމަޖެހިފައިވަނީ އަންނަ ޖޫން މަހުގެ އަށް ވަނަ ދުވަހުގެ ރޭގަނޑު 8 އިން 10 އަކަށެވެ.\nއެމްއެމްޕީއާރްސީން ބުނީ، މި ލައިވް އިވެންޓުގައި ދުނިޔޭގެ އެކި ކަންކޮޅުތަކުގައި ތިބި ރާއްޖެއަށް ހެޔޮއެދޭ ފަރާތްތަކުން ދިވެހިރާއްޖެއަށް އޮތް ލޯބި ދައްކުވައިދޭނެއެވެ. އަދި އެކަން ދެއްކުމުގެ ގޮތުން ރާއްޖޭގެ ފަތުރުވެރިކަމުގެ ސިނާޢަތުގެ ފަރާތްތަކުން ބައިވެރިވެ، ރާއްޖެއާ ގުޅޭ އުންމީދުން ފުރިގެންވާ މެސެޖުތައް ގެނެސްދޭނެއެވެ. އަދި ރާއްޖެ އަލުން ފަތުރުވެރިންނަށް މަރުހަބާކިޔުމަށް މުޅި ރާއްޖެ ވަމުން އަންނަ ތައްޔާރީތައް ވެސް ހާމަކުރެވިގެންދާނެ ކަމަށް ބުނެފައި އެވެ.\nމި ހަރަކާތަކީ ކޮވިޑް-19 އާ ގުޅިގެން ގިނަ ގައުމުތައް ފުރަބަންދުގެ ހާލަތުގައި އޮތްއިރު، ފަތުރުވެރިކަމަށް ދިމާވެފައިވާ ދަތިދަނޑިވަޅުގައި ފަތުރުވެރިކަމުގެ ދާއިރާގެ އެންމެން އެކަތިގަނޑަކަށް ހެދުމުގެ މަޤްސަދުގައި ކުރިއަށް ގެންދާ އިވެންޓެެއް ކަމަށް އެމްއެމްޕީއާރްސީން ބުނެފައި ވެއެވެ. އަދި މި އިވެންޓު އިތުރަށް ފުރިހަމަ ކުރުމުގެ ގޮތުން ދިވެހިރާއްޖޭގެ ފަތުރުވެރިކަމުގެ ސިނާތުގެ ބައިވެރިންނާއި، އާޓިސްޓުންނާއި މިޔުޒިޝަނުން ފަދަ ފަރާތްތަކުން ދިވެހިރާއްޖެއާ ގުޅޭ އުންމީދުން ފުރިގެންވާ މެސެޖުތައް ގެނެސްދޭނެއެވެ.\nރާއްޖޭގެ ފަތުރުވެރިކަން އިތުރަށް ރަނގަޅު ކުރުމެގެ ގޮތުން އެމްއެމްޕީއާރްސީން ދަނީ އެކިކަހަލަ ވާރޗުއަލް އަދި އޮންލައިން މާކެޓިންގެ ހަރަކާތްތައް ކުރިއަށް ގެންދަމުންނެވެ.\nޓޫރިޒަމް ދާއިރާގައި ދޭ ޝަރަފުވެރި އެވޯޑެއް އަނެއްކާވެސް ރާއްޖެއަށް\nފަސްލައްކަ ވަނަ ފަތުރުވެރިޔާއަށް ރާއްޖެ އިން މަރުހަބާ ކިޔައިފި\nރާއްޖޭގެ ފަތުރުވެރިކަން: މި އަހަރުގެ ފަސް ލައްކަ ވަނަ ފަތުުރުވެރިޔާ މާދަމާ އަންނަނީ


Adheebaa medhu lasnukoh party in fiyavalhu alhaane: Abdhuhraheem\nއަދީބާމެދު ލަސްނުކޮށް ޕާޓީން ފިޔަވަޅު އަޅާނެ: އަބްދުއްރަހީމް\nޕީޕީއެމްގެ ދެ ނައިބު ލީޑަރުން ކަމަށްވާ ނައިބު ރައީސް އަހުމަދު އަދީބާއި އަބްދުއްރަހީމް -- ފޮޓޯ: އަވަސް\nޕީޕީއެމްގެ ނައިބު ލީޑަރުގެ މަގާމު ވެސް ފުރުއްވާ، މިހާރު ހައްޔަރު ކޮށްފައި ހުންނެވި ނައިބު ރައީސް އަހުމަދު އަދީބާ މެދު ޕާޓީގެ ފަރާތުން އަޅާނެ ފިޔަވަޅެއް ވަރަށް އަވަހަށް ނިންމާނެ ކަމަށް އެ ޕާޓީގެ ޑެޕިއުޓީ ލީޑަރު، ފޮނަދޫ ދާއިރާގެ މެންބަރު އަބްދުއްރަހީމް އަބްދުﷲ ވިދާޅުވެއްޖެ އެވެ.\n"އަވަސް" އިން ދެންނެވި ސުވާލަކަށް ޖަވާބު ދެއްވަމުން އަބްދުއްރަހީމް ވިދާޅުވީ ޕާޓީގެ ޒިންމާދާރު މަގާމެއްގައި ވެސް ހުންނެވި، އަދީބާ މެދު ކުރެވޭ ސީރިއަސް ތުހުމަތުތަކުގެ ސަބަބުން އެމަނިކުފާނާ މެދު ޕާޓީ އިން ފިޔަވަޅު އަޅަން ލީޑާޝިޕްގެ ބޭފުޅުންގެ މެދުގައި ވާހަކަތައް ދެކެވެމުން އަންނަ ކަމަށެވެ. އަދި އެ ވާހަކަތަކަށް ފަހު ޕާޓީގެ އަސާސީ ގަވާއިދާ އެއްގޮތަށް އަދީބާ މެދު އަޅާނެ ފިޔަވަޅެއް ލީޑަޝިޕް އިން އަވަހަށް ނިންމާނެ ކަމަށް ވެސް އަބްދުއްރަހީމް ވިދާޅުވި އެވެ.\n"ލީޑަޝިޕްގެ ތެރޭގައި އެ ވާހަކަތައް ދެކެވެމުން މި އަންނަނީ. އަދީބާ މެދު އަޅާނެ ފިޔަވަޅެއް ލަސްނުކޮށް އަޅުގަނޑުމެން އާންމު ކުރާނަން،" އަބްދުއްރަހީމް ވިދާޅުވި އެވެ.\nއަބްދުއްރަހީމް ވިދާޅުވީ، އަދީބުގެ އިތުބާރު ނެތް ކަމުގެ މައްސަލައަށް ސަރުކާރު ކޯލިޝަންގައި ހިމެނޭ މަޖިލީހުގެ ގިނަ މެންބަރުންތަކެއް މިއަދުވެސް ތާއީދު ކުރެއްވުމުން އެ މައްސަލައަށް އޮތް ތާއީދު ހާމަވެ އެވެ. އަދި އަދީބުގެ މައްސަލަ މަޖިލީހަށް ވެއްދުމަށް ކުރަން ޖެހޭ މަސައްކަތްތައް ޕީޖީ ގްރޫޕުން ބާރު ދުވެލީގައި ގެންދާ ކަމަށް އަބްދުއްރަހީމް ވިދާޅުވި އެވެ.\n"ޕީޖީ ގްރޫޕުން އެ މަސައްކަތްތައް އެ ގެންދަނީ ކުރައްވަމުން. މިކަމަށް ތާއީދު އެބަ އޮތް މަޖިލީހުގެ މެންބަރުންގެ،" އަބްދުއްރަހީމް ވިދާޅުވި އެވެ.\nއަދީބު މިހާރު ވަނީ ސަރުކާރުގެ ހުރިހާ މަސްއޫލިއްޔަތުތަކަކުން ރައީސް އިއްޔެ ދުރުކުރައްވައިފަ އެވެ.\nޗައިނާ ކުރެއްވި ރަސްމީ ދަތުރުފުޅަށް ފަހު މާލެ ވަޑައިގަތްތަނުން އަދީބު ހައްޔަރުކޮށް ދޫނިދުއަށް ގެންގޮސްފައި ވަނީ، ދައުލަތަށް އެންމެ ބޮޑު ހިޔާނާތްވި ކަމަށް ތުހުމަތުކޮށެވެ. އަދި މީގެ އިތުރުން ފިނިފެންމާ ލޯންޗްގައި ރައީސް އަވަހާރަކޮށްލަން ބޮން ގޮއްވާލި މައްސަލައިގައި ވެސް އެމަނިކުފާނަށް ވަނީ ތުހުމަތުތައް ކޮށްފަ އެވެ. އެހެން ނަމަވެސް އެ ހުރިހާ ތުހުމަތެއް އަދީބު ދޮގު ކުރައްވައި ތަހުގީގަށް އަންނަނީ އެއްބާރުލުން ދެއްވަމުން ކަމަށް އެމަނިކުފާނުގެ ވަކީލުން ވިދާޅުވި އެވެ.\nކުރީގެ ނައިބު ރައީސް އަހުމަދު އަދީބު ޕީޕީއެމް ރައީސް އަބްދުﷲ ޔާމީނަށް ދިން ހަމަލާ + އަބްދުއްރަހީމް އަބްދުﷲ\nއިންޑިއާ މުސްލިމުންގެ ދިފާއުގައި އިދިކޮޅު ކޯލިޝަނުން ނިކުންނަނީ


Lamge Maabandu Iruge Ithuru Photo Thakeh, Mifaharu Fairytale Theme - Vaguthu\nލަމްގެ މާބަނޑު އިރުގެ އިތުރު ފޮޓޯތަކެއް، މި ފަހަރު ފެއާރީ ޓޭލް ތީމް\nމަޝްހޫރު ލަވަކިޔުންތެރިޔާ އަދި ހުށަހެޅުންތެރިޔާ ލަމްހާ (ލަމް) ގެ ހުނަރާއި މިޒާޖުގެ ސަބަބުން އާއްމުންގެ ލޮތްބާއި ޝައުގުވެރިކަން ހޯދާފައެވެ. ހަމައެހެންމެ ތަފާތު ފޮޓޯ ޝޫޓްތަކުން އޭނާ ދައްކާލާ މޮޑެލިންގެ ހުނަރާއި އެކު އޭނާ އަށް އާއްމުންގެ ފަރާތުން ބޮޑު ތަރުޚީބެއް ލިބެމުން އާދެެއެވެ.\nއެގޮތުން އިންސްޓަގްރާމްގައި 63000 އަށް ވުރެ ގިނަ ފޮލޯވަރުން ތިބި އރު ލަމްގެ އިންސްޓަގްރާމް އެކައުންޓުން ރާއްޖެއިން ބޭރުގެ ގައުމުތަކަށް ގޮސް ރީތި ތަންތަނުގައި ނަގާފައި ހުރި ޗާލު ފޮޓޯތައް ފެންނަން އެބަހުއްޓެވެ. އަދި ރާއްޖޭގެ ރީތި ތަންތަނުގައި ނަގާފައިވާ އެތައް ފަރި ފޮޓޯތަކަށް ވެސް އާއްމންގެ ބޮޑު ސަމާލުކަމެއް ލިބުނެވެ.\nއަދި މިހާރު ލަމް އޭނާގެ އިންސްޓަގްރާމްގައި ހިއްސާކުރާ މާބަނޑު އިރުގެ ފޮޓޯތަކަކީ ވެސް އެހާމެ ހިތްގައިމު ފޮޓޯތަކެކެވެ. މިހާތަނަށް އައިއިރު އޭނާ ބަލިވެ އިނީއްސުރެ އެކި ދުވަސްވަރު ތަފާތު ތީމްތަކަށް ރީތިފޮޓޯތަކެއް ނެގުމަށް ފަހު އާއްމުންނައި ހަމައަށް ގެނެސްދީފައެވެ.\nއެ ފޮޓޯތަކާއި އެކު ހިތްގައިމު މެސެޖެއް ވެސް ހިއްސާ ކުރަމުން އައި އިރު މެސެޖުތަކުން އެނގެނީ ދަރިފުޅާއި ބައްދަލުވުމަށް ލަމް ކެތްމަދު ވެފައި ހުރި މިންވަރެވެ. އަދި ދަރިފުޅު ދެކެވާ އިންތިހާ ލޯބި ވެސް އެ ޕޯސްޓްތަކަށް ވަނީ ބަންޑުންކޮށްލާފައެވެ\nމި ފަހަރު ލަމް ގެނެސްދިން ފޮޓޯތަކަކީ ފެއާރީޓޭލް ތީމްއަށް ނަގާފައިވާ ފޮޓޯތަކެކެވެ. އެ ފޮޓޯތަކުން ލަމްގެ ފިރިމީހާ މުއާވެސް ފެނެއެވެ. އެ ފޮޓޯތަކުގައި ލަމް ހުރީ ރީނދޫ ކުލައިގެ ހެދުމެއް ލާފައެވެ. އެ ހެދުމަކީ ރަންދޮދި.އެމްވީ އިން ފަހާފައިވާ ހެދުމެކެވެ. އަދި އެ ފޮޓޯ އަށް ލަމް ރީތިކޮށްދީފައި ވަނީ މޭކަޕް އާޓީސްޓް މިދޫއެވެ.\nޕޯސްޓް ކުރަނީ ދެއްކުންތެރިކަމުގެ ގޮތަކުން ނޫން: ލަމް\nލަމްގެ އިންސްޓަގްރާމުން މާބަނޑު އިރުގެ ލޯބި ފޮޓޯތައް\nޖުލައި 3, 2021 10:30\nޖުލައި 3, 2021 12:39\nތީ ތަންފުކެއް ބޮޑު ވަރެއް ދެއްކޭން އުޅުނަސް،ނަންވާނީ އައްޒަ ހަހަހަ\nޖުލައި 3, 2021 13:08\nމިވެސް ދެން ހަބަރެ.........................\nޖުލައި 3, 2021 17:01\nފައިސާ ދިނީމަ ކަލޭގެ ހަބަރުވެސް ޖަހައިދޭނެ


Gina mudhaathah haru mudhaluge registry aku ne: Defence Audit\nގިނަ މުދާ ހަރު މުދަލުގެ ރަޖިސްޓަރީއަކު ނެތް: ޑިފެންސް އޮޑިޓް\nޑިޒާސްޓާ މެނޭޖްމެންޓް ސެންޓަރު: މުދާ ގެންގުޅުމުގައި ފަރުވާ ކުޑަކޮށްފައިވޭ -- ފޮޓޯ: މޯލްޑިވްސް އިންޑަޕެންޑެންޓް\nޑިފެންސް މިނިސްޓްރީގެ ދަށުގައިވާ ބައެއް އިދާރާތަކުން ގަނެފައިވާ މުދާތައް، ހަރު މުދަލުގެ ރެޖިސްޓްރީގައި ހިމާނާފައިވާ ނުވާ ކަމަށް އެ މިނިސްޓްރީގެ މިދިޔަ އަހަރުގެ އޮޑިޓް ރިޕޯޓުގައި ބުނެފި އެވެ.\nއޮޑިޓާ ޖެނެރަލްގެ އޮފީހުން މިދިޔަ ހޯމަ ދުވަހު ނެރުނު އެ އޮޑިޓް ރިޕޯޓުގައިވާ ގޮތުން ޑިފެންސް މިނިސްޓްރީގެ ދަށުގައި އޮންނަ ނޭޝަނަލް ޑިޒާސްޓާ މެނޭޖްމަންޓް އޮތޯރިޓީއަށް މިދިޔަ އަހަރު ގެނެފައިވާ 491،755 ރުފިޔާގެ މުދަލުގެ ތެރެއިން އެއްވެސް އެއްޗެއް ހަރު މުދަލުގެ ރަޖިސްޓްރީގައި ހިމާނާފައެއް ނުވެ އެވެ. މިއިން އެއްވެސް މުދަލެއްގައި ކޯޑު ނަންބަރު ޖަހާފައި ނުވާ ކަން ވެސް އެ ރިޕޯޓުގައި އޮޑިޓާ ޖެނެރަލް ހަސަން ޒިއަތު ފާހަގަ ކުރައްވާފައި ވެ އެވެ.\nމީގެ އިތުރުން އޭވިއޭޝަން ސެކިއުރިޓީ ކޮމާންޑް އޮފީސް އިމާރާތުގައި ހުރި ބައެއް ހަރު މުދާ ވެސް ހަރު މުދަލުގެ ރަޖިސްޓްރީގައި ހިމާނާފައިނުވާއިރު އޭގެ ގިނަ ތަކެއްޗަށް ވެސް ހަރު މުދަލުގެ ކޯޑު ނަންބަރު ދީފައި ނުވާ ކަމަށް ޑިފެންސްގެ އޮޑިޓް ރިޕޯޓުގައިވެ އެވެ.\nކެޓަގަރައިޒް ކުރެވިގެން ހިސާބު ބެލެހެއްޓުމުގައި ހަރު މުދަލުގެ އިންވެންޓްރީގެ އެކި ބައިތަކަށް ބައި ކުރަން ޖެހޭ ގޮތް މާލިއްޔަތު ގަވާއިދުގައި ބަޔާންކޮށްފައިވީ ނަމަވެސް ނޭޝަނަލް ޑިޒާސްޓާ މެނޭޖްމެންޓް އޮތޯރިޓީ އާއި އޭވިއޭޝަން ސެކިއުރިޓީ ކޮމާންޑުގެ ހަރު މުދާތައް ކެޓަގަރައިޒް ކޮށްފައި ވަނީ ގަވާއިދާ އެއްގޮތަކަށް ނޫން ކަމަށް އެ ރިޕޯޓުގައިވެ އެވެ.\nއެހެންކަމުން ކެޕިޓަލް ބަޖެޓުން ހަރަދުކޮށްގެން ހޯދާ ހަރު މުދަލާއި، އެހީގެ ގޮތުގައާއި އެ ނޫން ގޮތް ގޮތުން ލިބޭ މުދަލުގެ ހަރަދުގެ ގޮތުގައި ކުރެވޭ މަސައްކަތްތައް މާލިއްޔަތު ގަވާއިދުގައިވާ ގޮތަށް އެ އިދާރާއެއްގެ ހަރު މުދަލުގެ ރަޖިސްޓްރީގައި ހިމަނައިގެން ބެލެހެއްޓުމަށް އޮޑިޓާ ޖެނެރަލްގެ އޮފީހުން ވަނީ އަންގާފަ އެވެ.\nމާލިއްޔަތު ގަވާއިދުގައިވާ ގޮތަށް ހަރު މުދަލުގެ ރަޖިސްޓްރީގައި ހިމަނަން ޖެހޭ މުހިއްމު މައުލުމާތުތައް ހިމަނައި ރަޖިސްޓްރީ ފުރިހަމައަށް އަދާހަމަކޮށް ބެލެހެއްޓުމަށާއި ރަޖިސްޓްރީގައިވާ ހަރު މުދާތައް ހަމައަށް ހުރިތޯ އަހަރަކު މަދުވެގެން އެއް ފަހަރު ޗެކް ކުރުމަށް އޮޑިޓް ރިޕޯޓުގައި ޑިފެންސްއަށް ލަފާ ދީފައިވެ އެވެ.\nއޮޑިޓާ ޖެނެރަލް އޮފީސް ޑިފެންސް މިނިސްޓްރީ ޑިޒާސްޓާ މެނޭޖްމެންޓް ސެންޓަރު\nއައްޑޫ ލިންކް ރޯޑުގައި ސައިކަލަށް ވަކި ލޭނެއް ހަދަން ލަފާ ދީފި\nހާފިޒުންގެ ކަންކަން އެކަނި ބަލަނީ ކީއްވެ؟


Enme Dhigu Fethumaai Thaareeh Ge There Ah, Fathaafai 23 Rashah Erumuge Record! - Vaguthu\nއެންމެ ދިގު ފެތުމާއެކު ތާރީހުގެ ތެރެއަށް، ފަތާފައި 23 ރަށަށް އެރުމުގެ ރެކޯޑު\n2 އަހަރު ކުރިން ( ފެބުރުއަރީ 9, 2019 )\nފެތުމުގެ ހަރަކާތުގެ ތެރެއިން --- ވަގުތު އިމޭޖްސް/ އިބްރާހީމް ޝާބިލް\n"ސްވިމް މޯލްޑިވްސް ބާ ބީ.އާރު ކްރޯލް 2019" ގެ ނަމުގައި މީގެ އަށް ދުވަސް ކުރިން ފެށި ތިމާވެށީގެ ފެތުމުގެ ބޮޑު ހަރަކާތުގެ އަށް ބައިވެރިއަކު އެންމެ ދިގު ފެތުމުގައި، ކަނޑު ފަތާފައި 23 ރަށަށް އެރުމުގެ ރެކޯޑް ހަދައިފިއެވެ.\nމި ފެތުމުގެ ހަރަކާތް ނިންމާލުމުގެ ގޮތުން މިނިސްޓަރ އަލީ ވަހީދުވެސް ވަނީ މި ހަރަކާތުގެ ބައިވެރިނާއެކު ފަތާފައި، ކައިރީގައި އޮތް ހޮޅުދޫ އިން ކެންދޫއަށް އަރާފައެވެ.\nމި ފެތުމުގެ ހަރަކާތް ނިންމި ޓީމުގައި އުމުރުން ހަތް އަހަރުގެ ފެތުންތެރިޔާ އައިޝަތު ނޯޔާއެކު މަޝްހޫރު ގާނޫނީ ވަކީލް ހުސައިން ޝަމީމް, ސްވިޑަންގެ އޯޕަން ވޯޓާ ފެޑެރޭޝަންގެ ހެޑް ކޯޗް މީކޭލް ރޮސިއެން (މައިކް) , އާތިފް އަހުމަދު, އަޒްކާ އާދިލް, އަންވަރު ހުސެއިން (އެފްޑީއައި އަންވަރު), ހުސައިން މުބާހް, އަހުމަދު މުޖުތަބާ މުހައްމަދު ވަނީ މި ރިކޯޑް ހަދާފައެވެ. ފާއިތުވެދިޔަ ހަފްތާގައި މި ޓީމް ވަނީ 43 ކިލޯމީޓަރަށް ފަތާފައެވެ.\nމި ހަރަކާތް ނިންމާލުމުގެ ގޮތުން ބ. ކެންދޫގައި ވަނީ ޒަމާނީ ދިވެހި ވަންތަ ހަރަކާތެއް ކަމަށްވާ ކުލަ ޖެހުން ބާއްވައިފައެވެ. މި ހަރަކާތުގައި އިސްކޮށް އުޅުއްވީ މިނިސްޓަރު އަލީ ވަހީދެވެ. ހަރަކާތް ނިންމާލުމުގެ ރަސްމިޔާތުގައި ވާހަކަ ދައްކަވަމުން މިނިސްޓަރ އަލީ ވަހީދު ވިދާޅުވީ ދިވެހިންނާއި އެންމެ ގުޅޭ ގައުމީ ކުޅިވަރަކީ ފެތުން ކަމަށް ބުންޏަސް ދޮގަކަށް ނުވާނެ ކަމަށެވެ.\n"ހަގީގަތުގައި މިއަދު މި ނިމިގެން މިދިޔައީ ވަރަށް ތާރީހީ ހަރަކާތެއް, މި ހަރަކާތުގައި ފަތާފައިވާ ހުރިހާ ބައިވެރިނަކީވެސް ވަރަށް ހިއްވަރުގަދަ ބައެއް " އަލީ ވަހީދު ފާހަގަ ކުރެއްވިއެވެ.\nމިނިސްޓަރ އަލީ ވަހީދު އިތުރަށް ވިދާޅުވީ، މިފަދަ ހަރަކާތް ތަކަކީ ރާއްޖޭގެ ޓޫރިޒަމް ކުރިއެރުވުމަށް ކޮންމެހެން ބޭނުންވާ ހަރަކާތްތަކެއް ކަމަށާއި ކުރިއަށް އޮތްތަނުގައި މުޅި ރާއްޖެއަށް މި ހަރަކާތް ފުޅާކުރާނެ ކަމަށާއި، އަދި ރާއްޖޭގެ ޓޫރިޒަމް ކުރިއެރުވުމަށް މިނިސްޓްރީ ދޭންޖެހޭ ކޮންމެ އެއްބާރުލުމެއްވެސް ދެއްވާނެ ކަމަށެވެ.\nމި ހަރަކާތުގެ ބައިވެރިން ފަތާފައި އެރި، މީހުން ދިރިއުޅޭ އަށް ރަށުގެ ތެރެއިން ހަ ރަށެއްގައި ވަނީ އުރީދުއާ ގުޅިގެން ފަތާށާއި ހާދިސާއެއް ދިމާވެއްޖެ ނަމަ ކަންކުރާނެ ގޮތް ބުނެދީ އާއްމުން ހޭލުންތެރިކޮށްފަ އެވެ.\nއަންނަ އަހަރު ވެސް މި އިވެންޓް ބާއްވަން ނިންމައިފައިވާ އިރު،\nދެން އޮންނަ މި ފަދަ ދެވަނަ އިވެންޓް އޮންނާނީ ހަ ދިވެހިންނާއި ބައިނަލްއަގުވާމީ ހަ ފެތުންތެރިން ހިމެނޭ ގޮތަށެވެ.\nމިއަދު ނިންމާލި މި ފެތުމުގެ ބޮޑު ހަރަކާތް ކުރިއަށް ދިޔައިރު ފެތުންތެރިންގެ ސަލާމަތީ ކަންކަން ބަލަހައްޓާ، ލައިފް ގާޑުންގެ ގޮތުގައި އެމް.އެން.ޑީ.އެޕް ގެ އުޅަނދަކާއި، ބ.އަތޮޅުގެ ބައެއް ރިސޯޓުތަކުގެ ލޯންޗްތައް ހަރަކާތެރިވިއެވެ.\nފެބުރުއަރީ 9, 2019 23:08\nގޮތެއް ފޮތެއް ނެތިއުޅުނު މީހަކަށް މިނިސްޓަރުކަން ތަބަކަކަށް ލާފަދިނީމަވެސް ހުންނާނީ ހަމަ ކުރީގަ ތެޅުނުގޮތް!\nފެބުރުއަރީ 10, 2019 07:27\nއާ ... އެއްވެސް ކަހަލަ އުޅުމެއް ހުރިމީހެއްނޫން ... އަބަދު މަޖާކުރުން އޮންނަނީ ވަކި ހައްދެއްވެސް ނޯވެ.. އަބިދަރިންނަށް މީނަޔާއިއެކު އުޅޭމީހުންނަށް ވަގުތެއްވެސް ނުދެވެ... އަބަދާއިއަބަދު މީނަގެ މަޖާކުރުމުގައި ...\nފެބުރުއަރީ 10, 2019 14:42\nތިގޮތަށް ފަތާފަ ދެވޭނެ މައްކާއަށްވެސް މަށަށް ދެވިދާނެ އައްޑޫން ތުރާކުނަށްވެސް! ފަތާލާފަ ބޯއްޓަށް އަރާފަ ނިދާލާފަ ކާލާ ބޯލާ! އޭރުވެސް ބޯޓް ބާރު ދުވެލީގަ ބާރަށް ފުލް ސްޕީޓްގަ ދާނެ ! ކުރާ ކޮސްކަންތައް ! މަމެން މިހާރު ޤަސްދު ކުރަނީ ހުވަދޫ ކަނޑުގެ އެންމެ ފުން ހިސާބުގަ މަސްބަތްގަނޑެއް ކައްކަން ! އެތާނގަ ތިބެގެން ކާނީވެސް! ލޮލް\nފެބުރުއަރީ 10, 2019 16:16\nކުލަ ޖެހުމަކީ ދިވހިވަންތަ ކުޅިވަރެއްތަ\nފެބުރުއަރީ 10, 2019 18:55\nކުލަޖެހުމަކީ ދިވެހިވަންތަ ކުޅިވަރެއްނޫން. އެއީ އިންޑިއާގައި ބުދުދީނުގެ ޢީދެއް ކަމަށްވާ، ހޯލީގައި ކުރާކަމެއް. ހިންދީފިލްމުތަކުން އަހަރެމެންނަށް ފެނޭނު ހޯލީގެ ލަވަ ކިޔަމުން ކުލަޖަހާތަން؟


Adhaalath Ge Raees Kamah Anhenun Ah Kurimathilevey Gothah Furusathu Hulhuvaalaifi - Vaguthu\nއަދާލަތުގެ ރައީސްކަމަށް އަންހެނުންނަށް ކުރިމަތިލެވޭ ގޮތަށް ފުރުސަތު ހުޅުވާލައިފި\nއަދާލަތު ޕާޓީގެ ރައީސްގެ މަގާމަށް އަންހެން މެންބަރުންނަށް ކުރިމަތިލެވޭ ގޮތަށް އެ ޕާޓީގެ ދުސްތޫރު ނުވަތަ އަސާސީ ގަވާއިދު އިސްލާހުކޮށް، އެ ޕާޓީގެ ރައީސްގެ މަގާމަށާއި ނައިބު ރައީސްގެ މަގާމަށް ކުރިމަތިލުމަށް އަލުން ހުޅުވާލައިފިއެވެ.\nއަދާލަތު ޕާޓީގެ ދުސްތޫރުގައި އޮންނަ ގޮތުން ޕާޓީގެ ރައީސްއާއި ނައިބު ރައީސް ކަމަށް ކުރިމަތިލެވެނީ ފިރިހެނުންނަށެވެ. މި މަހުގެ ފުރަތަމަ ދުވަހު އެ ޕާޓީގެ އެ މަގާމުތަކަށް ކުރިމަތިލާން ހުޅުވާލީ ނައިބު ރައީސް ކަމަށް އަންހެނުންނަށް ކުރިމަތިލެވޭ ގޮތަށް ދުސްތޫރު ބަދަލުކޮށްފައެވެ.\nއެކަމަކު ރައީސް ކަމަށް އަންހެނުންނަށް ކުރިމަތިނުލެވޭ ގޮތަށް އޭރު ވެސް އޮތުމުން ޕާޓީގެ ބައެއް އާންމު މެންބަރުންނާއި އާންމު ރައްޔިތުންގެ ފާޑުކިއުންތައް ވެސް އަމާޒުވިއެވެ. އަދާލަތަށް ފިޔަވަޅު އެޅުމުގެ އަޑުތައް ވެސް ގަދަވެފައިވަނިކޮށް ޕާޓީގެ އެ މާއްދާ އިސްލާހު ކުރަން ހުށަހެޅުއްވީ ޕާޓީގެ ރައީސްގެ މަގާމުގައި މި ވަގުތު ހުންނެވި ހޯމް މިނިސްޓަރު އިމްރާން އަބްދުﷲއެވެ. މިދިޔަ ބުރާސްފަތި ދުވަހު އެ އިސްލާހު ވަނީ ޕާޓީގެ މަޝްވަރާ މަޖިލީހުން ފާސްކޮށްފައެވެ.\nއަދާލަތު ޕާޓީ އިއްޔެ ކުރި އިއުލާނެއްގައި ވަނީ، އެ ޕާޓީގެ ދުސްތޫރަށް އިސްލާހު ގެނެސްފައިވާތީ އެ ޕާޓީގެ ރިޔާސީ އިންތިހާބުގައި ވާދަކުރަން ބޭނުންވާ ފަރާތްތަކަށް ކުރިމަތިލާން ހުޅުވާލުމަށް ކުރިން ކޮށްފައިވާ އިއުލާން ބާތިލްކޮށް އަލުން އެ ފުރުސަތު ހުޅުވާލާ ކަމަށެވެ.\nމިގޮތުން ޕާޓީގެ ރިޔާސީ އިންތިޚާބުގައި ވާދަކުރުމަށް ބޭނުންވާ ފަރާތްތަކުން އެ ކަމަށް އެދޭ ފޯމާއި، ފޯމާއެކު ހުށައަޅަންޖެހޭ ލިޔެކިޔުންތައް އަންނަ ހަފްތާގެ އާދީއްތަ ދުވަހުގެ މެންދުރުފަހު 2:00 ގެ ކުރިން އެ ޕާޓީގެ މައި އޮފީހަށް ހުށަހެޅުމަށް އެދޭ ކަމަށް އެ އިއުލާނުގައިވެއެވެ.\nއަދާލަތު ޕާޓީއިން ބުނި ގޮތުގައި، އެ ޕާޓީގެ އެތެރޭގެ އެ އިންތިޚާބުގައި ވޯޓު ލެވޭނީ އަންނަ ބުދަ ދުވަހުގެ ނިޔަލަށް އެ ޕާޓީގެ މެންބަރެއްގެ ގޮތުގައި ޕާޓީގެ ރަޖިސްޓްރާއިން ބަލައިގަނެފައިވާ މެންބަރުންނަށެވެ.\nއަދާލަތު ޕާޓީގެ ރައީސްއާއި ނައިބު ރައީސް އިންތިހާބު ކުރާ ޕާޓީގެ އެތެރޭގެ އިންތިހާބު މި މަހުގެ 30 ވަނަ ދުވަހު ބާއްވަން ނިންމާފައިވާއިރު، އެ ޕާޓީގެ ލީޑާޝިޕްގެ މައްސަލައެއް ވެސް އިލެކްޝަންސް ކޮމިޝަން (އީސީ) އިން ދަނީ ބަލަމުންނެވެ.\nއެ މައްސަލައަކީ އިންތިހާބަކާ ނުލައި އެ ޕާޓީގެ ރައީސްގެ މަގާމުގައި އިމްރާން އަދި ނައިބު ރައީސްގެ މަގާމުގައި ރައީސް އޮފީހުގެ ޗީފް އޮފް ސްޓާފްސް އަލީ ޒާހިރު ހަތަރު އަހަރު ދުވަހުގެ މުއްދަތަކަށް ހުންނެވި މައްސަލައެވެ.\nޖެނުއަރީ 10, 2021 11:28\nއަދި ފޮށާވެސް ބާލަންވާނެ ސިޔާސީ ދުނިޔަވީ މަންފާއަށް... ކޮބާތޯ ތިބާގެ ދީން ދައްކަވާފައިވާ މަގަކީ\nމިއީ ކޮންތާކު ތިބި ބައެއް. މިއަދު މިތިބީ ކޮންތާކު. މުޅިން ލިބެރަލްވެ ނިމިއްޖެ.


Dho?! Thaathu Podcasts: Kudhi kudhi muhimmu mauloothakah\nތާތު ޕޮޑްކާސްޓްސް: ކުދިކުދި މުހިންމު މައުލޫތައް\nކަމެއް ގޯސްކޮށް ހިނގަމުންދާ ނަމަ، އަބަދުވެސް އެކަމުގެ ތެރެއަށް ވަދެ، ވީވަރަކުން އެކަމަކާ ދެކޮޅަށް އަޑުއުފުލާނެ އެވެ. ދިވެހި އެފްއެމްގެ ރޭޑިއޯ ޕްރެޒެންޓަރެއްގެ ގޮތުގައި ގިނަ ބަޔަކަށް އެނގޭނެ މަރިޔަމް ތަސައްނުމް ވަހީދު (ތާތު) އަކީ ރޭޑިއޯ އިން އެ އިވުނު އޭނާގެ ރީތި އަޑުގެ އިތުރުން، އެކި ކަންކަމުގައި އެހެން މީހުންގެ އަޑު އިއްވައިދިނުމަށް ވެސް އެހީވާން ފަސްނުޖެހޭ އާޓިސްޓެކެވެ. -- ތާތު މިހާރު ފަށައިގެން އުޅޭ އޭނާގެ އަމިއްލަ "ތާތު ޕޮޑްކާސްޓްސް" މަގުސަދަކީ ވެސް ތަފާތު އެކި މައުލޫތަކަށް ވާހަކަދައްކާ އަޑުއުފުލުމެވެ.\nޔޫޓިއުބްގައި ރިލީޒްކުރާ މި ޕޮޑްކާސްޓްގެ އެޕިސޯޑެއް ކޮންމެ ހަފުތާއަކު ނުކުންނާނެ އެވެ. އަދި ކޮންމެ އެޕިސޯޑެއްގައި ތާތުއާ އެކު މެހުމާނަކު ވެސް ބައިވެރިވާނެ އެވެ. ފުރަތަމަ އެޕިސޯޑް ނެރުނީ އިއްޔެ އެވެ. އެ އެޕިސޯޑްގައި ތާތުއާ އެކު ބައިވެރިވީ ރޭޑިއޯ/ޓީވީ ޕްރެޒެންޓަރު މިޒްނާ އަހްމަދު (މިޒޫ) އެވެ.\nތާތު ޕޮޑްކާސްޓްސްގެ ފުރަތަމަ އެޕިސޯޑް.\nފުރަތަމަ އެޕިސޯޑް: ރާއްޖޭގައި ރޭޑިއޯގެ ހާލަތު!\n"ރާއްޖޭގައި އާންމުކޮށް ނެގެޓިވް ކޮނޮޓޭޝަން ހުންނަ ކަހަލަ ކަންކަމަށް ވާހަކަދައްކާނީ. މިސާލަކަށް ފުރަތަމަ އެޕިސޯޑްގައި އަހަރެމެން މި ދައްކަނީ ރާއްޖޭގައި ރެޑިއޯއާ މެދު މީހުން ނެގެޓީވް އެސްޕެކްޓަކުން ދެކޭތީ، އެ ކަހަލަ ކަންކަމާއި ބެހޭގޮތުން އަހަރެމެންގެ އަމިއްލަ ތަޖުރިބާ ހިއްސާކޮށްލާއި، ކުރިއަށް އޮތް ތަނުގައި އެއަށް ވާނީ ކިހިނެއްތޯ އާއި އެހެން ތަންތަނުގައި އެކަން އޮންނަ ގޮތުގައި ވާހަކަތައް،" ތާތު ބުންޏެވެ.\n"އެހާ ސީރިއަސް މައުލޫތަކެއް ނޫން. އެކަމަކު އާންމުކޮށް އަހަރެމެންގެ ސަމާލުކަމަށް ނައިސް ހުންނަ ކުދިކުދި މައުލޫތަކަށް ވާހަކަދައްކާނީ، ވަރަށް ކެޒުއަލްކޮށް،" މި ޕްޑޮކާސްޓް ގެނެސްދެނީ ރައްޓެހިންތަކެއް ކޮފީއަކުން ދިމާވެގެން ދައްކާ ވާހަކަތަކެއްހެން ސިފަވާނެ ކަހަލަ ގޮތަކަށް ކަމަށް ބުންޏެވެ.\nރޭޑިއޯ ޕްރެޒެންޓަރު މަރިޔަމް ތަސައްނުމް ވަހީދު (ތާތު).\nކޮންމެ މައުލޫއަކަށް ވާހަކަދައްކާފައި އަދި އޭގެ ހައްލު ވެސް އެމީހުންގެ ނަޒަރުގައި ބުނެދެ އެވެ.\n"އަހަރެމެން އެންމެން ވަރަށް ދުވަސް ވެއްޖެ ވަރަށް ބޮޑެތި މައްސަލަތަކެއްގެ ތެރޭގައި އުޅޭތާ. އެ މައްސަލަތަކާއިގެން ނޫޅޭށެކޭ ނޫން، އެކަމަކު އެއާ ހެދި އަހަރެމެންގެ ތެރޭގައި ހުރި ކުދިކުދި މައްސަލަތަކުގެ މަތިން އެބަ ހަނދާންނެތޭ،" މިއީ އެ ކަހަލަ މައުލޫތައް ހަނދާން އާކޮށްދޭނެ ޕޮޑްކާސްޓެއް ކަމަށް ބުންޏެވެ.\nޕޮޑްކާސްޓަކީ ރާއްޖެއަށް އަދި ވަރަށް އާ އެއްޗެއް ނަމަވެސް، ތާތު ބުނީ ދުނިޔޭގެ ބައެއް ގައުމުތަކުގައި ޕޮޑްކާސްޓުތަކުގެ ސަބަބުން، މުޖުތަމައުއަށް ހީނުކުރާވަރުގެ ރަނގަޅު ބަދަލުތައް އައިސްފައި އެބަހުރި ކަމަށެވެ. އެހެންވެ، ތާތު ވެސް އުއްމީދު ކުރަނީ މިކަމުގައި އެހިސާބަށް ދިއުމަށެވެ.\nރޭޑިއޯއާ މާ ތަފާތު ކަމެއް!\nތާތު ދިވެހި އެޕްއެމް އިން ވަކިވިތާ މިހާރު އަހަރެއް ވެއްޖެ އެވެ. އޭގެ ކުރިން ވެސް އެހެން ރޭޑިއޯ ސްޓޭޝަނެއްގައި މަސައްކަތްކުރި އެވެ. އެކަމަކު ރޭޑިއޯތަކުގައި ކުރިން މަސައްކަތް ކޮށްފައި ހުރި ނަމަވެސް، އަމިއްލަ ޕޮޑްކާސްޓެއްގެ މަސައްކަތް ކުރަން ޖެހުމުން އޭނާއަށް ކުރެވުނު ތަޖުރިބާ އަދި މާ ތަފާތެވެ.\n"ރޭޑިއޯގައި އުޅުނުއިރު، ބެކިންގައި ތިބޭނެ ވަރަށް ބައިވަރު މީހުން. ޕްރޮގްރާމެއް ޕްރޮޕޯޒްކޮށްގެން ދިޔާމަ ނުވަތަ ޕިޗްކޮށްގެން ދިޔާމަ، އެއަށް ފާޑުކިޔާނެ، އެއަށް ބްރެއިންސްޓޯމްކޮށްދޭނެ މީހުން ތިބޭނެ. އެކަމަކު އަމިއްލަ މިކަން ކުރަންވީމަ މި އެނގުނީ ކިހާ އުނދަގޫ ކަމެއްކަން،" މި ޕޮޑްކާސްޓްގެ ހުރިހާ ކަމެއް ކުރަނީ އަމިއްލައަށް ކަމަށް ތާތު ބުންޏެވެ.